Nizaamu badhalukuran mashvaraaeh nukuran: sarukaaru\nނިޒާމު ބަދަލުކުރަން މަޝްވަރާއެއް ނުކުރަން: ސަރުކާރު\nރައީސް މުހައްމަދު ނަޝީދު އަދި ރައީސް އިބްރާހިމް މުހައްމަދު ސޯލިހް: ރައީސް ނަޝީދު ބޭނުންފުޅުވިޔަސް ނިޒާމުގެ މަޝްވަރާ ނުހިނގާ ކަމަށް ވިދާޅުވި -- އަވަސް ފޮޓޯ\nވެރިކަމުގެ ނިޒާމު ބަދަލު ކުރުމާއި ގުޅޭ އެއްވެސް މަޝްވަރާއެއް ސަރުކާރުގެ ތެރޭގައި ހިނގާފައި ނުވާ ކަމަށް ރައީސުލްޖުމްހޫރިއްޔާގެ އޮފީހުން ބުނެފި އެވެ.\nރައީސުލްޖުމްހޫރިއްޔާގެ އޮފީހުގެ މިރޭ އޮތް ނޫސްވެރިންގެ ބައްދަލްވުމެއްގައި ތަރުޖަމާން މަބުރޫކް އަޒީޒު ވިދާޅުވީ ނިޒާމު ބަދަލުކުރުމުގެ ވާހަކައެއް ސަރުކާރުގެ ތެރޭގައި ނެތް ކަމަށާ އެކަހަލަ މަޝްވަރާއެއް ނުހިނގާ ކަމަށެވެ.\nމަބުރޫކް މިރޭވެސް ވިދާޅުވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ "ފޯކަސް" އޮތީ ނިޒާމު ބަދަލު ކުރުމުގެ ބަހުސަށް ނޫން ކަމަށާ ރައީސްގެ "ފޯކަސް" އޮތީ އިގްތިސާދު ރަނގަޅު ކުރުމަށް ކަމަށެވެ. އަދި އެމަނިކުފާނު ވެވަޑައިގެންފައިވާ ވައުދުތައް ފުއްދެވުމަށް ކަމަށެވެ.\nސަރުކާރު އުވާލާ ރާއްޖޭގެ ހިންގުން ބަރުލަމާނީ ނިޒާމަށް ބަދަލުކޮށް ބޮޑުވަޒީރުކަން ބޭނުންފުޅުވާ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވަނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ދަންނަވާފައެވެ. އެކަމަށް ކުރީންވެސް ސަރުކާރުން ވަނީ ޖަވާބު ދެއްވާފައެވެ. މަބުރޫކް ވިދާޅުވީ އެ ޖަވާބުން ސަރުކާރުގެ ވިސްނުން ސާފު ކަމަށެވެ.\n"ރައީސް އެ ވިދާޅުވި ވާހަކައަކީ ރައީސްގެ ފޯކަސް ހުރީ މިކަމަށް ނޫން. ރައީސްގެ ފޯކަސް ހުރީ އިކޮނޮމީ ރިކަވަރީއަށް. ރައީސް ހުންނެވީ ވެވަޑައިގެންނެވި ވައުދުތައް ފުއްދެވުމަށް،" މަބުރޫކް ވިދާޅުވިއެވެ.\nނިޒާމު ބަދަލު ކުރުމާ ގުޅޭގޮތުން ކުރެވުނު އިތުރު ސުވާލުތަކަށް ޖަވާބު ދެއްވަމުން މަބުރޫކް ވިދާޅުވީ ނިޒާމު ބަދަލުކުރަން ޖެހޭ ކަމަށް ރައްޔިތުންނަށް ފެނިއްޖެ ހާލަތެއްގައި އެކަން ކުރަން ސަރުކާރު ފަސް ނުޖެހޭނެ ކަމަށެވެ. އަދި ނިޒާމުގެ ބަހުސް ކުރައްވަން ބޭނުންފުޅުންވާ ލީޑަރުންނާއެކު ރައީސް މަޝްވަރާ ކުރައްވަންވެސް ފަސް ޖެހިވަޑައިނުގަންނަވާނެ ކަމަށެވެ. ނަމަވެސް ރައީސްގެ "ފޯކަސް" އަކީ ނިޒާމު ބަދަލު ކުރުން ނޫން ކަަމަށް ތަކުރާރު ކުރެއްވިއެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ބަރުލަމާނީ ނިޒާމް + މުހައްމަދު މަބްރޫކް އަޒީޒް ވެރިކަމުގެ ނިޒާމް ރިޔާސީ ނިޒާމް


ފައިސާ ފޭރުނު މައްސަލާގައި މީހަކު ހައްޔަރެއް ނުކުރޭ\nޕެޕާ ސްޕްރޭ ޖަހައި މީހެއްގެ އަތުން މިލިއަނެއްހާ ރުފިޔާ އިއްޔެ ފޭރުނު މައްސަލާގައި މީހަކު އަދި ހައްޔަރުކޮށްފައި ނުވާ ކަމަށް ފުލުހުން ބުނެފި އެވެ.\nތިޖޫރިއެއް ފަޅާލަން އުޅުނު ދެ މީހަކު ހައްޔަރުކޮށްފި\nހުޅުމާލޭގައި ހުންނަ އޮފީހެއްގެ ތިޖޫރި ފަޅާލަން މަސައްކަތް ކުރި ދެ މީހަކު ރޭ ހައްޔަރުކޮށްފި އެވެ.\nApril 07, 2018 9\nރޮމްބަސް ފިހާރަ ފަޅާލައި ގެއްލުން ދީފި\nޗާންދަނީ މަގުގައި ހުންނަ ރޮމްބަސް ފިހާރަ ފަޅާލައި، އެތަނަށް ގެއްލުން ދިނުމަށް ފަހު ވައްކަން ކޮށްފި އެވެ.\nApril 04, 2018 36\nކޭން ސޭޓަށް ހަމަލާދީ ގިނަ އަދަދެއްގެ ފައިސާ ފޭރިގެންފި\nމަޝްހޫރު ކޭން ސޭޓު (އަބްދުﷲ ޖަލީލް) އަށް ބަޔަކު ހަމަލާދީ ގިނަ އަދަދެއްގެ ފައިސާ ފޭރުނު މައްސަލައެއް ފުލުހުން ތަހުގީގު ކުރަން ފަށައިފި އެވެ.\nފިހާރަޔަކުން ފޯނުތަކެއް ވަގަށްނެގި ބަޔަކު ހައްޔަރުކޮށްފި\nލޮނުޒިޔާރަތް މަގުގައި ހުންނަ ފޯނު ފިހާރައެއް ފަޅާލައި ގިނަ އަދަދެއްގެ ފޯނު ވަގަށް ނެގި ކަމުގެ ތުހުމަތުގައި ދެ މީހަކު މިއަދު ހައްޔަރުކޮށްފި އެވެ.\nއޮޅުވާލައިގެން ލައްކައަކަށް ވުރެ ގިނަ ރުފިޔާ އަތުލައިފި\nވޭތުވެ ދިޔަ ދިހަ ދުވަހުގެ ތެރޭގައި އޮޅުވާލައިގެން އެކި މީހުންގެ އަތުން އަތުލާފައިވާ ލައްކައަކަށް ވުރެ ގިނަ ރުފިޔާ ހޯދާފައިވާ ކަމަށް ފުލުސް އޮފީހުން ބުނެފި އެވެ.\nވިލާގެ ޕެޓްރޯލް ޝެޑުން ވަގުންނަށް ލިބުނީ 400ރ.\nއައިޖީއެމްއެޗް ކައިރީ ހުންނަ ވިލާގެ ޕެޓްރޯލް ޝެޑު ފަޅާލައި އެތަނުން ރޭ ވައްކަން ކޮށްފި އެވެ. އެކަމަކު ވަގުންނަށް އެތަނުން ނެގުނީ ވަކި ލާރީގެ ގޮތުގައި ބަހައްޓާފައި ހުރި 400 ވަރަކަށް ރުފިޔާ ކަމަށް ފުލުހުން ބުންޏެވެ.\nހޯޑެއްދޫ ތިޖޫރި ނެގި މައްސަލާގައި މީހަކު ހައްޔަރުކޮށްފި\nގދ. ހޯޑެއްދޫ އިންޖީނުގޭގެ ތިޖޫރި ވަގަށް ނެގި މައްސަލައިގެ ތުހުމަތަށް ރޭ މީހަކު ހައްޔަރުކޮށްފި އެވެ.\nJanuary 07, 2018 12\nބައިލައްކަ ރުފިޔާ ހުރި ތިޖޫރި ފެނުނީ ވަކިލާރިކޮޅާ އެކު\nގދ. ހޯޑެއްދޫ އިންޖީނުގެ އިން ވަގަށް ނެގި ތިޖޫރި ހޯދުމުގެ މަސައްކަތް ކުރަނިކޮށް، އެ ރަށު ކުޅީ ސަރަހައްދުން އިއްޔެ އެ ތިޖޫރީ ފެނިއްޖެ އެވެ. އެކަމަކު ބައި ލައްކައެއްހާ ރުފިޔާއާ އެކު ވަގަށް ނެގި އެ ތިޖޫރީ ފުލުހުންނަށް ފެނުނު އިރު އޭގައި ހުރީ ވަކި ލާރިކޮޅު އެކަންޏެވެ.\nމިދިޔަ އަހަރު ކުށް މަދު، ނަމަވެސް ހަ މަރު\nނިމިދިޔަ 2017 ވަނަ އަހަރު ފުލުހުންނަށް ހުށަހެޅުނު މައްސަލަތަކުގެ އަދަދު އޭގެ ކުރީ އަހަރާ އަޅައިބަލާއިރު މަދު ކަމަށް ފުލުހުންގެ ތަފާސްހިސާބުތަކުން ދައްކައިފި އެވެ.\nހއ. މޮޅަދޫ އިންޖީނުގޭގެ ތިޖޫރި ވަގަށް ނެގި މައްސަލާގައި ފުލުހުން ހައްޔަރުކުރި ދެ މީހުން ގެ ބަންދަށް އިހަވަންދޫ ކޯޓުން 15 ދުވަސް ޖަހައިފި އެވެ.\nމޮޅަދޫ ތިޖޫރީން ވަގަށް ނެގި ފައިސާ ހޯދައިފި\nރޭގެ ވަގުތެއްގައި ހއ. މޮޅަދޫ އިންޖީނުގޭގެ ތިޖޫރި ވަގަށް ނެގި މައްސަލާގައި ދެ މީހަކު ހައްޔަރުކޮށް، ތިޖޫރީގައި ހުރި ބައެއް ފައިސާ ފުލުހުން މިއަދު ހޯދައިފި އެވެ.\nމޮޅަދޫ އިންޖީނުގޭގެ ތިޖޫރި ފެނުނުއިރު،ފައިސާއެއް ނެތް\nރޭ ވަގަށް ނެގި، ހއ. މޮޅަދޫ އިންޖީނުގޭގެ ތިޖޫރީ ފުލުހުން ހޯދިއިރު، އޭގައި ހުރި އެއްވެސް ފައިސާއެއް ނެތް ކަމަށް އެ ރަށު ކައުންސިލުން މިއަދު ބުނެފި އެވެ.\nހއ. މޮޅަދޫ އިންޖީނުގޭގައި ހުރި ތިޖޫރީ ރޭ ވަގަށް ނަގައިފި އެވެ.\nވިލާޓްރޭޑުން ވައްކަން ކުރަންއުޅުނު ބަޔަކު ހައްޔަރުކޮށްފި\nވިލާ ޓްރޭޑް ސެންޓަރު5އިން ވައްކަން ކުރަން އުޅުނު ހަތަރު މީހަކު ރޭ ހައްޔަރުކޮށްފި އެވެ.\nNovember 17, 2017 62\nމާލޭގައި މީހެއްގެ ކަރުގައި ވަޅިޖައްސައި ފޭރެން އުޅެފި\nމާލޭގައި ރޭ މީހެއްގެ ކަރުގައި ވަޅި ޖައްސައި ފޭރެން އުޅެފި އެވެ.\nNovember 07, 2017 31\nޕާކުކޮށްފައި އޮތް ޓީއެމްއޭގެ ބޯޓަކުން ވަައްކަން ކޮށްފި\nރ. ފުރަވެރި ރިސޯޓުގެ ބޭރުގައި ޕާކުކޮށްފައި އޮތް ޓީއެމްއޭގެ ސީޕްލޭނަކުން ވައްކަން ކުރި މައްސަލައެއް ފުލުހުން ތަހުގީގުކުރަން ފަށައިފި އެވެ.\nވަގަށް ނެގި ފަންޑު ފޮށި ހޯދައިފި\nރޮހިންޔާގެ މުސްލިމުންނަށް އެހީވުމުގެ ގޮތުން ށ. ފީވަކު ކައުންސިލްގެ ފަރާތުން އެ ރަށު މިސްކިތް، މަސްޖިދުލް އިއްތިހާދުގައި ބެހެއްޓި ފަންޑު ފޮށި ވަގަށް ނަގާފައި ވަނިކޮށް ފުލުހުން އެ ފޮށި ހޯދައި މީހަކު ހައްޔަރު ކޮށްފި އެވެ.


Sharaf mihedhee kihine? | Mihaaru\nޝަރަފް މިހެދީ ކިހިނެއް؟\n07 ސެޕްޓެމްބަރ 2019 - 14:104comments\nއަހުމަދު ޝަރަފަކީ މި ޖީލުގެ ދުވުންތެރިންގެ ތެރެއިން ވަރަށް ހާއްސަ ދުވުންތެރިޔެކެވެ. މެރެތަން ރެކޯޑް 27 އަހަރަށް ފަހު މުގުރާލީ އޭނާ އެވެ. އޭގެ ފަހުން ހާފް މެރެތަން ރެކޯޑް ވެސް މުގުރާލި އެވެ. އެކަމަކު ރާއްޖޭން ބޭރުން ތަމްރީން ފުރުސަތުތައް ލިބިމެ، ފަހަކަށް އައިސް އެކަށީގެންވާ ނަތީޖާއެއް އޭނާ އަށް ނުނެރެވޭތީ ކޮންމެވެސް ވަރެއްގެ ފާޑުކިޔުންތަކެއް ވަނީ އަމާޒުވެފަ އެވެ.\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) ގެ ހާފް މެރެތަން އިވެންޓުގައި މެޑެއްޔަކަށް ވާދަކުރެވޭ ވަރަށް ވުރެ ފަހަތުގައި އޮތުމާއި އަދި ރޭސް ހުއްޓާލަން ޖެހުމެވެ. އަދި ގައުމީ އެތުލެޓިކްސް މުބާރާތުގެ 10000 މީޓަރު ދުވުމުގައި ވާދަކުރުމަށް ފަހު ވަކި ހިސާބަކުން ރޭސް ދޫކޮށްލުމުން ސުވާލުތައް ވަނީ އުފެދިފަ އެވެ. އިއްޔެ އޭނާ ޓްރެކުން ފޭބީ ހޫނު ގަދަވުމުން ކަމަށް ބުނެ އެވެ. ރިކްރިއޭޝަނަލް ވަރަށް ގިނަ ދުވުންތެރިން ވެސް ރޭސް ފުރިހަމަކުރި އިރު ޝަރަފަށް އެވަރު ނުވުމުން ސޯޝަލް މީޑިއާގައި އޭނާ އަށް ވަނީ ފާޑުކިޔައިފަ އެވެ. ވަނައެއް ނުލިބިދާނެތީ އޭނާ ރޭސް ދޫކޮށްލީ ކަމަށް ވެސް އެއް ބަޔަކު ބުންޏެވެ.\nއެ ފާޑުކިޔުންތަކަށް ޝަރަފް ވަނީ މިއަދު ޖަވާބުދީފަ އެވެ. ޝަރަފް "މިހާރު"އަށް ބުނީ އޭނާ ތައްޔާރުވާ އިވެންޓްތަކަކީ މެރެތަން އާއި ހާފް މެރެތަން ކަމަށް ވުމުން މިޑްލް ޑިސްޓެންސް އިވެންޓްތަކުން ކާމިޔާބު ހޯދުން އެއްކިބައިގައި އޮއްވާ، ވާދަކުރުމަކީ ވެސް ލާޒިމް ކަމެއް ނޫން ކަމަށެވެ.\nއެކަމަކު މާލޭގައި ހުރި ދުވަސްކޮޅަކާ މުބާރާތާ ދިމާވުމުން ވާދަކުރީ ކަމަށާއި ހުއްޓާލީ މިދިޔަ ހަތަރު އަހަރު ތަމްރީން ހެދި މޮރޮކޯގެ ފިނިހޫނުމިން ހުރި ވަރާ ބަލާއިރު އިއްޔެ ހޫނު ގަދަވުމުން އެއަށް ހަށިގަނޑު ނުހޭނި ދަތިތަކެއް ދިމާވުމުން ކަމަށް ޝަރަފް ބުންޏެވެ.\n"އަޅުގަނޑު މިޑްލް ޑިސްޓެންސް އިވެންޓެއްގައި ވާދަނުކުރާތާ ހަތަރު އަހަރު ވެދާނެ. ޓްރެކަކަށް ނާރާތާ ވެސް އެހާ ދުވަސް ވެދާނެ. އަނެއްކާ މިދިޔަ ހަތަރު އަހަރު ތަމްރީން ހެދީ މޮރޮކޯގައި. އެތަނުގެ މާހައުލާ ރާއްޖޭގެ މާހައުލު ވެސް ތަފާތު. މިދުވަސްކޮޅު މާލޭގައި މި ދުވަނީ ވެސް ފަތިހާއި އިރުއޮއްސޭ ގަޑީގައި. އެހެންވެ އިއްޔެ ހޫނުގައި ދުވަން ދަތިވި،" ޝަރަފް ބުންޏެވެ.\nގައުމީ ހާފް މެރެތަން ޗެމްޕިއަންޝިޕުން 2014 ގައި ދެ ވަނަ ހޯދި ޝަރަފް ބުނީ އޭނާ އަމިއްލަ އަށް ސަބަބެއް ނެތި ރޭސް ދޫނުކުރާނެ ކަމަށާއި އައިއޯއައިޖީގައި ވެސް ހުއްޓާލަން ޖެހުނީ ބޭރަށް ހިންގުމާއި ނޭވާލާން އުނދަގޫވުން ފަދަ ސިއްހީ މައްސަލަތަކެއް ދިމާވުމުން ކަމަށެވެ.\n"އެތުލީޓުން ބަލި ވެސް ވާނެ. އެތުލީޓުންނަށް ނާކާމިޔާބު ދުވަސްތައް ވެސް އަންނާނެ. ދުނިޔޭގެ މަޝްހޫރު ދުވުންތެރިން ވެސް އެބަހުރި ރޭހުގެ މެދުތެރެއިން ހުއްޓާލާފައި. ބެކެލޭ ދުނިޔޭގެ ރެކޯޑް ހަދަން ދެ ފަހަރު ނުކުމެ ފެއިލްވި،" މާޔޫސްވެފައި ހުރެ ޝަރަފް ބުންޏެވެ.\n"އެފަދަ ހާލަތްތަކުގައި ހިތްވަރު ދިނުމުގެ ބަދަލުގައި ރާއްޖޭގެ ކުޅިވަރުގެ ބައެއް މީހުންގެ ފަރާތުން ފެންނަނީ މަލާމާތްކުރާތަން."\nއޭނާ ތުހުމަތުކުރާ ގޮތުގައި ރާއްޖެ އިން ފެންނަ އަނެއް މަންޒަރަކީ ވަކި ބަޔަކު ޕްރޮމޯޓްކުރަން އުޅޭ ތަނެވެ. އަދި ދެން ތިބޭ އެތުލީޓުންނާ އެކި ގޮތްގޮތަށް ދިމާކުރާ ކަމަށް ވެސް އޭނާ ބުންޏެވެ.\nރިކްރިއޭޝަނަލް ކްލަބެއް ކަމަށްވާ މޭޑް ރަނާސްގެ ތެރެއިން 2010 ވަނަ އަހަރު ދުވުމުގެ ތެރެއަށް ނުކުތް ޝަރަފުގެ ފެންވަރު ފެނި އޭނާ އަށް ރާއްޖޭން ބޭރުން އެންމެ ފުރަތަމަ ފުރުސަތު ހޯދައިދިނީ އޮލިމްޕިކް ކޮމިޓީންނެވެ. އެ ފުރުސަތުގައި މޮރޮކޯ އާއި އިތިއޯޕިއާގައި ތަމްރީން ހަދައި މާޗު 2017 ގައި އޭނާ ވަނީ ރާއްޖޭގެ ޒަމާންވީ މެރެތަން ރެކޯޑް މުގުރާލައިފަ އެވެ. އަދި ފަހުން ހާފް މެރެތަން ރެކޯޑް ވެސް މުގުރާލި އެވެ.\nމިވަގުތު އެ ދެ ރެކޯޑް ވެސް އޮތީ ޝިފާޒް މުހައްމަދުގެ އަތުގަ އެވެ.\nޑިސެމްބަރު މަހު އޮންނަ ސައުތު އޭޝިއަން ގޭމްސް އިން ޝަރަފަށް ފުރުސަތު ނުލިބިދާނެ އެވެ. އެކަމަކު އައިއޯއައިޖީ އަށް ތައްޔާރުވަން ޖެނުއަރީން ޖުލައި އަށް ސްޕޯޓްސް މިނިސްޓްރީން މޮރޮކޯ އިން ފަހިކޮށްދިން ތަމްރީން ފުރުސަތު އިތުރަށް ކުރިއަށް ގެންގޮސްދޭނެ ކަމަށް މިނިސްޓްރީން ބުނެފައިވާ ކަމަށް ޝަރަފް ބުންޏެވެ. އޭގެ ފަހުން މިނިސްޓްރީން ޖަވާބެއް ނުދޭތީ ޝަރަފް މިވަގުތު ތަމްރީން ހަދަނީ މާލޭގައި އަމިއްލަ އަށެވެ.\n"އިއްޔެ ގައުމީ މުބާރާތުގައި ދުވެލީ ވެސް މާލޭގައި މިވަގުތު ހުރީމާ. އަޅުގަނޑުގެ ހުރިހާ ފޯކަސްއެއް ހުރީ މެރެތަން އާއި ހާފް މެރެތަން އަށް،" ޕުކެޓް މެރެތަންގެ އުމުރުފުރާގެ ކެޓަގަރީން 2013 ގައި ތިން ވަނަ ހޯދި ޝަރަފް ބުންޏެވެ.\n"މިނިސްޓްރީގެ ޖަވާބެއްގެ އިންތިޒާރުގައި މިހުރީ."\nއޭނާ ބުނީ އެއްވެސް ފަރާތެއްގެ އެހީ ނުލިބުނަސް ޑިސެމްބަރު މަހު އަމިއްލަ ގޮތުން ވެސް ފުލް މެރެތަންއެއް ޖަހާނެ ކަމަށެވެ. އަދި ކިތަންމެ ގިނަ ފާޑުކިޔުންތަކެއް އަމާޒުވިޔަސް ހުއްޓުމެއް ނާންނާނެ ކަމުގެ ޔަގީންކަން ވެސް ދިނެވެ.\nޝަރަފާ މެދު 2015 ގައި އޮލިމްޕިކް ކޮމިޓީން ކޮށްފައިވަނީ ތިން އުއްމީދެކެވެ. އެއީ މިދިޔަ އަހަރުގެ ކޮމަންވެލްތު ގޭމްސް އަށް ކޮލިފައިވުމާއި މި އަހަރުގެ އައިއޯއައިޖީން މެޑަލެއް ހޯދުމަށް ފަހު އަންނަ އަހަރުގެ އޮލިމްޕިކްސް އަށް ކޮލިފައިވުމެވެ.\nކޮމަންވެލްތުން ރާއްޖެ ވަކިވުމުން އެ ގޭމްސް އަށް ކޮލިފައިވުމުގެ ފުރުސަތެއް ނުލިބުނެވެ. ދެ ވަނަ އަމާޒު ކަމަށް ވާ އައިއޯއައިޖީން މެޑަލްއާ ހަމައަކަށް ވާސިލެއް ނުވެވުނެވެ. އޮލިމްޕިކްސް އަށް ކޮލިފައިވުމުގެ ފުރުސަތު ނެތުމާ އެކު، މި ވަގުތު ޝަރަފަށް އޮތީ އަނެއްކާވެސް އާ އަމާޒުތަކާ އެކު މަސައްކަތް ކުރިއަށް ގެންދިއުމެވެ.\n"މި ހިސާބަށް އައުމަށް ވެސް އަމިއްލަ އަށް ވަރަށް ގިނަ މަސައްކަތްކުރިން. އަމިއްލަ ޖީބުން ހަރަދުކޮށްފައި ވެސް ހުންނާނެ. ކޮންމެ ގޮތެއް ވިޔަސް ކުރިއަށްދާން މިހިރީ،" ޝަރަފް ބުންޏެވެ.\nއިތުރު ލިޔުންތައް ގައުމީ ކަސްރަތު މުބާރާތް


Candidatun Ge Interview Thah "Vaguthu" In Genesdheyn Fashaifi - Vaguthu\nކެންޑިޑޭޓުންގެ އިންޓަވިއުތައް "ވަގުތު" އިން ގެނެސްދޭން ފަށައިފި\nއޭޕްރިލް މަހު އޮންނަ ރައްޔިތުން މަޖިލިސް އިންތިޚާބުގައި ވާދަކުރައްވާ ކެންޑިޑޭޓުންގެ ސިޔާސަތުތައް ރައްޔިތުންނާއި ހަމައަށް ފަސޭހައިން ފޯރުކޮށްދިނުމަށްޓަކައި ކެންޑިޑޭޓުންގެ އިންޓަވިއުތައް "ވަގުތު" އިން ގެނެސްދޭން ފަށައިފިއެވެ.\nއިއްޔެ އިން ފެށިގެން ކެންޑިޑޭޓުންގެ އިންޓަވިއުގެ ވީޑިއޯތައް "ވަގުތު" ފޭސްބުކް ޕޭޖްގައި ލައިވް ކުރަަން ވަނީ ފަށާފައެވެ. އިންޓަވިއުގައި ކެންޑިޑޭޓުން ދައްކަވާފައިވާ ވާހަކަފުޅުތަކަށް "ވަގުތު" ގެ ވެބްސައިޓްގައި ޚަބަރު ވެސް ގެނެސްދޭނެއެވެ.\n"ވަގުތު" އިން ވަނީ މަޖިލިސް އިންތިޚާބުގައި ވާދަކުރާ ކެންޑިޑޭޓުންގެ ތެރެއިން ކޮންމެ ދާއިރާއަކުން ވެސް އެއް ކެންޑިޑޭޓަކު އިސްތިހާރު ކުރުމަށް ހާއްސަ ޕެކޭޖެއް ވެސް ތަޢާރަފް ކޮށްފައެވެ. ވަރަށް ގިނަ ކެންޑިޑޭޓުން ގެންދަވަނީ އެޕެކޭޖް ނަންގަވައިގެން "ވަގުތު" ގައި އިސްތިހާރު ކުރައްވަން ތައްޔާރު ވަމުންނެވެ.\nކެންޑިޑޭޓުންގެ އިންޓަވިއުއާއި "ވަގުތު" ގައި އިސްތިހާރު ކުރުމުގެ ޕެކޭޖާއި ބެހޭ އިތުރު މައުލޫމާތު 9974666 ނުވަތަ 7907173 ނަމްބަރުން ލިބިވަޑައިގަންނަވާނެއެވެ.\n"ވަގުތު" ގައި އިސްތިހާރު ކުރުމުގެ ފުރުސަތު އޮންނާނީ އެންމެ ކުރިން ޕެކޭޖް ނަންގަވާ ކެންޑިޑޭޓުންނަށެވެ.


SunOnline: Karantu kendumun majileehuge miadhuge jalsaa cancel\nކަރަންޓް ކެނޑުމުން މަޖިލީހުގެ މިއަދުގެ ޖަލްސާ ކެންސަލް\nމުއާވިޔަތު އަންވަރު 21 Apr 2020, 14:04\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު: ކަރަންޓް ކެނޑި ދިމާވި ޓެކްނިކަލް މައްސަލައާ ގުޅިގެން ޖަލްސާ ވަނީ ފަސްކޮށްފައި ---- ފައިލް ފޮޓޯ/މަޖިލިސް\nރައްޔިތުންގެ މަޖިލީހުގެ އިދާރާއިން ކަރަންޓް ކެނޑުމާއި ގުޅިގެން މިއަދު ބާއްވަން އޮތް ޖަލްސާ ކެންސަލް ކޮށް މާދަމާ ބޭއްވުމަށް ތާވަލްކޮށްފި އެވެ.\nރައްޔިތުންގެ މަޖިލީހުގެ މިއަދުގެ ޖަލްސާ ބޭއްވުމަށް ކުރިން ތާވަލުކޮށްފައި އޮތީ މިއަދު ހެނދުނު 11:00 އިރުއެވެ. ނަމަވެސް ރައްޔިތުންގެ މަޖިލިސް ހިމެނޭ ސަރަހައްދުން ކަރަންޓް ކެނޑުމާއި ގުޅިގެން ޖަލްސާ ވަނީ ފަސްކޮށްފަ އެވެ.\nނަމަވެސް އެ ޖަލްސާ މިއަދު ބޭއްވެން ނެތް ކަން ފާހަގަކޮށް މަޖިލީހުގެ އިދާރާއިން ބުނީ، ކަރަންޓު ކެނޑުމާއި ގުޅިގެން ދިމާވި ޓެކްނިކަލް މައްސަލަ ހައްލު ކުރަމުންދާތީ މިއަދު ބާއްވަން ހަމަޖެހިފައިވާ ޖަލްސާ މާދަމާއަށް ފަސްކޮށްފައިވާ ކަމަށެވެ.\nމަޖިލީހުގެ ޖަލްސާތައް މިދިޔަ ހަފްތާގައި ބާއްވާފައެއް ނުވެއެވެ. އޭގެ ކުރީ ހަފްތާގައި ޖަލްސާތައް ބޭއްވީ މެންބަރުން ގޭގައި ތިއްބަވައިގެން އޮންލައިން ކޮށެވެ. މިއަދުގެ ޖަލްސާ ވެސް ބާއްވަން ނިންމާފައި އޮތީ އޮންލައިން ކޮށެވެ. ނަމަވެސް މަޖިލީހުގެ ރައީސްއާއި ބައެއް އިދާރީ މުވައްޒަފުން ތިއްބަވަނީ މަޖިލިސްކުރާ ގޭގަ އެވެ.\nމިއަދުގެ ޖަލްސާގައި ތާވަލްކޮށްފައި އޮތީ ޗިލްޑްރަންސް އޮމްބަޑްސްޕާސަންގެ މަގާމަށް އައްޔަންކުރެއްވުމަށް ރައީސުލްޖުމްހޫރިއްޔާ ފޮނުއްވާފައިިވާ ނަންފުޅު ދިރާސާކޮށް ގޮތެއް ނިންމުމަށް އެ މައްސަލައާ ގުޅޭ ދާއިމީ ކޮމިޓީއަށް ފޮނުވުމާއި، ލޯކަލް ކައުންސިލްތަކުގެ އިންތިހާބުގެ ހާއްސަ ބިލުގެ ބަހުސާއި ދިވެހިރާއްޖޭގެ އިދާރީ ދާއިރާތައް ލަމަރުކަޒީ އުސޫލުން ހިންގުން ކަށަވަރުކުރުމުގެ ހާއްސަ ބިލުގެ ބަހުސް ކުރިއަށް ގެންދިއުމެވެ.\nމީގެ އިތުރުން ވެސް އިތުރު ބައެއް ބަހުސްތައް މިއަދަށް އެޖެންޑާކޮށްފައިވެއެވެ.\nކޮވިޑް-19އާ ގުޅިގެން މަޖިލިސް ހުއްޓިފައި އޮތުމަށްފަހު އޮންލައިންކޮށް ޖަލްސާތައް ކުރިއަށް ގެންދަން ފެށީ މިދިޔަ މަހުގެ 31 ގައެވެ. ކޮމެޓީތައް ވެސް ކުރިއަށް ގެންދިޔައީ މެންބަރުން ގޭގައި ތިއްބަވައިގެން ވެބް ކޮންފަރެންސް މެދުވެރިކޮށެވެ.\nމަޖިލީހުގެ ތަޅުމުގައި އެންމެ ފަހުން ޖަލްސާއެއް ބާއްވާފައި ވަނީ މިދިޔަ މަހުގެ 24 ވަނަ ދުވަހު އެވެ. އެ ޖަލްސާގައި ވަނީ އޮންލައިންކޮށް މަޖިލީހުގެ ޖަލްސާތައް ބޭއްވުމަށް މެމްބަރުންނާއެކު މަޝްވަރާކުރައްވައިފައެވެ.


Mega AC Redwave Sale fashaifi\nމެގަ އޭސީ ސޭލް ރެޑްވޭވް އިން ފަށައިފި\nއެސީ ގަންނަ ފަރާތްތަކަށް އޮކްޓޯބަރު މަހުގެ 15 ގެ ނިޔަލަށް ހިލޭ އިންސްޓޮލޭޝަން ލިބިގެންދާނެ\nކ. މާލެ | 1 އޮކްޓޯބަރ 2019 | އަންގާރަ 17:36 | 3,392\nމެގަ އޭސީ ސޭލް - ރެޑްވޭވް\nމެގަ އޭސީ ސޭލް ރެޑްވޭވް އިން ފަށައިފިއެވެ.\nރެޑްވޭވުން ގަލަންޒް ބްރޭންޑުގެ އިންވާޓާރ އޭސީ ރާއްޖޭގެ މާރކެޓަށް ތައާރަފްކޮށްފައިވަނީ މިދިޔަ ހަފްތާގެ ތެރޭގައެވެ. ގަލަންޒް ތައާރަފްކުރުމާއެކު، ހުރިހާ އޭސީއަކުން އަގުތައް ހެޔޮވެގެންދާނެ ކަމަށް ރެޑްވޭވް އިން ބުނެއެވެ.\nރެޑްވޭވުން ރާއްޖޭގެ ބާޒާރަށް ތައާރަފްކޮށްފައިވަނީ ގަލަންޒް ގެ އާރކަސް ސީރީސްގެ L71 އެވެ. އެގޮތުން މި އޭސީއަކީ 3ޑީ ޑީސީ އިންވާޓާރ ޓެކްނޮލޮޖީ ހިމެނޭގޮތަށް ފަރުމާކުރެވިފައިވާ، ވަރަށް ބޮޑުތަނުން ޚަރަދުކުޑަ އޭސީއެކެވެ. ގަލަންޒް އިންވާޓަރ އޭސީގައި ހިމެނެނީ، ޖަޕާނު ޓެކްނޮލޮޖީގެ ކޮންޕްރެސަރެކެވެ. ތިމާވެއްޓާއި ރައްޓެހިވާނޭ ފަދައިން ފަރުމާ ކުރެވިފައިވާ މި އޭސީ އަކީ އަޑު އެހާމެ މަޑު އަދި އަވަހަށް ފިނިކޮށްދިނުމުގެ ޤާބިލްކަން (ޓާރބޯ ކްލީނިންގް) ލިބިފައިވާ އޭސީއެކެވެ.\nރެޑްވޭވުން ގަލަންޒް ބްރޭންޑްގެ ތިން ސައިޒެއްގެ އޭސީ ވަރަށް ހާއްސަ އަގެއްގައި ލިބޭނެ ކަމަށް އެ ފަރާތުން ބުނެއެވެ. އެގޮތުން 9000 ބީޓީޔޫގެ އިންވާޓާރ އޭސީ 4،840ރ އަށް 12000 ބީޓީޔޫގެ އިންވާޓާރ އޭސީ 5،890ރ އަށް އަދި 18000 ބީޓީޔޫގެ އިންވާޓާރ އޭސީ 7،890ރ އަށް ލިބޭނެއެވެ.\nގަލަންޒް އިންވާޓާރ އޭސީ ރެޑްވޭވުން ލިބޭނީ އެއްއަހަރު ދުވަހުގެ ވޮރަންޓީ އާއި އެކުގައެވެ. އަދި މާލެ، ހުޅުމާލެ އަދި ވިލިމާލޭގައި އުޅޭ ކަސްޓަމަރުންނަށް ހިލޭ އިންސްޓޮލޭޝަން (އިންސްޓޮލޭޝަން ކިޓުގައިވާ ސާމާނުން) ލިބޭނެއެވެ. ހިލޭ އިންސްޓޮލޭޝަން އަންގާރަ ދުވަހުން ފެށިގެން އޮކްޓޯބަރު މަހުގެ 15 އާއި ހަމައަށް ގަލަންޒް އޭސީ ގަންނަ ކޮންމެ ކަސްޓަމަރަކަށް ލިބިގެން ދާނެއެވެ.\nގަލަންޒް އޭސީ މޯލްޑިވްސް އިސްލާމިކް ބޭންކް، އެމް.އެފް.އެލްސީ އަދި ބީއެމްއެލް އިސްލާމިކްގެ ކްރެޑިޓް ސްކީމްގެ ދަށުންވެސް ކަސްޓަމަރުންނަށް ލިބޭނެ ކަމަށެވެ. ރެޑްވޭވްގެ އަމާޒަކީ އޭސީ ގަތުމުގައި ކަސްޓަމަރުން ގެންގުޅޭ "އަގު ހެޔޮ ވުމަކީ ކޮލިޓީ ދައްވުން" ކަމުގައި ދެކޭވިސްނުން ބަދަލުކޮށް، ކޮލިޓީ ބްރޭންޑެއް ހެޔޮއަގުގައި ކަސްޓަމަރުންނަށް ފޯރުކޮށްދިނުމެވެ.\nގަލަންޒް ގްރޫޕަކީ އިލެކްޓްރޯނިކްސް އުފެއްދުމުގައި 40 އަހަރުގެ ތަޖުރިބާހުރި ކުންފުންޏެކެވެ.


Varugadha forwardun thibi PSG aai Argentina ge Icardi gulhijje\nވަރުގަދަ ފޯވަޑުން ތިބި ޕީއެސްޖީއައި އާޖެންޓީނާގެ އިކާޑީ ގުޅިއްޖެ\n-5months ago0- އަމީން\nއާޖެންޓީނާގެ ނުރައްކާތެރި ފޯވަޑް މައުރޯ އިކާޑީ އިންޓަ މިލާން ދޫކޮށް ޕީއެސްޖީއައި ގުޅިއްޖެއެވެ.\nއުމުރުން 26 އަހަރުގެ އިކާޑީ ޕީއެސްޖީއައި ގުޅުނީ އެއް އަހަރު ދުވަހުގެ ލޯނު އެއްބަސްވުމެއްގެ ދަށުންނެވެ. މި އެއްބަސްވުމުގެ ދަށުން 65 މިލިއަން ޔޫރޯގެ ފީ އެއް އިންޓައަށް ދެއްކުމަށްފަހު ޕީއެސްޖީއަށް އިކާޑީ ދާއިމީކޮށް ގަތުމުގެ އިހްތިޔާރު ލިބިގެންވެއެވެ.\nއިންޓައަށް 219 މެޗް ކުޅެދީ 124 ގޯލް ކާމިޔާބު ކޮށްދީފައިވާ އިކާޑީ މި ޓްރާންސްފާއައި ބެހޭ ގޮތުން ބުނީ، ހުރިހާ މުބާރާތަކުން ރަނގަޅު ކާމިޔާބީއެއް ހާސިލްކުރުމަށް އޭނާގެ ފަރާތުން ދޭންޖެހޭ ހުރިހާ އެހީތެރިކަމެއް ޕީއެސްޖީއަށް ދޭން ތައްޔާރަށް ހުރި ކަމުގައެވެ. ޕީއެސްޖީ އަކީ ފުޓްބޯޅައިގެ ދުނިޔޭގައި މިއަދު ގަދަ ބާރެއް ކަމަށައި އޭގެ ހެއްކަކީ ދުނިޔޭގެ އެންމެ މޮޅެތި ކުޅުންތެރިން އެ ކްލަބައި ގުޅޭ މަންޒަރު ފެނުން ކަމަށްވެސް އޭނާ ބުންޏެވެ.\nއިކާޑީއާއެކު މި ސީޒަނުގައި ޕީއެސްޖީއަށް ބަދަލުވި ކުޅުންތެރިންގެ އަދަދު ވަނީ އަަށަކަށް އަރާފައެވެ. އޭގެ ތެރޭގައި މެންޗެސްޓާ ޔުނައިޓެޑް ދޫކޮށް އެ ކްލަބައި ގުޅުނު އެންޑަރ ހެރޭރާ، ރެއާލް މެޑްރިޑް ދޫކޮށްލި ކޭލާ ނާވާސް އަދި އުންމީދީ ޒުވާން ގޯލް ކީޕަރު ސާޖިއޯ ރިކޯ ހިމެނެއެވެ.\nނޭމާ، އެމްބާޕޭ، ކަވާނީ، އަދި އިކާޑީއާއެކު ޕީއެސްޖީއަކީ މި ސީޒަނުގެ ޗެންޕިއަންސް ލީގް ކާމިޔާބު ކުރާނެ ފޭވަރިޓް ޓީމްތަކުގެ ތެރެއިން އެއް ޓީމު ކަމުގައި ފުޓްބޯޅައިގެ ކަންކަން އެންމެ ގާތުން ބަލަމުންދާ ގިނަ ބަޔަކު ދަނީ ބުނަމުންނެވެ.


Thailandge factory ehga ehcheh govai andhany | Atoll News\nތައިލެންޑްގެ ފެކްޓަރީއެއްގައި އެއްޗެއް ގޮވައި އަނދަނީ\nޝާއިޢުކުރީ: ޢާއިޝް ޖުލައި 5, 2021, 23:04\nތައިލެންޑްގެ ވެރިކަންކުރާ ރަށުގެ ރަށްބޭރުގައި ހުރި ފެކްޓަރީއެއްގައި އެއްޗެއް ގޮވައި އަލިފާން ރޯވެއްޖެއެވެ.\nއެޤައުމުގެ އޮފިޝަލުންނާއި ހަވާލާދީ އަލްޖަޒީރާގައި ބުނެފައިވާ ގޮތުގައި، މިހާދިސާ ހިނގާފައި ވަނީ މިއަދު ހަވީރުގެ ވަގުތެއްގައި ބެންކޮކްގެ ބޭރުގައި ހުންނަ ޕްލާސްޓިކާއި ފޯމް ޕެލެޓް އުފައްދާ ފެކްޓަރީއެއްގައެވެ. އަދި މިހާދިސާގައި އެކަކު މަރުވެ އިތުރު 29 މީހުން ވަނީ ޒަޚަމް ވެފައެވެ. އަލިފާން ނިވާ މީހުން ފެކްޓަރީގައި ރޯވެފައިހުރި އަލިފާންގަނޑު ކޮންޓްރޯލް ކުރުމަށް ދަނީ މަސައްކަތް ކުރަމުންނެވެ. އަދި އަލިފާނާއި ވިހަ ދުމުގެ ސަބަބުން ދިމާވެދާނެ ނުރައްކަލަކުން ސަލާމަތް ކުރުމަށް އެހިސާބުން މީހުން ހުސްކުރުމުގެ މަސައްކަތް ވެސް ދަނީ ކުރަމުން ކަމަށް އަލްޖަޒީރާގައި ބުނެފައިވެއެވެ.\nފެކްޓަރީގައި ބާރުގަދަ ގޮވުމެއްގެ އަޑު އެތައް ކިލޯމީޓަރަކަށް ވަނީ އިވިފައެވެ. ފެކްޓަރީ ހުރި ސަރަހައްދުގައި ދިރިއުޅޭ މީހަކު ބުނެފައި ވަނީ، އެންމެ ފުރަތަމަ ވިދުވަރެއްފަދަ ގަދަ އައްޔެއް ފެނުނު ކަމަށާއި އެއަށް ފަހު ބާރަށް އެއްޗެއް ގޮއްވާލާފަދަ އަޑެއް އިވުނު ކަމަށެވެ. އަދި އެއާއެކު މުޅި ގެއަށް ގުޑުން އަރައިގެން ދިޔަކަމަށްވެސް އޭނާ ބުނެފައިވެއެވެ. އެހިސާބުގެ ގެތަކަށް ވެސް ވަނީ މިގޮވުމުގެ ސަބަބުން އަސަރުކޮށް ހަލާކުވެފައެވެ.\nއޮފިޝަލުން މަޢުލޫމާތު ދީފައިވާ ގޮތުގައި ފެކްޓަރީގައި އަލިފާން ހިފާޒާތުގެ 20،000 ލީޓަރު ކެމިކަލް ހުރުމުން އިތުރު ގޮވުންތައް ވެސް ގޮވުމަކީ އެކަށީގެންވާ ކަމެކެވެ. އެހެންކަމުން އަލިފާންނިވާ މީހުން ކެނޑިނޭޅި މަސައްކަތް ކުރަމުންދަނީ ފެކްޓަރީގެ އަލިފާނގަނޑު ކޮންޓްރޯލްކޮށް އަދި އެސަރަހައްދުން މީހުން ހުސްކުރުމަށެވެ. އަލިފާން ކޮންޓްރޯލް ކުރެވުނު ބައެއް ހިސާބުތަކުގައި ވެސް އަލުން އަލިފާން ރޯވެފައިވާ ކަމަށްވެސް އޮފިޝަލުން ވަނީ ބުނެފައެވެ.\nފެކްޓަރީ ގޮވުމުގެ ސަބަބުން މިހާތަނަށް އެހިސާބުގެ 70 ގެއަކަށް ވަނީ ގެއްލުން ލިބިފައެވެ. އަލިފާން ރޯވާން ދިމާވި ސަބަބެއް އަދި ކަށަވަރު ކުރެވިފައެވެ ނުވެއެވެ.


ރާއްޖޭގެ ގައުމީ އަންހެން ކުރިކެޓު ޓީމު ކުޅުނު ފުރަތަމަ ވާދަވެރި މެޗުން ބަލިވެއްޖެMikal News\n18 ޖެނުއަރީ 2020 ( ހޮނިހިރު )\nރާއްޖޭގެ ގައުމީ އަންހެން ކުރިކެޓު ޓީމު ކުޅުނު ފުރަތަމަ ވާދަވެރި މެޗުން ބަލިވެއްޖެ\n3 ޑިސެމްބަރ 2019, 9:00 |\nރާއްޖޭގެ ގައުމީ އަންހެން ކުރިކެޓު ޓީމެއް އެކުލަވާލުމަށްފަހު އެޓީމު ބައިވެރި ފުރަތަމަ ވާދަވެރި މުބާރާތްކަމަށްވާ ސާފު ގޭމްސްގެ އޯޕަނިން މެޗުގައި ސާފު ގޭމްސް ބޭއްވޭ ނޭޕާލާއި ވާދަކޮށް ބަލިވެއްޖެއެވެ. ނޭޕާލުގެ ސަޕޯޓަރުންގެ ކުރިމަތީގައި ތަޖުރިބާ މަދު ޒުވާން ދިވެހި ޓީމަށް އެދެވޭ ކުޅުމެއް ނުދެއްކި މިމެޗު ނިމިގެން ދިޔައީ 10 ވިކެޓުން ނޭޕާލުގެ ޓީމު ކުރި ހޯދައިގެނެވެ.\nކުރިކެޓުގައިވެސް ނަން މަޝްހޫރު ސައުތު އޭޝިއާގެ ކުރިކެޓު މުބާރާތުގައި އަލަށް ވާދަވެރި މެޗަކަށް ނިކުތް ދިވެހި ޓީމުން ޓޮސް ދިމާކޮށްގެން ބެޓުކުރުމަށް ނިކުތެވެ. ބެޓުކުރުމަށް ނިކުމެ 10 އޯވަރުތެރޭ ހުރިހާ ކުޅުންތެރިން ނުބައިވެގެން ދިވެހި ޓީމަށް ހަމަކުރެވުނީ އެންމެ 16 ލަޑެވެ. ދިވެހި ޓީމުން އެންމެ ރަގަޅަށް ކުޅެފައިވަނީ9ލަޑާއި4ލަޑު ހެދި ހަމްޒާ އާއި ހަފުސާއެވެ.\nޖަވާބުގައި ކުޅެން ނިކުމެ ނޭޕާލު ޓީމުން ފުރަތަމަ އޯވަރުތެރޭ ދިވެހި ޓީމަށްވުރެ އިތުރަށް ލަޑު ހަމަކޮށް މެޗު ނިންމާލިއެވެ. ނޭޕާލު ޓީމުން ކުޅެން ނިކުތް ކަޖާލް ޝްރެސްޓާ އެންމެ5ބޯޅައިން ދިވެހި ޓީމު ބަލިކުރިއެވެ. ޖަކާލް އާއިއެކު ނިކުތް ސީޓާ މަގަރު އެއްވެސް ބޯޅައަކާއި ކުރިމަތިލާކަށް ނުޖެހުނެވެ.\nއަލަށް ވާދަވެރި މުބާރާތެއްގައި ބައިވެރިވެފައިވާ ދިވެހި ޓީމު މާދަމާ ނިކުންނާނީ ވަރުގަދަ ސްރީލަންކާ އާއި ދެކޮޅަށެވެ.\nއިތުރު ލިޔުންކްރިކެޓްފުވައްމުލަކު ކްރިކެޓް\nTags: ކްރިކެޓް, ފުވައްމުލަކު ކްރިކެޓް\nޔޫސުފު ދީދާތަށް ބަޑީގެ ހަމަލާއެއް އަމާޒުކޮށްފި\nހިމަބިހި ވެކްސިން ޑޯޒް ފުރިހަމަ ނުކުރާ ދަރިވަރުންނަށް ވެކްސިން ދޭން މަޝްވަރާ ކުރަނީ\nއެމްޑީޕީގެ ޕްރައިމަރީ: ޓިކެޓަށް އެދި ކުރިމަތިލާފައިވާ ފަރާތްތައް އާންމުކޮށްފި\nއިންޑިއާއިން އަމަލުކުރަންފެށި މުސްލިމުންނާއި ދެކޮޅު ރައްޔިތުކަމުގެ ގާނޫނަށް މައިކްރޯސްފްޓްގެ ސީއީއޯ ފާޑުކިޔައިފި


vnews - TC match faseyha nuvaane, 100 insahtha dheyn jehey: Bengaluru Coach\nޓީސީ މެޗު ފަސޭހަ ނުވާނެ، ކުޅުންތެރިން 100 އިންސައްތަ ދޭން ޖެހޭ: ބެންގަލޫރު ކޯޗު\nބެންގަލޫރު އެފްސީގެ ކޯޗު އަލްބާޓް ރޮކާ - ފޮޓޯ: ބެންގަލޫރު އެފްސީ\nއޭއެފްސީ ކަޕްގެ ޕްލޭއޮފްގައި ރާއްޖޭގެ ޓީސީ ސްޕޯޓްސް ކްލަބާ ދެކޮޅަށް ކުޅޭ މެޗު ފަސޭހަ ނުވާނެ ކަމަށާއި، އެ މެޗަށް ކުޅުންތެރިން 100 އިންސައްތަ ނެރެން ޖެހޭނެ ކަމަށް ބެންގަލޫރު އެފްސީގެ ކޯޗު އަލްބާޓް ރޮކާ ބުނެފިއެވެ.\nޓީސީ މެޗަށް ނިކުތުމުގެ ކުރިން ހޯމަ ދުވަހު ނޫސްވެރިންނަށް މައުލޫމާތު ދެމުން ބެންގަލޫރުގެ ކޯޗު އަލްބާޓް ރޮކާ ބުނީ ޓީސީ އަކީ ވަރަށް ތަފާތު ޓީމެއް ކަމަށާއި، މެޗު އެއްގޮތަކަށްވެސް ފަސޭހަވާނެ ކަމަށް ނުދެކޭ ކަމަށެވެ.\nއެގޮތުން ރޮކާ ބުނީ ޓީސީ މެޗުގެ އެންމެ ފަހު ވަގުތާ ޖެހެންދެން ހުރިހާ ކުޅުންތެރިންވެސް 100 އިންސައްތަ ނެރެން ޖެހޭނެ ކަމަށާއި، އެހެން ނޫނީ ފަހުވަގުތު ލަނޑު ލިބިދާނެ ކަމަށެވެ.\nރޮކާ ބުނީ އިންޑިއާ ސުޕަ ލީގު މިހާރުވެސް ކުރިޔަށްދާ ކަމަށާއި، ކުޅުންތެރިންނަށް ހުރިހާ މެޗަކުން ފުރުސަތު ދޭން އުނދަގޫވެފައި ހުރި ކަމަށެވެ. އެގޮތުން އޭނާ ބުނީ ރާއްޖެ ދަތުރުކުރީ ބައެއް ކުޅުންތެރިން ނުލާ ކަމަށާއި، އޭގެ ތެރޭގައި ފުރުސަތު ދޭން ޖެހޭ ކުޅުންތެރިންވެސް ހިމެނޭ ކަމަށެވެ.\nބެންގަލޫރު ޓީމަށްވުރެ ޓީސީ "ފްރެޝް" ވާނެ ކަމަށް ފާހަގަކުރަމުން ރޮކާ ބުނީ ރާއްޖޭގެ މޫސުން މިހާރު އިންޑިއާގެ މޫސުމާ ތަފާތު ކަމަށާއި، އެހެންނަމަވެސް އެއީ ދައްކަން އޮތް ބަހަނާއެއް ނޫން ކަމަށެވެ.\nބެންގަލޫރު ޕްލޭއޮފް އަށް ދަތުރުކުރީ ޕްލިމިނަރީ ރައުންޑުގައި ބޫޓާންގެ ޓްރާންސްޕޯޓް ޔުނައިޓެޑު ބަލިކުރުމަށްފަހުއެވެ.\nގުރޫޕް މާރާމާރީއެއްގައި ޒުވާނަކު ޒަޚަމް ކޮށްލައިފި


Bowen ge2landun molhuve, West Ham4ah | Mihaaru\nބޯވެންގެ ދެ ލަނޑުން މޮޅުވެ، ވެސްޓް ހޭމް ހަތަރަކަށް\nބޯވެން ރޭގެ މެޗުގައި ފުރަތަމަ ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: އޭއެފްޕީ\n13 ޖެނުއަރީ 2022 - 10:38\nލަންޑަން (ޖެނުއަރީ 13) - އިނގިރޭސި ޕްރިމިއާ ލީގުގައި ނޯރިޗް ސިޓީއާ ދެކޮޅަށް ކުޅުނު މެޗުގައި ޖަރޯޑް ބޯވެންގެ ދެ ގޯލުން މޮޅުވެ ތާވަލުގެ ހަތަރު ވަނަ އަށް ވެސްޓް ހޭމް ޔުނައިޓެޑް ޖެހިލައިފި އެވެ.\nވެސްޓް ހޭމް އިން ނޯރިޗް ބަލިކުރީ 2-0 އިންނެވެ. މިހާތަނަށް ކުޅުނު 21 މެޗުން ވެސްޓް ހޭމް ވަނީ 37 ޕޮއިންޓް ހަމަކޮށްފަ އެވެ. އެއް މެޗު މަދުން ކުޅެގެން 35 ޕޮއިންޓާ އެކު ފަސްވަނައިގައި އޮތީ އާސެނަލް އެވެ. ޖުމްލަ 10 ޕޮއިންޓާ އެކު ނޯވިޗް އަދިވެސް އޮތީ ޓޭބަލްގެ ފުލުގަ އެވެ.\nމެޗުގައި ވެސްޓް ހޭމް އިން ލީޑު ނެގީ ފުރަތަމަ ހާފު ނިމެން ތިން މިނިޓަށްވެފައި ވަނިކޮށް ޖަރޯޑް ބޯވެން އެވެ. އޭނާ ވަނީ ލަޑިމިއާ ކޫފަލް ނަގައިދިން ބޯޅައެއް ބޮލުން ގޯލުގެ ތިރީ ކަނަށް އަމާޒު ކޮށްލައިފަ އެވެ.\nބޯވެން ރޭގެ މެޗުގައި ވެސްޓް ހޭމަށް ލީޑު ނަގައިދިން ލަނޑު ޖަހަނީ.-- ފޮޓޯ: އޭއެފްޕީ\nމެޗުގެ 32 ވަނަ މިނިޓުގައި ވެސް ބޯވެން ވަނީ ލަނޑެއް ޖަހައިފަ އެވެ. އޭނާ ގޯލު ކުރިމައްޗަށް ހުރަސް ކޮށްލި ބޯޅައެއް ފެނުޖެހިފައި ގޯލުތެރެއަށް ވަން ނަމަވެސް، އޮފްސައިޑުގައި ހުރި ކުޅުންތެރިއެއް އެ ބޯޅައަށް ހަރަކާތް ކުރުމުން އެ ގޯލު ބަލައިގެންފައެއް ނުވެ އެވެ.\nބޯވެން ވަނީ މި ހާފުގައި ވެސް ނޯރިޗުގެ ގޯލަށް ނުރައްކާ ކޮށްފަ އެވެ. އޭނާ ފުރަތަމަ ފޮނުވާލި ހަމަލާ ގޯލުގެ ހުރަސް ދަނޑިއާ އަމާޒުވިއިރު، ދެވަނައަށް ފޮނުވާލި ހަމަލާ ޖެހުނީ ގޯލު ދަނޑީގަ އެވެ. ނޯރިޗުގެ އެޑަމް އިޑާ ވެސް ވަނީ ވެސްޓް ހޭމްގެ ގޯލަށް އަމާޒުކޮށް މި ހާފުގައި ނުރައްކާތެރި ހަމަލާއެއް ފޮނުވާލައިފަ އެވެ. ވެސްޓް ހޭމްގެ ދެ ކުޅުންތެރިން ކައިރިން ނައްޓާލާފައި އޭރިއާ ބޭރުން އޭނާ ފޮނުވާލި ހަމަލާ ގޯލުގެ ދަނޑިއާ އަމާޒުވީ ކީޕަރު ލޫކަސް ފަބިއަންސްކީ އަތުގައި ޖެހިފަ އެވެ.\nރޭގެ މެޗުގައި ބޯވެން އޭނާގެ ދެވަނަ ލަނޑު ޖަހަނީ.-- ފޮޓޯ: އޭއެފްޕީ\nވެސްޓް ހޭމްގެ ދެވަނަ ލަނޑު މެޗުގެ 83 ވަނަ މިނިޓުގައި ބޯވެން ޖެހީ ބަދަލުކުޅުންތެރިޔާ އާތޫރު މަސުއަކޫގެ އެހީގަ އެވެ. މި ލަނޑު އޮފްސައިޑު ކަމަށް ރެފްރީ ނިންމި ނަމަވެސް ވީއޭއާރު ބެލުމަށް ފަހު ރެފްރީގެ ނިންމުން ވަނީ ބަދަލުކޮށްފަ އެވެ. މިއީ ބޯވެން މި ސީޒަނުގައި ވެސްޓް ހޭމް އަށް ޖަހައިދިން އަށްވަނަ ލަނޑެވެ.\nސައުތެމްޓަން އިން ވަނީ އަންގާރަ ދުވަހުގެ ރޭ ލީގުގައި ބްރެންޓްފޯޑާ ވާދަކޮށް 4-1 އިން މެޗު ކާމިޔާބު ކޮށްފަ އެވެ. މިއީ މި މަހު އެ ޓީމުގެ މެޖޯރިޓީ ހިއްސާ ގަތް އެ ކުލަބުގެ އާ ވެރިޔާ ސާބިއާގެ ޑްރަގަން ސޮލާކް ކުރިމަތީގައި އަމިއްލަ ދަނޑުގައި ކުޅުނު ފުރަތަމަ މެޗެވެ.\nސައުތެމްޓަންގެ ލަނޑުތައް ޖަހައިދިނީ ޔާން ބެނަރެކް އާއި އާމަންޑޯ ބްރޯޖާ އަދި ޗޭ އެޑަމްސް އެވެ. އެ ޓީމުގެ އަނެއް ލަނޑަކީ ބްރެންޓްފޯޑްގެ ކީޕަރު އަލްވަރޯ ފެނާންޑޭޒް އަތުން ބައިކޮޅަށް ވަން ލަނޑެކެވެ. ބްރެންޓްފޯޑުގެ ހަމައެކަނި ލަނޑު ޖަހައިދިނީ ވިޓަލީ ޔަނެޓް އެވެ.\nއިންގްލިޝް ޕްރިމިއާ ލީގް ނޮވިޗް ސިޓީ ވެސްޓްހަމް ޔުނައިޓެޑް


Police Cup Final Ge dhevana Jaaga Refiujee Hoadhaifi\nޕޮލިސް ކަޕް ފައިނަލުގެ ދެވަނަ ޖާގަ ...\nޕޮލިސްކަޕް 2019: ޗެމްޕިއަންކަން ރެފިއުޖީއަށް – ...\nޕޮލިސް ކަޕް 2019 ގެ ފައިނަލުން ރެފިއުޖީ ޖާގަ ހޯދައިފިއެވެ.\nޕޮލިސް ކަޕްގައި ވާދަކުރާ އެންމެ މޮޅު ޓީމްކަމުގައި ބެލެވޭ ރެފިއުޖީ މިމުބާރާތުގެ ފައިނަލުން ޖާގަ ހޯދީ އާދިއްތަ ދުވަހުގެރޭ ޕޮލިސް ދަނޑުގައި ކުޅެވުނު ސެމީ ފައިނަލްގެ ދެވަނަ މެޗުގައި ޕޮލިސްޓީމާ ވާދަކޮށް2ލަނޑު0ލަނޑުން މޮޅުވެގެންނެވެ.\nމި މެޗުގައިވެސް ވާދަވެރި ކުޅުމެއް ފެނިގެންގޮސްފައިވާއިރު ރެފިއުޖީއަށް މިމުބާރާތުގެ ފައިނަލުން ޖާގަލިބުނީ މިމެޗުގެ ފުރިހަމަ ވަގުތު ހަމަވިއިރު ދެޓީމުންކުރެ އެއްވެސް ޓީމަކަށް ލަނޑެއް ކާމިޔާބުކުރެވިފައި ނެތުމުގެ ސަބަބުން މެޗުން މޮޅުވާ ޓީމެއް ކަނޑައެޅުމަށް ޕެނަލްޓީ ޖެހި ޖެހުމުގައި 2-0 އިން މޮޅުވެގެންނެވެ.\nމިމެޗްގައި ރެފިއުޖީން ޖެހި ޕެނަލްޓީތަކުގެ ތެރެއިން ކާމިޔާބުކުރެވުނީ އިންމެއާއި ނެކްރޯ ޖެހި ޕެނަލްޓީއެވެ. މައުޝޫގުއާއި ލިރު ޖެހިޕެނަލްޓީ ކާމިޔާބެއް ނުކުރެވުނެވެ.\nޕޮލިސްޓީމުން ޕެނަލްޓީޖަހާފައިވަނީ ރައްޕީ ، ޝަރަފް ، ޕިންޑޭ އަދި ޝިއްޕޭއެވެ.\nރެފިއުޖީއާއި ކެނެރީފް ބައްދަލުކުރާ ފައިނަލްމެޗްގެ ކުޅުން އޮންނާނީ ހޯމަ ދުވަހުގެރޭ 9:00 ގައި ޕޮލިސް ދަނޑުގައެވެ.


Ras Online - ކުރެންދޫގައި ބީއެމްއެލްގެ ސެލްފް ސަރވިސް ބޭންކިންގ ހިދުމަތް ތައާރަފްކޮށްފި\nކުރެންދޫގައި ބީއެމްއެލްގެ ސެލްފް ސަރވިސް ބޭންކިންގ ހިދުމަތް ތައާރަފްކޮށްފި\nއަހުމަދު ޝާހް 10 ޖެނުއަރީ 2022 - 13:32\nޅ. ކުރެންދޫގައި ސެލްފް ސަރވިސް ބޭންކިންގ ހިދުމަތް ފަށައިފި\nޅ. ކުރެންދޫގައި ބޭންކް އޮފް މޯލްޑިވްސް، ބިއެމްއެލްގެ ސެލްފް ސަރވިސް ބޭންކިންގެ ހިދުމަތް ތައާރަފްކޮށްފިއެވެ.\nއެރަށުގައި ގާއިމުކުރި އޭޓީއެމް ސެންޓަރު މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި، ބިލަށް ފައިސާ ދެއްކުމާއި ޓްރާންސްފަރ ކުރުމުގެ ހިދުމަތް ލިބޭނެއެވެ.\nފާދިއްޕޮޅު ނައިފަރުގައި ގާއިމްކޮށްފައިވާ ބީއެލްގެ ބްރާންޗާއި ސެލްފް ސަރވިސް ބޭންކިންގ ސެންޓަރ މެދުވެރިކޮށް ބީއެމްއެލުން އަންނަނީ އެރަށުގައި ވެސް އެ ބޭންކުގެ ޚިދުމަތް ދެމުންނެވެ. މީގެ އިތުރުން އެއަތޮޅު ހިންނަވަރުގައިވެސް ސެލްފް ސަރވިސް ބޭންކިންގެ ހިދުމަތް ދަނީ ފޯރުކޮށްދެމުންނެވެ.\n"ބޭންކިންގ ހިދުމަތް ތައާރަފްކޮށް ކުރެންދޫގެ ރައްޔިތުންނަށް ބޭންކިންގ ހިދުމަތް ފޯރުކޮށްދެވޭކަމީ އަޅުގަނޑުމެންނަށް ލިބޭ އުފަލެއް. މި އޭޓީއެމް ސެންޓަރ މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް އެހެން ރަށަކަށް ދަތުރުކުރަން ނުޖެހި ބޭންކިންގ ޚިދުމަތް ހޯދުމަށް އިތުރު ލުއި ފަސޭހަކަމެއް ލިބިގެންދާނެ." ބީއެމްއެލް ޑެޕިއުޓީ ސީއީއޯ ޢާއިޝަތު ނޫރައްދީން ވިދާޅުވިއެވެ.


Environment Ministryn Mashroou Akah Aanmunge Hiyaalu Hoadhanee - Vaguthu\nއެންވަޔަރަމަންޓް މިނިސްޓްރީން ކުރިއަަށް ގެންދާ މަޝްރޫއަކަށް އާންމުންގެ ހިޔާލު ހޯދަން ނިންމައިފިއެވެ.\nމިނިސްޓްރީން އިއްޔެ ނެރުނު ބަޔާނެއްގައި ވަނީ އެ ރައިސް މަޝްރޫއުގެ ދަށުން ގާއިމު ކުރާ ސޯލަ ޕީވީ ބެޓަރީ ހައިބްރިޑް ނިޒާމާ ގުޅޭ ގޮތުން އާންމުންގެ ހިޔާލު ހޯދުމަށް ނިންމާފައިވާ ކަމަށެވެ.\nމިނިސްޓްރީން ހިންގާ އެކްސެލަރޭޓިން ރިނިއުވަބަލް އެނަޖީ އިންޓަގްރޭޝަން އެންޑް ސަސްޓެއިނަބަލް އެނަޖީ "އެރައިސް" މަޝްރޫއުގެ ދަށުން ލ. އަތޮޅުގެ ރަށްތަކުގައި ގާއިމްކުރާ ސޯލަ ޕީވީ ބެޓަރީ ހައިބްރިޑް ނިޒާމާއި ގުޅޭގޮތުން އާއްމުންގެ ހިޔާލު ހޯދާ އިރު މި ސާވޭ ކުރިއަށްދާނީ މާޗް ހަތެއްގެ ނިޔަލަށެވެ.\nހިޔާލު ހޯދުމުގެ ސާވޭ ކުރިއަށްގެންދާ ރަށްތަކަކީ:\n1. ލ. ގަން\n2. ލ. އިސްދޫ\n3. ލ. ކަލައިދޫ\n4. ލ. ހިތަދޫ\n5. ލ. ކުނަހަންދޫ\n6. ލ. މާބައިދޫ\n7. ލ. މާމެންދޫ\n8. ލ. މާވަށް\nމި ރަށްތަކުގެ އިތުރުން ލ. ފޮނަދޫ އަދި ދަނބިދޫގައި ސޯލަރ ހަކަތައިގެ ނިޒާމު ގާއިމުކުރަން ހަމަޖެހިފައިވާ ސަރަހައްދުތައް ޔަގީން ވުމުން މި ދެ ރަށުގައިވެސް ސާވޭ ކުރިއަށްގެންދާނެ ކަމަށް އެ މިނިސްޓްރީން ވަނީ ވިދާޅުވެފައެވެ.\nވޯލްޑް ބޭންކުގެ އެހީގައި ކުރިއަށް ގެންދާ އެރައިސް މަޝްރޫއުގެ ސާވޭގައި މައިގަނޑު އެއް ބޭނުމަކީ ލ. އަތޮޅުގެ ރަށްތަކުގައި ގާއިމްކުރާ ސޯލަ ޕީވީ ބެޓަރީ ހައިބްރިޑް ނިޒާމާއި އަދި އެނިޒާމު ގާއިމުކުރުމަށް ކަނޑައަޅާފައިވާ ސަރަހައްދުތަކާއި ބެހޭގޮތުން އެރަށްތަކުގެ ރަށްވެހިން ދެކޭގޮތާއި އަދި އެ ރައްޔިތުންގެ ހިޔާލާ އެއް ގޮތަށް މަޝްރޫއު ރާވައި ހިންގުން ކަމަށް އެ މިނިސްޓްރީން ވަނީ ވިދާޅުވެފައެވެ.\n''އެކްސަލަރޭޓިންގ ރިނިއުވަބަލް އެނަޖީ އިންޓެގްރޭޝަން އެންޑް ސަސްޓެއިނަބަލް އެނަޖީ މަޝްރޫއުގެ މައިގަނޑު ބޭނުމަކީ ރާއްޖޭގައި ބޭނުން ކުރެވޭ އިއާދަކުރަނިވި ހަކަތައިގެ ނިސްބަތް އިތުރުކޮށް، ރަށްތަކުގެ ކަރަންޓު ވިއުގަތައް ޒަމާނީ ފެންވަރަށް ތަރައްގީ ކުރުމެވެ.'' އެ މިނިސްޓްރީން ވިދާޅުވިއެވެ.\nމަޝްރޫއަށް ވޯލްޑްބޭންކުގެ އިންޓަނޭޝަނަލް ޑިވެލޮޕްމަންޓް އޭޖެންސީ (އައިޑާ) އިން 12.4 މިލިއަން ޑޮލަރުގެ ހިލޭ އެހީ ވަނީ ހަމަޖެހިފައި ކަމަށާއި އަދި ކްލީން ޓެކްނޮލޮޖީފަންޑް (ސީޓީއެފް) އިން 23 މިލިއަން ޑޮލަރުގެ ލޯނުވެސް ވަނީ ހަމަޖެހިފައި ކަމަށް މިނިސްޓްރީން ވަނީ ވިދާޅުވެފައެވެ.\nހަމަ މި މަޝްރޫއަށް ސީ.ޓީ.އެފުން ވަނީ ހަތް މިލިއަން ޑޮލަރުގެ ހިލޭ އެހީވެސް ހަމަޖައްސައިފައެވެ. އެރައިޒް މަޝްރޫއަށް އޭޝިއަން އިންފްރާސްޓްރަކްޗަރ އިންވެސްޓްމަންޓް ބޭންކް (އޭއައިއައިބީ) އިން 20 މިލިއަން ޑޮލަރުގެ ވަނީ ހަމަޖެހިފައެވެ. އަދި މަޝްރޫއުގެ 45 މިލިއަން ޑޮލަރުގެ ހަމަޖެހެނީ ހަކަތައިގެ ދާއިރާގެ ޕްރައިވެޓް އިންވެސްޓްމަންޓް ތަކުންނެވެ.\nފެބުރުއަރީ 26, 2021 11:22\nއެންވަޔަރަމަންޓް މިނިސްޓްރީން ގެ އެއްކަލަ ނިދާފައި ވިލާޖަގަހައިގައި ފިލާ އޮންނަވާ މިނިސްޓަރަށްވެސް އިންތިޚާބު އައީ ދޯ ! މީނަ ވަކިކުރަން ގޮވާލަން!\nފެބުރުއަރީ 26, 2021 19:11\nކީއްކުރަން ހޯދާ ޚިޔާލެއްތަ.؟ ތިޔަކަމުން ރައްޔިތުންގެ ކަރަންޓު ބިލް 50% އަގު ހެޔޮނުވަންޏާ ތިކަން ކުރިޔަސް ނުކުރިޔަސް ރައްޔިތުމީހާއަށް އޮތީ ކޮން ފައިދާއެއް. ކަލޭމެން ކޮންމެވެސް މީހަކައް ފައިދާހުރި ވިޔަފާރިއެއް ކޮއްލަދޭން ބޭރުގެ ބަޔަކު އަތުން ދަރަންޏައް ލޯނުނަގައިގެން ރައްޔިތުންގެ ބިލައް ކުރާނީ ކޮންއަސަރެއް. ؟


SunOnline: Canada ge boduvazeeru Trudeau2vana dhaurakah inthihaabuvejje\nކެނެޑާގެ ބޮޑުވަޒީރު ޓްރޫޑޯ ދެވަނަ ދައުރަކަށް އިންތިހާބުވެއްޖެ\nރުގިއްޔާ މުހައްމަދު މޫސާ 22 Oct 2019, 18:41\nކެނެޑާގެ ބޮޑުވަޒީރު ޖަސްޓިން ޓްރޫޑޯ ވަނީ ދެވަނަ ދައުރެއް ކާމިޔާބު ކުރައްވާފަ -- ފޮޓޯ: އޭޕީ\nއޮޓަވާ (އޮކްޓޯބަރު 22): ކެނެޑާގެ ފެޑެރަލް އިންތިހާބުގައި އެގައުމުގެ ޕާލިމެންޓުގެ އެންމެ ގިނަ ގޮނޑިތައް ވެރިކަން ކުރާ ލިބެރަލް ޕާޓީން ކާމިޔާބު ކުރުމުން، ބޮޑުވަޒީރު ޖަސްޓިން ޓްރޫޑޯއަށް ދެވަނަ ދައުރެއް ކަށަވަރުވެއްޖެއެވެ.\nމީގެ ކުރިން 2015 ވަނަ އަހަރު 184 ގޮނޑިއާ އެކު ޕާލިމެންޓުގެ މެޖޯރިޓީ ހޯދި ލިބެރަލް ޕާޓީއަށް މިފަހަރު ލިބުނީ 158 ގޮނޑިއެވެ. އެއީ ޕާލިމެންޓުގެ މެޖޯރިޓީ ހޯދަން ބޭނުންވާ ގޮނޑިއަށް ވުރެ 12 ގޮނޑި މަދު އަދަދެކެވެ.\nއެހެންކަމުން ލިބެރަލް ޕާޓީން މިދައުރުގައި ވެރިކަން ކުރަން ޖެހޭނީ އެހެން ޕާޓީތަކާ ގުޅިގެންނެވެ. އެސަރުކާރުގައި ބައިވެރި ވާނެ ކަމަށް ބެލެވެނީ ވާތު ފިޔައިގެ ނިއު ޑިމޮކްރެޓިކް ޕާޓީ (އެންޑީޕީ) ނުވަތަ ކެބެކުވާ ޕާޓީ އެވެ. އޭގެ ތެރެއިން އެންޑީޕީއަށް 17 ގޮނޑި ލިބިފައިވާ އިރު ކެބެކުވާ ޕާޓީއަށް 14 ގޮނޑި ލިބިފައިވެ އެވެ.\nކެނެޑާގެ މައި އިދިކޮޅު ކޮންޒަވޭޓިވް ޕާޓީން ވަނީ 121 ގޮނޑި ކާމިޔާބުކޮށްފަ އެވެ. ދެހާސް ފަނަރަވަނަ އަހަރު އެޕާޓީއަށް ލިބުނީ 95 ގޮނޑި އެވެ.\nކެނެޑާގެ އިންތިހާބުން ކާމިޔާބީ އިއުލާން ކުރައްވަމުން ޓްރޫޑޯ ވަނީ ސަރުކާރަށް ކިޔާ ފާޑު ކިޔުންތައް އަޑު އައްސަވާ ކަމަށް ވިދާޅުވެފައެވެ. އަދި ލިބަރަލް ޕާޓީއަށް ވޯޓު ދިނަސް ނުދިނަސް، އެ ޕާޓީގެ ސަރުކާރުން މަސައްކަތް ކުރާނީ އެއްވެސް ތަފާތު ކުރުމެއްނެތި ގައުމުގެ ހުރިހާ ރައްޔިތުންނަށްޓަކައި ކަމަށް ވިދާޅުވެފަ އެވެ.\nކެނެޑާގެ ކުރިއެރުމަށް މުހިއްމު ބަދަލުތައް ގެންނަވާނެ ކަމަށް ވިދާޅުވެ ވެރިކަމަށް ވަޑައިގެންނެވި 47 އަހަރުގެ ޓްރޫޑޯއަށް ވައުދުތައް ނުފުއްދޭ ކަމަށް ބުނެ، ފަހަކަށް އައިސް ގިނަ ބަޔެއްގެ ފާޑު ކިޔުން ވަނީ އަމާޒުވެފަ އެވެ.\nއަދި ރޭސިސްޓު މޭކަޕެއް ކަމަށްވާ "ބްލެކްފޭސް" ޖައްސައިގެން ޓްރޫޑޯ ހުންނަވާ މަންޒަރު ފެންނަ ފޮޓޯތަކެއް އާއްމުވުމުން ބޮޑުވަޒީރާ މެދު އެތައް ބަޔަކު ނުރުހުން ފާޅު ކުރި އެވެ. ބްލެކްފޭސްއަކީ މޫނު މަތީގައި ކަޅުކުލަ ޖައްސާ، ކަޅު ނަސްލުގެ މީހުންނަށް މަލާމާތްކޮށް ކުޑައިމީސް ކުރުމުގެ ގޮތުން\nމީގެ އިތުރުން ކޮރަޕްޝަނާއި މަކަރާއި ހީލަތް ހެދުމުގެ ތުހުމަތު ކުރެވިފައިވާ ކެނެޑާގެ ކޮންސްޓްރަކްޝަން ކުންފުންޏެއްގެ މައްސަލަ ބެލުން ހުއްޓުވުމަށް ޓްރޫޑޯ އެގައުމުގެ އެޓާނީ ޖެނެރަލްއަށް ޕްރެޝަރު ކުރެއްވިކަމުގެ ތުހުމަތުތަކެއްވެސް ފެންމަތިވެ، ބޮޑުވަޒީރަށް ތާއިދު ގެއްލުނެވެ.\nނަމަވެސް މިދިޔަ އަހަރު ދުނިޔޭގެ ގިނަ ގައުމުތަކުން ރެފިއުޖީންނަށް ބޯޑަރުތައް ބަންދު ކުރަމުން ދިޔަ އިރު ކެނެޑާއިން އެތައް ހާސް ރެފިއުޖީންނަށް މަރުހަބާ ކިޔުމުންނާއި ތިމާވެށި ރައްކާތެރިކުރުމުގެ ގޮތުން، ކާބަން ބޭރު ކުރާ ވަސީލަތްތަކުން ޓެކްސްއެއް ނަގަން ޓްރޫޑޯގެ ސަރުކާރުން ނިންމި ނިންމުމަށް ވަނީ ތައުރީފު ލިބިފައެވެ.\nކެނެޑާއިން ރާއްޖެއަށް މިލިއަން ރުފިޔާގެ އެހީއެއް\n"ކޮވިޑް-19 އާ ގުޅިގެން ދުނިޔެއަށް ބޮޑު ބަދަލެއް އަންނާނެ"\nކެނެޑާގައި ދިން ބަޑީގެ ހަމަލާގައި 23 މަރު


އެސްޓީއޯގެ 2019ވަނަ އަހަރުގެ އަހަރީ ރިޕޯޓް އާންމުކޮށްފި! | Sandhaanu\nއެސްޓީއޯގެ 2019ވަނަ އަހަރުގެ އަހަރީ ރިޕޯޓް އާންމުކޮށްފި!\nއެސްޓީއޯއިން 2019 ވަނަ އަހަރުގެ އަހަރީ ރިޕޯޓް އާންމު ކޮށްފިއެވެ. 2019 ވަނަ އަހަރަކީ އެކުންފުންޏަށް މާލީ ގޮތުން އެންމެ ކާމިޔާބީއެއް ލިބުނު އަހަރުކަމަށް އެކުންފުނިން ވަނީ ބުނެފައެވެ.\nއެސްޓީއޯގެ އަހަރީ ރިޕޯޓުގައި ބުނެފައިވަނީ 2019 ވަނަ އަހަރު ސާފު ފައިދާގެ ގޮތުގައި އެކުންފުންޏަށް 303 މިލިއަން ރުފިޔާ ލިބިފައިވާ ކަމަށެވެ. މީގެ އިތުރުން އެރިޕޯޓުގައި އެސްޓީއޯގެ ސީއީއޯ އަދި މެނޭޖިންގ ޑިރެކްޓަރ ހުސައިން އަމްރު މުޙައްމަދު ރަޝާދްގެ ބަސކޮޅެއްވެސް ވަނީ ހިމަނައިފައެވެ. 2019 ވަނަ އަހަރު އެސްޓީއޯގެ ޖުމްލަ ރެވެނިއުއަކީ 10،906 މިލިއަން ރުފިޔާއެވެ. މީގެ ތެރެއިން ބޮޑު އިންސައްތައެއް ހިއްސާކުރަނީ ޕެޓްރޯލް، ޑީސެލް އަދި އަޑިތެލުގެ ބާވަތްތަކެވެ. އެއީ 59% އެވެ. އޭގެ އިތުރުން ގޭހަށް 2% އަދި އިންޝުއަރެންސްއަށް %2 ހިއްސާކުރާއިރު، އެހެނިހެން ވިޔަފާރިތަކަށް %24 ހިއްސާކުރެއެވެ. އަދި އެސްޓީއޯގެ ކޮންމެ ހިއްސާއަކަށް 58 ރުފިޔާ ބަހަން ވަނީ އެކުންފުނިން ހުށަހަޅައިފައެވެ.\nއެސްޓީއޯގެ އަހަރީ އާއްމު ޖަލްސާ ބޭއްވުމަށް ހަމަޖެހިފައިވަނީ މިމަހުގެ 30 ވާ އާދިއްތަ ދުވަހުގެ ހަވީރު 4:00ގައެވެ. މިބައްދަލުވުން ކުރިޔަށްދާނީ މައިކްރޯސްފްޓް ޓީމްސް ލައިވް އިވެންޓް، މެދުވެރިކޮށް ކަމަށް އެސްޓީއޯއިން ހާމަ ކުރެއެވެ. މި ބައްދަލުވުމުގައި ބައިވެރިވާން ބޭނުންފުޅުވާނަމަ 29 ވަނަ ދުވަހުގެ ހަވީރު 4:00ގެ ކުރިން އެސްޓީއޯގެ ވެބްސައިޓް މެދުވެރިކޮށް ރަޖިސްޓަރ ވުމަށް ވަނީ ހުޅުވާލައިފައެވެ.


Jumhooree Party In Majilis Boycott Koffaivaa Kamah Thuhumathu Koffi - Vaguthu\nއިދިކޮޅު ޕީޕީއެމް/ޕީއެންސީގެ މެމްބަރުން ރައްޔިތުންގެ މަޖިލިހުގެ ޖަލްސާތައް ބޮއިކޮޓް ކުރައްވާފައިވާ އިރު، ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ މެމްބަރުން ވެސް ޖަލްސާ ބޮއިކޮޓް ކުރެއްވި ކަމަށް މަޖިލިހުގެ ރައީސް މުހައްމަދު ނަޝީދު ތުހުމަތު ކުރައްވައިފިއެވެ.\nއެކަމަކު، ނަޝީދުގެ އެ ތުހުމަތުތައް ޖުމްހޫރީ ޕާޓީން ދޮގު ކުރެއެވެ. އެ ޕާޓީން ބުނީ ޖުމްހުރީ ޕާޓީން ޖަލްސާތައް ބޮއިކޮޓް ކުރެއްވި ކަމަށް ނަޝީދު ވިދާޅުވި ވާހަކައަކީ ކަނޑައެޅިގެން ދޮގު ވާހަކައެއް ކަމަށާއި އެ ޕާޓީގެ މެމްބަރުން ޖަލްސާގައި މިއަދު ބައިވެރިވެވަޑައިގަންނަވާނެ ކަމަށެވެ.\nނަޝީދު މަޖިލިހުގެ ޖަލްސާގައި ވިދާޅުވީ ތަޅުމުގައި ތިއްބެވި މެމްބަރުންނާއި ހާޒިރީ އަށް ބަލާއިރު ވެސް ޖުމްހޫރީ ޕާޓީން ޖަލްސާ ބޮއިކޮޓް ކޮށްފައިވާ ކަން ފާހަގަ ކުރެއްވޭ ކަމަށެވެ. އެކަމަކު، އެކަމާ ގުޅިގެން އިތުރު އެއްވެސް އެއްޗެއް އެމަނިކުފާނު ވިދާޅެއް ނުވެއެވެ.\nމަޖިލީހުގައި ޖުމްހޫރީ ޕާޓީގެ ލީޑަރު ގާސިމް އިބްރާހިމް ހިމެނިވަޑައިގަންނަވާ ގޮތަށް ފަސް މެމްބަރުން ތިއްބަވައެވެ.\nއެއީ ގާސިމްގެ އިތުރުން ތިމަރަފުށީ ދާއިރާގެ މެމްބަރު އަބްދުﷲ ރިޔާޒާއި ދަނގެތި ދާއިރާގެ މެމްބަރު މުހައްމަދު ނާޒިމާއި ކެންދޫ ދާއިރާގެ މެމްބަރު އަލީ ހުސެއިނާއި އިސްދޫ ދާއިރާގެ މެމްބަރު އަލީ ހަމީދެވެ.\nޕީއެންސީ/ޕީޕީއެމް ހިމެނޭ އިދިކޮޅު އިއްތިހާދުން ނެރުނު ބަޔާނެއްގައި ވިދާޅުވެފައި ވަނީ، މިމަހުގެ ދެވަނަ ދުވަހުގެ މެންދަމު ބޭއްވި މަޖިލީހުގެ ޖަލްސާގައި ނަޝީދު އިސްވެ ހުންނަވައިގެން ވަނީ މަޖިލީހުގެ ގަވައިދުގެ 65 ވަނަ މާއްދާ އާއި ހިލާފުވެފައި ކަމަށެވެ.\nއެ ބަޔާނުގައި ވަނީ އެ ރޭ މަޖިލީހުގެ ނައިފަރު ދާއިރާގެ މެންބަރު އަހުމަދު ޝިޔާމްގެ ނަން އިއްވެވުމަށްފަހު މަޖިލީހުގެ ތަޅުމުން ބޭރުކުރުމަށް ނަޝީދު އިސްވެ ހުންނަވައިގެން މެންބަރުންނަށް އަނިޔާކުރުމަށް ހިތްވަރު ދީފައިވާ ކަމަށް ތުހުމަތުކޮށްފައެވެ. އެ މައްސަލަ އިދިކޮޅުން މިހާރު ވަނީ ކަމާބެހޭ އިދާރާތަކަށް ތަހުގީގުކުރުމަށް ހުށަހަޅުއްވައިފައެވެ.\nއިދިކޮޅު މެމްބަރުން ޖަލްސާ ބޮއިކޮޓް ކުރެއްވީ ސަލާމަތާއި ރައްކާތެރިކަން ކަށަވަރު ނުވާ ކަމަށް ވިދާޅުވެއެވެ. ޝިޔާމަށް އެމްޑީޕީގެ މެމްބަރުން އަނިޔާކުރި ކަމަށް އިދިކޮޅުން ތުހުމަތު ކުރާއިރު، އެ މައްސަލަ ފުލުހުން މިހާރު އަންނަނީ ތަހުގީގު ކުރަމުންނެވެ. އެކަމަކު، އެ މައްސަލަ ފުލުހުން ބަލާތީ އެކަމާ ދެކޮޅަށް ވެސް އެމްޑީޕީގެ ލީޑަޝިޕްގެ ބޭފުޅުން ވަނީ ނުކުންނަވައިފައެވެ.\nޖޫން 9, 2020 13:21\nއިޝާﷲ މިބައިމީހުން ދާދިއަވަހައް ސައިޒުވާތައް ދިވެހިރައްޔިތުންނައްފެނިގެންދާނެ މުނާފިގުކަމާނުބައިނުލަފާމަކަރުވެރިކަމުން މިބައިމީހުންހިންގަމުންގެންދާޖަރީމާތައްވެސް ﷲގެ ރަހުމަތުންވަރައްއަވަހަެްފަޝީހަތްވެދާނެ..


covid 19- miadhu positive , vee 74 meehun\nރާއްޖެއިން އިތުރު 74 މީހުން މިއަދު ކޯވިޑް-19އަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗް.ޕީ.އޭ)އިން ވިދާޅުވީ، ރޭގެ އިރުއޮއްސި 18:00އިން މިރޭ އިރުއޮއްސި 18:00 އާ ހަމައަށް ޕޮޒިޓިވްވި 74 މީހުންގެ ތެރެއިން 70 މީހުން ޕޮޒިޓިވް ވެފައިވަނީ ގްރޭޓަރ މަލޭ ސަރަހައްދުންކަމަށެވެ. އަދި ދެން ޕޮޒިޓިވްވި4މީހުންނަކީ އަތޮޅުތަކުން ޕޮޒިޓިވްވި މީހުންނެވެ.\nމިއާއެކު ރާއްޖެއިން ކޯވިޑް-19އަށް ޕޮޒިޓިވްވި މީހުންގެ ޖުމުލަ ޢަދަދުވަނީ 3793 އަރާފައެވެ. މިއަދު ޕޮޒިޓިވްވި މީހުންގެ ތެރޭގައި ހިމެނެނީ 44 ދިވެހިންނާއި، ބަންގްލަދޭޝްގެ 19 މީހަކާއި، އިންޑިއާގެ 8 މީހަކާއި، ސްރީލަންކާގެ މީހަކާއި، ނޭޕާލްގެ މީހެއްގެ އިތުރުން ފިލިފީންސް މީހެކެވެ.\nމިއަދު ބަލިން ރަނގަޅުވެފައިވަނީ 39 މީހުންނެވެ. މިއާއެކު މިބަލިން ރަނގަޅުވި މީހުންގެ ޖުމްލަ ޢަދަދު މިހާރު މިވަނީ 2607އަށް އަރާފައެވެ. އަދި މިބައްޔަށް ފަރުވާ ހޯދަމުންދާ މީހުންގެ ޢަދަދު މިހާރު މިވަނީ 1155އަށް އަރާފައެވެ. މީގެ ތެރެއިން ފަރުވާދެމުން އަންނަނީ 59 މީހަކަށެވެ.\nމި ހަފްތާތެރޭގައި 500 މީހަކަށް ކޯވިޑް-19 ޖެހުނުއިރު އޭގެ ތެރޭގައި ގިނައީ އެއްވެސް ކްލަސްޓަރއަކާއި ގުޅުމެއްނެތް މީހުންކަމަށް އެޗްޕީއޭއިން ވިދާޅުވެއެވެ.


Mohamed Shafiu: އިންސާނާގެ އަޞްލަކީ ތައުޙީދުތަ ނުވަތަ ޝިރުކުތަ؟\nއަދިވެސް ވަޙީކުރައްވާފައިވެއެވެ. فَأَقِمْ وَجْهَكَ لِلدِّينِ حَنِيفًا فِطْرَةَ اللهِ الَّتِي فَطَرَ النَّاسَ عَلَيْهَا لا تَبْدِيلَ لِخَلْقِ اللهِ މާނައީ: “ފަހެ ޝިރުކުން އެއްކިބާވެ ތައުޙީދަށް ލެނބިގެންވާ ޙާލު އިސްލާމްދީނަށް ކަލޭގެފާނުގެ މޫނުފުޅު ކުރިމަތިކުރައްވާށެވެ. އެއީ މީސްތަކުން އެ ފިތްރަތެއްގެ މައްޗަށް އުފެއްދެވި ﷲ ގެ ފިޠުރަތެވެ. ﷲ އުފެއްދެވި އުފެއްދެވުމަށް ބަދަލެއް ގެނައުމެއް ނުވެއެވެ.”\nޢަރަބިންގެ ތެރޭގައި ޝިރުކު އާލާވެގެންދިޔައީވެސް މިފަދަ ގޮތަކަށެވެ. އެބައިމީހުން ތިބީ ﷲ ގެ ޚަލީލް އިބްރާހީމް ޢަލައިހިއްސަލާމްގެ ދީންމަތީގައެވެ. ޖާހިލުކަން ފެތުރި ޢިލްމު ނެތިދިޔުމާއެކު ޢަމްރު ބުނު ލުޙައްޔު ކިޔާ މީހަކު ޝާމުކަރައިން ބުދެއް ހިފައިގެން ޙިޖާޒުކަރައަށް އައުމާއެކު އިސާހިތަކު ޢަރަބިކަރާގައި ޝިރުކު ފެތުރިގެންފިއެވެ. ތައުޙީދުގެ ބިމެއްގައި އަހަރެމެން އުޅެމުން ދިޔަކަމުގައިވިޔަސް ޝިރުކާމެދު ބިރު ގަންނަންޖެހޭލެއް ވަރަށް ބޮޑުކަން މިކަމުން އަހަރެމެންނަށް އެނގިގެން ހިނގައްޖެއެވެ. فَلاَ يَأْمَنُ مَكْرَ اللهِ إِلاَّ الْقَوْمُ الْخَاسِرُونَ ”ފަހެ، ގެއްލެނިވެގެންވާ މީހުން މެނުވީ، ﷲގެ ރޭއްވެވުމާމެދު (ބިރެއްނެތި) އަމާން ވެގެންނެއް ނުތިބޭނެތެވެ.”\nﷲގެ ޚަލީލް އިބްރާހީމް ޢަލައިހިއްސަލާމާ ބެހޭގޮތުން ﷲ ތަޢާލާ ވަޙީކުރެއްވިއެވެ. وَاجْنُبْنِي وَبَنِيَّ أَن نَّعْبُدَ الأَصْنَامَ ’އަދި އަހަރެންނާ އަހަރެންގެ ދަރީން ބުދަށް އަޅުކަން ކުރުމުން ދުރުކުރައްވާފާދޭވެ!’\nPosted by Mohamed Shafiu at 8:56 PM


Himabihi vaccine jehumuge muhdhathu mi mahuge 21 ge niyalah ithuru koffi | Mihaaru\nހިމަބިހި ވެކްސިން ޖެހުމަށް ފަހު، މީހެއްގެ އިނގިލީގައި ފާހަގަ ޖަހަނީ. - ފޮޓޯ: ހެލްތު މިނިސްޓްރީ\nހިމަބިހި ވެކްސިން ޖެހުމުގެ މުއްދަތު މި މަހުގެ 21 ގެ ނިޔަލަށް އިތުރުކޮށްފި\n12 މާޗް 2017 - 13:342comments\nމީސެލްސް ނުވަތަ ހިމަބިހި ނައްތާލުމުގެ ގައުމީ ކެމްޕޭންގެ ދަށުން އެމްއާރު ވެކްސިން ޖެހުމުގެ މުއްދަތު ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިތުރުކޮށްފި އެވެ.\nހެލްތު މިނިސްޓްރީގެ ސްޓޭޓް މިނިސްޓަރު އަދި އެޗްޕީއޭ ހިންގުމާ ހަވާލުވެ ހުންނެވި، އައިޝަތު ރަމީލާ ވިދާޅުވީ ވެކްސިން ޖެހުމުގެ މުއްދަތު އިތުރު ކުރީ ކަނޑައެޅި އަމާޒު ހާސިލް ނުވުމުން ކަމަށެވެ. އެހެންވެ އަންނަ ހަފުތާގެ އަންގާރަދުވަހާ ހަމައަށް ކެމްޕެއިން ކުރިއަށް ގެންދާނެ ކަމަށް އޭނާ ވިދާޅުވި އެވެ.\nރަމީލާ ވިދާޅުވި ގޮތުގައި ކެމްޕެއިންގައި އެންމެ ބޮޑު އިސް ކަމެއް ދޭނީ ވެކްސިން ޖަހަން ދެކޮޅު ހަދާ މީހުންނަށް ވެކްސިން ދިނުމަށެވެ. އެހެންވެ، ވެކްސިން ނުޖަހައި ތިބި މީހުން ގެނައުމަށް ކުރެވޭނީ ކޮން މަސައްކަތެއްތޯ ބެލުމުގެ ކަންކަން ކުރަމުން އަންނަ ކަމަށް ވެސް އޭނާ ވިދާޅުވި އެވެ.\n"ވެކްސިން ޖަހަން ބޭނުންވެގެން އައި މީހުން ޖަހައި ނިންމާފައިވާ ކަމަށް ގަބޫލުކުރަނީ،" ރަމީލާ ވިދާޅުވި އެވެ.\nނެޝަނަލް ވެރިފިކޭޝަން ކޮމެޓީގެ ޗެއާ ޑރ. އަބްދުލް އަޒީޒް ޔޫސުފް ވިދާޅުވީ ވަރަށް ގިނަ ބައެއްގެ އެއްބާރުލުމާ އެކީގައި ކާމިޔާބު ކެމްޕެއިނަކަށް ވެފައިވާ ކަމަށެވެ. އަދި ބައެއް ރަށް ރަށުގައި ވެކްސިން ޖަހަން ޖެހޭ ހުރިހާ އެންމެންގެ ގަޔަށް ވެކްސިން ޖަހައި ނިމިފައިވާ ކަމަށް އޭނާ ވިދާޅުވި އެވެ.\nމީސެލްސް ނުވަތަ ހިމަބިހި ނައްތާލުމުގެ ގައުމީ ކެމްޕޭންގައި މިހާތަނަށް 62 ޕަސަންޓު މީހުންގެ ގަޔަށް ވެކްސިން ޖަހާފައިވާ ކަމަށް އަޒީޒް ވިދާޅުވި އެވެ. އެޗްޕީއޭ އިން ވަނީ އުމުރުން 15 އަހަރާއި 25 އަހަރާ ދެމެދުގެ 75،000 މީހުންނަށް ވެކްސިން ޖަހަން އަމާޒު ހިފައިފަ އެވެ.\nރާއްޖެ ވެސް ހިމެނޭ ގޮތަށް ދެކުނު އިރުމަތީ އޭޝިއާ ސަރަހައްދުގެ 11 ގައުމުން 2020 ވަނަ އަހަރު އަންނައިރު، ހިމަބިހި ނައްތާލަން ދުނިޔޭގެ ސިއްހަތު ޖަމިއްޔާ އިން ވަނީ އަމާޒު ހިފައިފަ އެވެ. ހިމަބިހި ނައްތާލެވިފައިވާ ގައުމެއް ކަން ކަނޑައެޅުމަށް ފުރިހަމަވާން ޖެހޭ ކަންކަން ފުރިހަމަވެފައިވާ މި ސަރަހައްދުގެ ފުރަތަމަ ގައުމަކީ ރާއްޖެ ކަމަށް ހެލްތު މިނިސްޓްރީން ބުންޏެވެ.\nއައިޖީއެމްއެޗާއި ހެލްތު މިނިސްޓްރީ އަދި ސެނަހިޔާ ހޮސްޕިޓަލާ އެކު މާލޭގެ އެކި ސަރަހައްދުތަކުގައި ވެކްސިން ޖެހޭނެ އިންތިޒާމްތައް ހަމަޖައްސާފައިވެ އެވެ. ރަށްރަށުގައި އުޅޭ މީހުންނަށް ވެކްސިން ޖަހާނީ އެ ރަށެއްގެ ހެލްތު ސެންޓަރު ނުވަތަ ހޮސްޕިޓަލުގަ އެވެ.\nރާއްޖޭން ހިމަބިހި ނައްތާލަން ސަރުކާރުން ހިންގާ ގައުމީ މަޝްރޫއުގެ ދަށުން އެ ވެކްސިން ޖަހާފައި ހުއްޓަސް، ދެ ވަނަ ޑޯޒެއް ޖެހިކަން ޔަގީން ނުވާ ކުދިން ވެސް އަލުން ޖަހަން ޖެހޭނެ ކަމަށް އެޗްޕީއޭ އިން ބުންޏެވެ.\nހިމަބިހިން ސަލާމަތްވުމުގެ ވެކްސިން ރާއްޖޭގައި އެންމެ ފުރަތަމަ ދޭން ފެށީ 1981 ގަ އެވެ. އަދި 2010 ގެ ފަހުން ރާއްޖޭގައި ހިމަބިހި ޖެހުނުކަމުގެ އެއްވެސް ރިޕޯޓެއް ނެތެވެ.\nއިތުރު ލިޔުންތައް ސިއްހަތު ވެކްސިން ދިނުން ހެލްތު ޕްރޮޓެކްޝަން އެޖެންސީ


Avid College ge January Intake Course Thakaai Gulhigen Gemanafushy gai Event eh Baavaifi އެވިޑް ކޮލެޖްގެ ޖެނުއަރީ އިންޓޭކްގެ ކޯސްތަކާއި ގުޅިގެން ގެމަނަފުށީގައި އިވެންޓެއް ބާއްވައިފި – Huvadhoo News Avid College ge January Intake Course Thakaai Gulhigen Gemanafushy gai Event eh Baavaifi Huvadhoo News\nއެވިޑް ކޮލެޖްގެ ޖެނުއަރީ އިންޓޭކްގެ ކޯސްތަކާއި ގުޅިގެން ގެމަނަފުށީގައި އިވެންޓެއް ބާއްވައިފި\nއެވިޑް ކޮލެޖްގެ ޖެނުއަރީ އިންޓޭކް ކޯސްތަކާއި ބެހޭ މައުލޫމާތް ފޯރުކޮށްދިނުމަށްޓަކައި ގއ.ގެމަނަފުށީގައި ތިންދުވަހުގެ ހަރަކާތެއް ބާއްވައިފިއެވެ.\nޖެނުއަރީ އިންޓޭކް ކޯސްތަކާއި ބެހޭ މައުލޫމާތްތައް ފޯރުކޮށްދީ ކޯސްތަކަށް ވަންނަން ބޭނުންވާ ކުދިންނަށް އެހީތެރިކަން ފޯރުކޮށްދިނުމުގެ ގޮތުން އެވިޑް ކޮލެޖުން ދަނީ ހުވަދު އަތޮޅުގެ ގިނަރަށްތަކުގައި ހަރަކާތްތައް ހިންގަމުންނެވެ.\nއެގޮތުން ގެމަނަފުށީގައި މިމަހު 16 އިން 19 އަށް ބޭއްވުނުު ހަރާކާތްތަކަށް ބަލާލާއިރު އެންމެ ފުރަތަމަ ދުވަހު އެރަށު ފުޓްސަލް ދަނޑުގައި އިވެންޓެއް ބޭއްވުނެވެ. މިއިވެންޓުގައި ކޯސްތަކާއި ބެހޭ މައުލުމާތްތައް އާންމުންނަށް ފޯރުކޮށްދީ ކޯސްތަކަށް ވަންނަން ބޭނުންވާ ކުދިން ފޯމްފުރުމުގެ ކަންތައް ކުރިޔަށް ގެންދެވުނެވެ.\nދެވަނަ ދުވަހު ގެމަނަފުށީ ކައުންސިލް މެންބަރުންނާއި ބައްދަލުކޮށް އެވިޑް ކޮލެޖްގެ ފަރާތުން އެރަށުގައި ހިންގިދާނެ ކޯސްތަކާއި ބެހޭގޮތުން މަޝްވަރާ ކުރެވުނެވެ. މީގެ އިތުރުން އެވިޑް ކޮލެޖްގެ ޓީމް ރަށުތެރޭގައި ހަރަކާތްތެރިވެ ކޯސްތަކާއިބެހޭ ލީފްލެޓްތައް ބެހުމުގެ މަސައްކަތް ކުރިޔަށް ގެންދެވުނެވެ.\nއެވިޑް ކޮލެޖްގެ ޓީމް ގެމަނަފުށީ ކައުންސިލް މެންބަރުންނާއި ބައްދަލުކުރުން /ފޮޓޯ: އެވިޑް ކޮލެޖް\nގެމަނަފުށީގެ އާންމުންނަށާއި ދަރިވަރުންނަށް ބައިވެރިވެވޭ ގޮތަށް މައުލޫމާތް ސެޝަންތަކެއްވެސް ވަނީ ކުރިޔަށް ގެންގޮސްފައެވެ. ރަށުތެރޭގައި ބެނާތައް ދެމުމުގެ މަސައްކަތްވެސް ކުރިޔަށް ގެންދެވުނެވެ.\nއެވިޑް ކޮލެޖްގެ ޓީމް ގެމަނަފުއްޓަށް ކުރި ތިން ދުވަހުގެ ދަތުރަކީ ވަރަށް ކާމިޔާބު ދަތުރެއް ކަމަށް އެވިޑް ކޮލެޖުން ވަނީ މައުލޫމާތު ދީފައެވެ. އަދި މިދަތުރުގައި އެރަށު ކައުންސިލްގެ ފަރާތުން ލިބުނު އެއްބާރުލުން ފާހަގަކޮށް އެވިޑް ކޮލެޖުން ވަނީ ގެމަނަފުށީ ކައުންސިލަށް ޝުކުރު ދަންނަވާފައެވެ.


Galaxy A8 adhi A8+ infinity display aai eku nerenee.\nސެމްސަންގްގެ އެންމެ ފަހު ފްލެގްޝިޕް ފޯނު އެސް8 އަދި އެސް 8 ޕްލަސް އާއެކު ތައާރަފްކުރި އިންފިނިޓީ ޑިސްޕްލޭ އެ ކުންފުނީގެ އޭ ސީރީސްގެ ފޯނުތަކުގައިވެސް ހިމަނައިފި ކަމަށް އެކުންފުނިން ބުނެފިއެވެ.\nދުނިޔޭގެ އެންމެ މަޝްހޫރު ފޯނު ކުންފުނި ސެމްސަންގ އިން އެމީހުންގެ ރަސްމީވެބްސައިޓްގައި ރޭ ބުނެފައިވަނީ ގެލެކްސީ އޭ 8 އާއި ، އޭ 8 ޕްލަސް ވެސް އިންފިނިޓީ ޑިސްޕްލޭ އާއި އަދި ފްރޮންޓާއި ބެކްގައި ދެ ކެމެރާ ހިމަނައިގެން ޑިޒައިންކޮށްފައި ވާކަމަށެވެ.\nމިފޯނުގެ ސްޕެކްސް އަށް ނަޒަރު ހިންގާލާއިރު އޭ 8 އަދި އޭ 8 ޕްލަސްގައި ހިމަނާފައިވަނީ 5.6 އިންޗި ފުލް އެޗްޑީ ސުޕަރ އަމޮލެޑް ޑިސްޕްލޭ އެކެވެ. އެއީ ގާތްގަޑަކަށް އެސް 8 ގެ ޑިސްޕްލޭ އާއި އެއްވަރުގެ ރިޒޮލިޔުޝަން އާއި އެކުގައެވެ. އަދި4ޖީބީ ރެމް އެއް ހިމަނާފައިވާއިރު ފްރޮންޓް އަދި ބެކް ކެމެރާ އަކީވެސް 16 މެގަޕިކްސެލް ކެމެރާ އެވެ.\nއަލަށް ނެރުމަށް ހަމަޖެހިފައިވާ މި ދެފޯނުގައިވެސް އެންޑްރްއިޑް ނޯގަޓް 7.1.1 އޯއެސް ހިމެނިފައިވާ ވާނެކަމަށާއި، މިފޯނު ލޯންޗް ކުރާނީ 2018 ޖެނުއަރީ ގެ ކުރީކޮޅުގައި ކަމަށްވެސް ސެމްސަންގ ކުންފުނިން ވަނީ ބުނެފައެވެ. ސީދާ ވަކި ތާރީޚެއް ބުނެފައެއް ނުވެއެވެ.\nމި މައުލޫމާތު ތައް ސޯސަލް މީޑއާ އާއި ޓެކްނޮލޮޖީގެ ބޮޑެތި ސައިޓް ތަކުގައި އެނބުރެމުން ދާއިރު ބައެއް މީހުން ދަނީ މިކަމާ ގުޅޭގޮތުން ތަފާތު ޝުއޫރުތައް ފާޅުކުރަމުންނެވެ. އެގޮތުން ބައެއް މީހުން ބުނަނީ އަލަށް މިނެރޭ ފޯނުގެ ވީޑިއޯ ކޮލިޓީ ކުރިން އެކުންފުނިން ނެރުނު އޭ7އަށްވުރެ ދަށްވުމުން އެހާ ކަމުނުދާކަމަށެވެ. އަދި މިފޯނުގެ އަގު 400 ޑޮލަރަށްވުރެ މަތިވެއްޖެނަމަ ފޯނުގެ ބާޒާރުގައި މި ދެ ފޯނަށްވެސް ޑިމާން ނޯންނާނެކަމަށްވެސް ބައެއް މީހުން ޚިޔާލުފާޅުކޮށްފައިވެއެވެ.


ހިޔާ ފުލެޓްތަކުގެ އިންތިޒާރުގައި ތިބި މީހުންގެ އިހުސާސްތަކަށް އެއްވެސް ސަމާލުކަމެއް ނުދެއްވި: މުއިއްޒު | Sandhaanu\nހިޔާ ފުލެޓްތަކުގެ އިންތިޒާރުގައި ތިބި މީހުންގެ އިހުސާސްތަކަށް އެއްވެސް ސަމާލުކަމެއް ނުދެއްވި: މުއިއްޒު\nރިޔާސީ ބަޔާނުގައި ހިޔާ ފްލެޓްތަކުގެ ވާހަކަ ނެތުމުން އެކަމާ ހިތާމަކުރައްވާކަމަށާ ހިޔާ ފުލެޓްތަކުގެ އިންތިޒާރުގައި ތިބި ރައްޔިތުންގެ އިންތިޒާރަށް އެއްވެސް ސަމާލުކަމެއް ނުދެއްވާކަން ސާފުވެގެންދިޔަ ކަމަށް ހިޔާ ފުލެޓްތަކަށް އިއުލާން ކުރިއިރު ހައުސިންގ މިނިސްޓަކަށް ހުންނެވި ޑރ.މުހައްމަދު މުއިއްޒު ވިދާޅުވެއްޖެއެވެ.\nޑރ.މުއިއްޒު މިއަދު ކުރެއްވި ޓްވީޓެއްގައި ވިދާޅުވީ ރައީސުލްޖުމްހޫރިއްޔާގެ ރިޔާސީ ބަޔާނުގައި އެއްވެސް ވަރަކަށް ހިޔާ މަޝްރޫއުގެ ވާހަކަ ނުގެންނެވުން އެއީ ފްލެޓްތައްއަތުލައިގަތް ފަރާތްތައް އަދި ފްލެޓްތައް ލިބުނު ފަރާތްތަކުގެ އިހުސާސްތަކަށް އެއްވެސް ސަމާލުކަމެއް ނުދެއްވާކަން ސާފުވާކަމެއްކަމަށެވެ.\n” ރައީސުލް ޖުމުހޫރިއްޔާގެ ރިޔާސީ ބަޔާނުގައި ހިޔާ މަޝްރޫއުގެ ވާހަކަ އެއްވެސް ވަރަކަށް ނުގެންނެވީތީ ހިތާމަކުރަން. ހިޔާ ފްލެޓްތައް އަތުލި ނިކަމެތި ރައްޔިތުންގެ އިހުސާސް ތަކާ ފްލެޓްތައް ލިބޭރައްޔިތުންގެ އިންތިޒާރަށް އެއްވެސް ސަމާލުކަމެއް ނުދެއްވާކަން ސާފުވެގެންދިޔަ” މުއިއްޒުގެ ޓްވީޓްގައި ވިދާޅުވެފައިވެއެވެ.\nމުއިއްޒު އިތުރަށް ވިދާޅުވީ ގުޅީފަޅުގައި ޕޯޓްހެދުން ކުރިއަށްދާނެކަމަށް އިއުލާން ކުރެއްވި ކުރެއްވުމަކީ ވެސް މާލެ ރައްޔިތުންގެ ބޯހިޔާވަހިކަމުގެ ހައްގާ އެކަމުގެ އުންމީދާމެދު މި ސަރުކާރުގެ ސިޔާސަތު އޮތްގޮތް ސާފުވެގެން ދިޔަ ކަމެއްކަމަށެވެ.\nގުޅީފަޅުގައި ޕޯޓު އެޅުމުގެ މަޝްރޫއަށް މީގެ ކުރިންވެސް މުއިއްޒުވަނީ ވަރަށް ބޮޑަށް ފާޑުވިދާޅުވެ ވާހަކަފުޅުދައްކަވާފައެވެ. އެގޮތުން މާލެ ރައްޔިތުންނަށް ބޯހިޔާވަހިކަން ލިބުމުގެ އުންމީދެއް އޮތް ގުޅީފަޅު ޕޯޓަކަށް ހެދުމަށް މި ސަރުކާރުން ނިންމުމަކީ މާލެ ރައްޔިތުންގެ އުންމީދުގައި ކޮޅުފައިން ޖެހުން ކަމަށް މުއިއްޒު ވަނީ ވިދާޅުވެފައެވެ..\nކުރީގެ ރައީސް އަބްދުﷲ ޔާމިން ވެރިކަމުގައި މާލެ ދިރިއުޅޭ ރައްޔިތުންނަށް ބޯހިޔާވަހިކަން ފޯރުކޮށްދިނުމަށް ފެށި ހިޔާ މަޝްރޫއުގެ ދަށުން ހުޅުމާލޭގައި ހަދާފައިވާ ފްލެޓްތައް ލިބުނު ފަރާތްރާތްތަކުގެ ދާއިމީ ލިސްޓް އިއުލާންކުރުން އެކިސަބަބުތަކާހެދި އަދިވެސް ވަނީ އިއުލާން ނުކުރެވިއެވެ.\nހުޅުމާލޭގައި އިމާރާތްކޮށް ފައިވާ 7000 ހާސް ފުލެޓަށް ފުލެޓަށް އެދި 25،000 އަށް ވުރެ ގިނަ މީހުން ފޯމު ލި އެވެ. މީގެ ތެރެއިން ފްލެޓު ލިބޭ މީހުންގެ ލިސްޓުތައް އިއުލާންކޮށް ފްލެޓު ކަށަވަރުވި ކަމުގެ ލިއުން ވެސް ކުރީގެ ސަރުކާރުގެ ބަދަލުވުމުގެ މަރުހަލާގައި ބައެއް މީހުންނަށް ދޫކުރި އެވެ. ނަމަވެސް ސަރުކާރު ބަދަލުވެ ފުލެޓް ދީފައިވާ ގޮތާމެދު ގިނަ ޝަކުވާތަކެއް ހުށަހެޅުމާއެކު ރައީސް ސާލިހުވަނީ ފުލެޓް މައްސަލަބަލަން ފްލެޓް ކޮމިޓީ އެއް އެކުލަވާލައި އަލުން ފުލެޓްތައް ލިބުނު މީހުންގެ ވަގުތީ ލިއްޓެއް އިއުލާން ކޮށްފައެވެ.\nރައީސުލް ޖުމުހޫރިއްޔާ އިބްރާހިމް މުހައްމަދު ސާލިހު މިއަދު އިއްވި ރިޔާސީ ބަޔާނުގައި މާލޭ ސަރަހައްދުގައި މިއަހަރު ނިމުމުގެ ކުރިން 5000 ހައުސިން ޔުނިޓްގެ މަސައްކަތް ފެށޭނެކަމަށް ވިދާޅުވެފައިވެއެވެ. ނަމަވެސް ހިޔާ ފުލެޓާ ބެހޭ އެއްވެސް ވާހަކަފުޅެއް ދައްކަވާފައެއް ނުވެއެވެ.\nޒުހޭރު ފެބްރުއަރީ 4, 2021 At 2:27 ޕމ\n5000 ފުލެޓް ނޭޅުއްވޭނެވެސް މެއެވެ. ޔާމީނު އަލާފަ ކުލަ ލައި ނިމިފާހުރި ތަންތަން އެވިދާޅުވި އެންމެ އެކަށޭނެ މީހުނަށް އެތަންތަން ހަވާލު ކޮށްލަ ދެއްވަބައްލަވާށެވެ.3އަހަރު ވާއިރު އެވަރުވެސް ނުވެގެން އުޅުއްވާއިރު އިތުރަށް ފުލެޓްގެ ވާހަކަ ނުދައްކަވާ ކޮންމެ ގެއަކަށް 10 މަސްކް ފޮނުވާލަދެއްވަ ބައްލަވާށެވެ. ކިހާ މަސްކެއް ހިލޭ ދިވެހި ރައްޔަތުންނަށް ބޭރު ގައުމުތަކުން ދީފިތޯއެވެ. ނަންވާނީ މެޑަމް ކަދުރު. ހަމަ ހުސް ލަނޑާ..


November 15 Gai Addu Aai Fuvahmulakah Flyme In Dhathuruthah Fashanee - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! -9މިނެޓް ކުރިން\nނޮވެމްބަރު 15 ގައި އައްޑޫ އާއި ފުވައްމުލަކަށް ފްލައިމީން ދަތުރުތައް ފަށަނީ\nފްލައިމީ - ފޮޓޯ: ވިލާ އެއަރ\nއަންނަ ނޮވެމްބަރު މަހުގެ 15 ވަނަ ދުވަހުން ފެށިގެން އައްޑޫ ސިޓީ އާއި ފުވައްމުލަކު ސިޓީއަށް ވިލާ އެއާ ފްލައިމީގެ ދަރުތައް ފަށަން ތައްޔާރުވެއްޖެއެވެ.\nވިލާ އެއާއިން އަންނަ މަހުގެ ދަތުރުތައް ފެށުމަށް ތައްޔާރުވަމުން އަންނައިިރު، އެ ދަތުރުތައް ފެށުމަށްޓަކައި ގަން އެއާޕޯޓާއި ފުވައްމުލަކު އެއާޕޯޓަށް ގްރައުންޑް ސްޓާފުން ހޯދަންވެސް ވަނީ އިއުލާނުކޮށްފައެވެ.\nފުވައްމުލަކާއި އައްޑޫ އަށް ޝެޑިއުލް ދަތުރުތައް ފެށުމުގެ ގޮތުން ކަމާ ގުޅުންހުރި މުއައްސަސާތަކާއެކު މަޝްވަރާތައް ވަނީ ކޮށްފައެެވެ.\nއަދި އެކަމަށް ވާން ޖެހޭ އެންމެ ފަހުގެ ތައްޔާރީތައް ވަމުން އަންނައިރު، މިހާރު ފްލައިމީން ދަތުރު ކުރަމުންދަނީ އދ.މާމިގިއްޔާއި ބ.ދަރަވަންދޫ އެއާޕޯޓަށް އެކަންޏެވެ. ނަމަވެސް 2013 ވަނަ އަހަރުން ފެށިގެން 2015 ވަނަ އަހަރާ ހަމައަށް އެ އެއާލައިނުން ދެކުނަށްވެސް ދަތުރުތައް ކޮށްފައިވެއެވެ. އަދި ވޭތުވެދިޔަ އަހަރުގެ ތެރޭގައި ދެކުނަށް އަލުން ދަތުރުތައް ފަށަން މަސައްކަތް ކުރި ނަމަވެސް އެކަން ވަނީ އެ އެއާލައިނަށް ކާމިޔާބު ވާގޮތް ނުވެފައެވެ.\nއޮކްޓޯބަރ 29, 2018 16:07\nއޮކްޓޯބަރ 29, 2018 19:46\nނޮވެންބަރ 1 ގަ ފަށަންވީނު ރައީސް ނަސީދު ގެންނާށާއެއްކޮށް\nއޮކްޓޯބަރ 29, 2018 20:39\nހަނިމަަދޫ އަށް ދަތުރު ކުރާނެ ދުވަހެެއްގެ އިންތިޒާރުގައި\nއޮކްޓޯބަރ 30, 2018 08:08\nމޯލްޑިވިއަން ކިޔަ ކުންފުނި ބުއްޅަބޭއަށް ކަޓްލިބޭގޮތަށް އިންޑިޔާއަށް ވިއްކާލާ، އެއިރުން ލާރިކޮޅެއްލިބިފަ ގައުމު ބަޑަށްޖެހޭނެ!\nއޮކްޓޯބަރ 30, 2018 21:18\nތިޔަ ބޯޓުގަނޑު އެކަނި އޮތަސް އަހަރުމެން ތިޔަކަށް ނާރާނަމެވެ. ތިޔަކަލޭގެ ފައިސާ ހޭދަކުރަނީ ރިޝްވަތު ދިނުމަށެވެ. އެކަމަށް އެއްބާރުލުން ދިނުމަކީ ހަރާމް ކަމެއްވީމައެވެ. އަދި އެހެން ވާހަކައެއް ބުނެލާނަމެވެ. އެންމެ ބޭނުން ޖެހޭ ވަގުތު ފިލާ ރައްކާވާނެއެވެ. މޯލްޑިވިއަން އަކީ ޤައުމީ ފަޚުރެވެ. މި ޤައުމަށްޓަކާ ފަޚުރުވެރިވާމީހުން ދަތުރު ކުރަން އެންމެ ރަގަޅީ ޤައުމީ އެއަރލައިން ކަމާމެދަކު ޝައްކެއް ނެތެވެ.\nޓިކެޓް އަގު ހެޔޮވާނެތަ؟\nނޮވެމްބަރު 1, 2018 08:30\nކޫއްޑޫއަށް ދަތުރު ފެށުމަކީ ހުވަދު އަތޮޅުގެ ރައްޔިތުން ނުހަނު ބޭނުންވެފައިވާ ކަމެއް.. މޯލްޑިވިއަން އިން ރައްޔިތުން އަތުން ނުހައްގުން ނަގަމުންދާ ފައިސާއަށް ބަދަލެއް އަންނާނެ ހަމަ އެކަނި ގޮތަކީ އިތުރު އެހެން ފްލައިޓްތަކެއްގެ ދަތުރުތައް ފެށުމުން..


Yoosuf Bin Thaashfeen 16 - One Online\nޔޫސުފު ބިން ތާޝްފީން 16\n19 ނޮވެމްބަރުގެ އަދަދާ ގުޅޭ)\nބައްގީ ފުރިއިރު إدريـس އާއި ميـمــونـة އާ ދެބޭފުޅުން ބޭރުގައި ބައްގީއާ ދިމާއަށް ބަލަހައްޓަވައިގެން ތިއްބެވިއެވެ. އޭގެފަހުން ތިންވަނައަށްވީ ދުވަހު المـــاس عبـدالمـنعــم ގެ ގޭގެ ދޮރުކޮޅުމަތީގައި ހުއްޓެވެ. އޭނާ ހުރީ ޣަރުނާޠާއަށް ފުރައިގެންދާ ބައްގީއަކާ ދިމާއަށް ބަލަހައްޓައިގެންނެވެ. سعد ކުޑަދޮރުން އިސްތަށިފުޅު ނެރުއްވައިފައި ވިދާޅުވިއެވެ. "المـــاس ބޭބެ! إدريـس އަރިހަށްދާން ހަނދާންކުރާތި!"\nމޫސުން ހައްތާ ދިޔައީ ނުބައިވަމުން\nسـكيـنـة އޭނާއާއި އޭނާގެ ބޭފުޅުން ތިއްބެވުމަށްޓަކައި ޣަރުނާޠާއިން ގެއެއް ބައްލަވައިގެންނެވިއެވެ. ޤުރުޠުބާގައިހުރި އެބޭފުޅުންގެ ބަގީޗާތަކާއި ދަނޑުފަނގުތަކުން ލިބިވަޑައިގަންނަވާ އާމްދަނީ އެބޭފުޅުންގެ ޚަރަދު ބަރަދަށް ފުދިފައި އިތުރުވާވަރުވެއެވެ. عبـدالمـنعــم ޖަލަށްލެވުމުގެ ކުރީން ދާއިމީ އެހީ ދެއްވަމުން ގެންދެވި ޔަތީމުންނަށާއި، ހުވަފަތް އަންހެނުންނަށް ދެއްވާ އެހީ ކަނޑުއްވައިލައްވާކަށެއް سـكيـنـة ގެ ހިތްޕުޅު ހަމަޖެހިވަޑައެއް ނުގެންނެވިއެވެ. އެހެންކަމުން سـكيـنـة އެ އެހީތައް ދެމެހެއްޓެވިއެވެ.\nمعـتـمـد ގެ ފަރާތްޕުޅުން ޤުރުޠުބާގައި ތިއްބަވާ ވެރީންނާއި، ކާރުދަވެރީން ރައްޔިތުންގެ ތަނަވަސް މީހުންގެ އަތުން ނަގާ ޓެކްސް ދުވަހެއް ދުވަހަކަށް ދިޔައީ އިތުރުވަމުންނެވެ. އެބޭފުޅުންގެ ޢައްޔާޝީ ދިރިއުޅުއްވުން އިތުރަށް ތަރައްޤީކުރެއްވުމަށްޓަކައި ބޭނުންފުޅުވާ ތަނަވަސްކަން ހޯއްދެވުމަށްޓަކައެވެ. އަލްފާންސޫގެ ވާރު އަދާކުރެއްވުމަށްޓަކައިވެސްމެއެވެ. المـــاس ވަނީ އޭނާގެ އަތުން އަތުލާ ޓެކްސް އަހަރުން އަހަރަށް އިތުރުކުރެއްވުމުގެ އިތުރަށް އެބޭފުޅުންގެ އަމިއްލަފުޅު މުހުތާދުގައިވެސް އޭނާގެ އަތުން މަޖުބޫރުން ފައިސާ އަތުލައްވާ ވެރީންގެ ލިސްޓެއް ތައްޔާރުކޮށްފައެވެ. އޭނާ ކޮންމެ އަހަރަކުވެސް ޣަރުނާޠާއަށް އާދެއެވެ. ބިންތަކާއި ބަގީޗާތަކުގެ ހުރިހާ އާމްދަނީއެއް سـكيـنـة ގެ ކުރިފުޅުމައްޗަށް ހުށަހަޅައެވެ. އޭނާ ގެންނަ ފައިސާގެ ހިސާބު ބެއްލެވުމުގެ މައްޗަށް ބާރުއަޅައެވެ. ނަމަވެސް سـكيـنـة ވިދާޅުވިއެވެ. "ނޫން. المـــاس! ކަލެއަށް ހިސާބު ހުށަހަޅާކަށެއް ޖެހޭނެ." އޭނާ ކަންބޮޑުވެގެން سعد ގާތު ޝަކުވާކުރެއެވެ. "سعد ނިކަން ބައްލަވާ! ދަރިފުޅު މިހާރު ބޮޑުވެއްޖެ. ދަރިފުޅު ބޮޑުބޭބެ ގެންނަ އެއްޗެހީގެ ހިސާބު ބައްލަވާ!"\nسعد ވިދާޅުވެއެވެ. "ނޫން! ބޮޑުބޭބޭ! ބޭބެ އަތަކުން ބައްޕަވެސް ހިސާބެއް ނުއަތުލައްވާ!"\nالمـــاس ޖަވާބުދެއެވެ. "ދަރިފުޅާ سعد! އެއީ މުޅީން އެހެން ދުވަސްވަރެއް. މިހާރު ކޮންމެ އަހަރަކުވެސް ބޮޑުބޭބެ ދަރިފުޅަށް ތަފްސީލުކޮށް މަޢުލޫމާތު އަރުވަން ބޭނުން އެތައްކަމެއް އަންނަނީ އިތުރުވަމުން. ދަރިފުޅު ވާނީ އެވާހަކަތައް އަޑުއައްސަވަން. އެހެންނޫނީ ބޮޑުބޭބެ ހިތްހަމައެއް ނުޖެހޭނެ! ބޮޑުބޭބެ ރުޅިވާނަން. أحمد، حسن ތިޔަ ދެބޭންވެސް އިށީނދެވަޑައިގަންނަވާ!"\nއެބޭފުޅުން މަޖުބޫރުވެވަޑައިގެން المـــاس ގެ ކުރިމަތީގައި އޭނާ ދަންނަވާ ވާހަކަތައް އަޑުއައްސަވަން ތިއްބަވައެވެ. سـكيـنـة އާއި އޭނާގެ ދައިތަވެސް ފަރުދާގެ ނިވަލުގައި ތިއްބަވައި المـــاس ގެ ވާހަކަ އަޑުއައްސަވައެވެ. ބައެއްފަހަރަށް أبــوصــالح ވެސް المـــاس ގެ ވާހަކައަށް ސަމާލުކަން ދެއްވައެވެ. المـــاس އާމްދަނީގެ ތަފުސީލު ދިނުމަށްފަހު ޚަރަދުގެ ވާހަކަ ކިޔައިދޭން ފެށުމުން އެވާހަކަ ބަދަލުވެގެންދަނީ އެހުރިހައި ބޭފުޅުންވެސް ވަރަށް ޝައުޤުވެރިކަމާއެކު އަޑުއައްސަވާ ވާހަކަ އަކަށެވެ.\n"سعد! އަޑުއައްސަވާ! މިދިޔަ އަހަރު معـتـمـد ޤުރުޠުބާގައި އާއްމު ހަތަރު ދަރުބާރު ބޭއްވެވި ސާޅީސް ޖާފަތް ދެއްވި. ޅެންވެރީންނާއެކު ހަވީރު ކުރެއްވުމުގެ ފަންސާސް ބައްދަލުވުން ބޭއްވެވި. އެހެންކަމުން ރައްޔިތުންގެ އަތުން އިތުރަށް ޓެކްސް އަތުލެއްވި. މިދިޔަ އަހަރު އަލްފާންސޫއަށް ދެއްވަން ޖެހިވަޑައިގެންނެވި ޖިޒީވެސް ކުރީ އަހަރަށްވުރެ ދެގުނަ އިތުރު. އެހެންކަމުން އަޅުގަނޑުމެންގެ އަތުން ޚާއްޞަ ޓެކުހެއް ނެންގެވި. އޭގެ އަދަދަކީ މިވެނި ވަރެއް. ޤުރުޠުބާގެ ގަވަރނަރ ވަނީ އޭނާގެ މޭޒުކޮޅުމައްޗަށް އިތުރު ޓެކުހެއް ނަންގަވައިފައި. މީހުން ވާހަކަ ދައްކާގޮތުގައި އެފައިސާ ހޭދަކުރެވުނީ ފަރަންސޭސިވިލާތުން ބަނގުރާ އެތެރެކުރައްވަން. އެކަމަށް އަޅުގަނޑުގެ އަތުން މިތައް ދީނާރު އަތުލެވުނު. މަލަކާ ރަމީކިއްޔާ މިދިޔަ އަހަރު ޤުރުޠުބާގައި އިންނެވީ އެއްމަސްދުވަހު. އެކަމަކު މިއަހަރު އޭނާ ތިންމަސްދުވަހު ޤުރުޠުބާގައި އިންނެވި. އެހެންކަމުން އަޅުގަނޑުމެން ދައްކަންޖެހޭ ޓެކްސްގެ ކޮންމެ ދީނާރަކަށް މިތައް ދިރުހަމް އިތުރުވި. މިހާރު ޚަބަރު ލިބޭގޮތުގައި ރަމީކިއްޔާ އުޅުއްވަނީ މުސްތަޤިއްލު ގޮތަކަށް ޤުރުޠުބާއަށް ބަދަލުވެވަޑައިގަންނަވަން އެކަމާހުރެ ޤުރުޠުބާގެ ފޯރާމީހުންގެ އެތައްބަޔަކު މިހާރު ތިބީ ރަށް ދޫކޮށްލައިފައި ފިލައިގެން ދިޔުމުގެ ފިކުރުގައި."\nޚަރަދުތަކުގެ ތަފުސީލު ދިނުމަށްފަހު المـــاس އޭނާގެ ޖީބުން ކަރުދާސްގަނޑެއް ނަގައިފައި سعد ގެ އަތްޕުޅަށް އަރުވަމުން ދެންނެވިއެވެ.\n"މިކަރުދާސް ރަނގަޅަށް ރައްކައުކުރައްވައިފައި ބާއްވަވާތި! މިއީ އަޅުގަނޑުގެ އަތުން ގަދަކަމުން ފައިސާ އަތުލެއްވި ބޮޑުންގެ ލިސްޓެއް. މި އީމާންތެރިކަމެއް ނެތް. ރިޝްވަތު ހިފާ މީހުންގެ ހިސާބު ބެލެވޭނެ ދުވަސް އިރާދަކުރެއްވިއްޔާ މާދުރެއް ނޫން. އެދުވަހެއްގެ ކުރީން އަޅުގަނޑު މަރުވެއްޖެނަމަ މީގެތެރެއިން އެކިމީސްމީހުންގެ އަތުން ވަކިލާރިކޮޅުކޮޅަށް ދަންދެން އަތުލެއްވުމަކީ سعد ގެ ވާޖިބެއް."\nعبـدالمـنعــم ހައްޔަރުވެވަޑައިގަތުމާއި، ޤުރުޠުބާ ދޫކޮށްލައްވައިފައި ޣަރުނާޠާއަށް ވަޑައިގަންނަވާން ޖެހިވަޑައިގަތުމުން سعد އާއި، أحمد އާއި، حسن ގެ ޙަޔާތްޕުޅަށް ވަރަށް ފުން އަސަރުތަކެއް ކުރިއެވެ. އެބޭފުޅުންގެ މަންމާފުޅުގެ ތަރުބިޔަތުގެ ސަބަބުން އެބޭފުޅުން ތުއްޕުޅު އިރުއްސުރެވަނީ ޤައުމުގެ މާޒީއާއި ޙާލާއި މުސްތަޤުބަލާމެދު ވިސްނައިވަޑައިގަތުން އާދަވެފައެވެ. އެބޭފުޅުންގެ ޅިޔަންބޭބެ އެބޭފުޅުން ޢަސްކަރީ ސްކޫލަށް ވައްދަވައިދެއްވިއެވެ.\nމިދެންނެވި ޢަސްކަރީ ސްކޫލަކީ އެއްދުވަސްވަރެއްގައި އަންދަލުސުގެ މުސްލިމުންގެ ވަރަށް ފަޚުރުވެރި އިދާރާއެކެވެ. ސަރުކާރުގެ ޚަރަދުގައި ޒުވާން ކުދީންނަށް ސިފައިންގެ މަސައްކަތް ދަސްކޮށްދެމުން ގެންދިޔަ މިލިޓްރީ ކޮލެޖެކެވެ. ނަމަވެސް ފަހަކަށްއައިސް ވެރިކަމަށް ވަޑައިގެންނެވި ޤާބިލިއްޔަތެއް ނެތް ވެރީންގެ އަޅައިލެއްވުމެއް ނެތުމުގެ ސަބަބުން އެތާނގެ އަހައްމިއްޔަތު އޮތީ ވަރަށް ކުޑަވެފައެވެ. ސަރުކާރުގެ އެހީތެރިކަމެއް ނެތުމުގެ ސަބަބުން އެތައްދުވަހެއް ވަންދެން އެތަން ބަންދުކޮށްފައިވެސް ހުއްޓެވެ. ނަމަވެސް ޣަރުނާޠާގެ ބޮޑުންކުރެ ހެޔޮކަންތައްތަކަށް ހޭދަކުރައްވާ ބޭފުޅުންކޮޅެއް އެތަން އަލުން ހުޅުއްވިއެވެ. އެބޭފުޅުން އެތާނގެ ހިންގުމާ ހަވާލުވެވަޑައިގެންނެވިއެވެ.\nވަރަށް މުއްސަނދިފުޅު މުސްލިމު ވިޔަފާރިވެރިއެއް އޭނާގެ ބިންތަކާއި، ބަގީޗާތަކުގެ ވަރަށްބޮޑު ބައެއް އެތަނަށް ވަޤުފު ކޮށްދެއްވިއެވެ. ދަންނަބޭކަލުންގެ ޖަމާޢަތެއްގެ ބާރު އެޅުއްވުމުގެ ސަބަބުން ޣަރުނާޠާގެ ސަރުކާރުންވެސް އެ ސްކޫލަށް އެކަށީގެންވާ އަދަދެއްގެ އެހީދޭން ފެށިއެވެ. ނަތީޖާއެއްގެ ގޮތުން ޣަރުނާޠާގެ ޢަސްކަރީ ކޮލެޖަށް އާދިރުމެއް ލިބުނެވެ.\nسـكيـنـة އޭނާގެ ބޭފުޅުން ތައްޔާރުކުރައްވާ މަތިވެރި މަޤުޞަދަށް ހަމައެކަނި ޢަސްކަރީ ސްކޫލުގެ ތަރުބިޔަތުން ފުދޭނެކަމުގައި ދެކެވަޑައެއް ނުގަންނަވައެވެ. އެހެންކަމުން އޭނާ އެބޭފުޅުންނަށް ކިޔަވައި އަރުވައިދެއްވާނެ ޚާއްޞަ މުދައްރިސަކު ހޯއްދެވިއެވެ. އޭނާއަކީ ޣަރުނާޠާގެ ޢާލިމުންކުރެ އެއްވަނަ ދަރަޖައިގެ ބޭކަލެކެވެ. عبـدالمـنعــم ގެ ބޭފުޅުން ޢަސްކަރީ ސްކޫލުގެ ފިލާވަޅުތަކުގެ އިތުރަށް އެބޭފުޅުންގެ ގޭގައި ޤުރުއާނާއި، ޙަދީޘާއި، ތާރީޚާއި، ޖިއޮގްރަފީއާއި، ހިސާބު ޢިލްމު ކިޔަވައި ވިދާޅުވެއެވެ.\nއެބޭފުޅުންނަށް ޤުދުރަތުން ހިބަކޮށްދެއްވައިފައިވާ ތޫނު ވިސްނުންފުޅަށް ޢަސްކަރީ ސްކޫލުގެ ހުރިހައި މުދައްރިސުން އިޢުތިރާފު ވެވަޑައިގަންނަވައެވެ. ޣަރުނާޠާގެ ޒުވާނުންގެ މަޖްލިހެއްގައި ތީރުހެވިކަމާއި އަސްދުއްވުމުގެ ހުނަރުވެރިކަމުގެ ވާހަކަ ދެކެވޭ އެއްވެސްފަހަރަކު عبـدالمـنعــم ގެ ބޭފުޅުންގެ ވާހަކަ ނުދެކެވިއެއް ނުދެއެވެ.\nأحمد އޭނާގެ އަނެއް ދެ އަޚުންނަށްވުރެ މާބޮޑަށް ފޮތް ވިދާޅުވާހިތްޕުޅުވެއެވެ. أبــوصــالح ގެ އަމިއްލަފުޅު ކުތުބުޚާނާގައި އެތަކެއްހާސް ފޮތް ހުއްޓެވެ. أحمد ކޮންމެ ދެތިން ދުވަހަކުން އެ ކުތުބުޚާނާއިން އާފޮތެއް ނަންގަވައެވެ. سعد އާއި حسن އާ ދެބޭފުޅުންވެސް ސްކޫލުގެ ފިލާވަޅުތަކާއި މުދައްރިސް ދެއްވާ ފިލާވަޅުތައް ވަރަށް ފަރުވާތެރިކަމާއެކު ދަސްފުޅު ކުރައްވައެވެ. ނަމަވެސް އެދެބޭފުޅުންގެ ސަމާލުކަން އެންމެބޮޑަށް ޚާއްޞަކުރެވިފައި އޮންނަނީ ހެވިކަމުގެ ތަފާތު ރޮނގުތަކާ މެދުގައެވެ.\nއަންދަލުސުގެ ޣަރުނާޠާ (ގްރެނާޑާ) --- ފޮޓޯގެ ޝުކުރު: ވެރިފަރާތް\nسعد ގެ އުމުރުފުޅުން ސަތާރަ އަހަރުފުޅު ފުރުނުއިރު އޭނާއަކީ ހަށިކޮޅުގެ ދުޅަހެޔޮކަމާއި ރީތިކަމާއި، ވިސްނުންފުޅު ތޫނުކަމުގެ ސަބަބުން ޣަރުނާޠާގެ އެތަކެއްހާސް ޒުވާނުންކުރެވެސް ހޮވައިލެވޭ ބޭފުޅެކެވެ. އެއަހަރަކީ ޢަސްކަރީ ސްކޫލުގައި އޭނާގެ ކިޔަވައި ވިދާޅުވުން ނިމޭ އަހަރެވެ.\nއިޝްބީލިއްޔާގެ މީހުންގެ ބޭވަފާތެރިކަމަކީ ޤުރުޠުބާގެ އަހުލުވެރީންނަށް ކެތްކޮށްގެން ތިބޭން މާކަފަސޭހަކަމެއް ނޫނެވެ. ނަމަވެސް إبـن عمّــار ގެ މަކަރުވެރި ރޭއްވެވުމުގެ ކާމިޔާބުކަމުން ޤުރުޠުބާގެ އަހުލުވެރީންނަކަށް ވަގުތުން އެކަމާ ދެކޮޅަށް ފިޔަވަޅު އެޅުމުގެ ފުރުސަތެއް ނުލިބުނެވެ. ޤުރުޠުބާގެ ބޮޑުންނާއި ދަންނަބޭކަލުންކުރެ އިޝްބީލިއްޔާއާ ދެކޮޅަށް ބަޣާވާތް ކުރައްވައިފާނެ ކަމުގައި ހީކުރެވުނު ހުރިހައި ބޭފުޅުންވަނީ ވަގުތުން ހައްޔަރު ކުރެވިފައެވެ. އެބޭފުޅުންގެ ބާރުފުޅާއި ނުފޫޒު ކަނޑުވައިލުމަށްޓަކައި ބޭނުންކުރެވުނީ ބޮޑުންކުރެ އަމިއްލަފުޅު ޒަމީރު ވިއްކަވައިލެއްވި ބޭފުޅުންނެވެ. ބައެއް ބޭފުޅުން ގަނެލެވުނީ ފައިސާގެ ބޮޑެތި އަދަދުތައް ހަދިޔާކޮށްގެންނެވެ. އަނެއްބަޔަކަށް މަތީ މަގާމުތައް ހުށަހަޅައިގެންނެވެ. އެހެންކަމުން އެންމެ ފުރަތަމަ ދުވަހުވެސް ބައެއް މިސްކިތްތަކުގެ ކަތީބުންނާއި އިމާމުން معـتـمـد ދީލަތިފުޅުކަމާއި، ޢަދުލުއިންޞާފުގެ ބޮޑުކަމުގެ ވާހަކައިން އުޑާއި ބިން އެއްކުރެއްވިއެވެ. އާއްމުން ތިބީ ޠުލައިޠުލާއާ ދެކޮޅަށް ކުރެވެމުންދިޔަ ދިގުލީ ހަނގުރާމައިގެ ދަތިބޮޑުވެފައެވެ. އެހެންކަމުން ބައެއް މީހުން ބުނަމުންދިޔައެވެ. ކޮންމެ ގޮތެއްގައިވެސް معـتـمـد އަކީ މުސްލިމެކެވެ. އަނެއްބަޔަކު ބުނެއުޅުނެވެ. عبـدالمـلـك އަށްވުރެ معـتـمـد މާރަނގަޅުވާނެއެވެ. ކަންހިނގަމުންދިޔަ ގޮތާމެދު ހިތްހަމަނުޖެހިތިބި މީހުންވެސް ތިބީ އިޝްބީލިއްޔާގެ ސިފައިންގެ ކަނޑިތައް ދެކެ ބިރުންނެވެ. ފާޅުގައި ބަޣާވާތްކުރަން ފަސްޖެހިފައެވެ. އަމީރުންކުރެ އިޝްބީލިއްޔާގެ އަޅުވެތިކަމާ ގަބޫލުފުޅު ނޫން ބޭފުޅުންގެ ނަޒަރުގައިވެސް އެވަގުތު ކުއްލިއަކަށް އިޝްބީލިއްޔާގެ ވެރިކަމާ ދެކޮޅަށް ތެދުވެވަޑައިގަތުމަކީ މާއެދެވޭ ނަތީޖާއެއް ފެންނާނެކަމެއް ނޫނެވެ. އެކަމަށްޓަކައި ބޭނުންވަނީ އެކަށޭނަ ވަގުތަކަށް އިންތިޒާރު ކުރެއްވުމެވެ.\nمعـتـمـد ރަސްމީ ޢިއްޒަތުގައި ޤުރުޠުބާއަށް ވަޑައިގެންފިއެވެ. އައްޒަހުރާގައި އޭނާ ކުރެއްވި ދަރުބާރުގެ އަބުއިކަމާއި އާރާއި ބާރުގެ ދެއްކުންތެރިކަން ފެނިފައި އާއްމުންގެ ހިތްތަކުގައި ވަރަށްބޮޑަށް ޖެހިލުންވުން އުފެދުނެވެ. ނަމަވެސް ވިސްނުންތެރި ހަރުދަނާ މީހުންނަކަށް އެ ކަންދެއްކުމުގެ ކަންތައްގަނޑުގެ އަސަރެއް ނުކުރެއެވެ.\nمعـتـمـد އަށްވުރެ މާބޮޑަށް އޭނާގެ އަނބިކަނބަލުން ރަމީކިއްޔާ ކަންދެއްކެވުމަށާއި، ހައިބަތާއި އަބުއިކަން ހާމަކުރެއްވުމަށާއި، ދީލަތިފުޅުކަން ފާޅުކުރެއްވުމުގެ ދަޢުވަތުތަކާއި، ކުޅިވަރާއި މަޖަލުގެ ޙަފުލާތަކަށް މަރުދެއްވައެވެ. معـتـمـد ގެ މަލަކާގެ ހައިސިއްޔަތުން އައްޒަހުރާއަށް ވެދެވަޑައިގަތުމަކީ އޭނާގެ ޙަޔާތްޕުޅުގެ އެންމެބޮޑު އެދިވަޑައިގަތުމެވެ. ރަސްމީ ޒިޔާރަތަށްފަހު معـتـمـد އާއި ރަމީކިއްޔާ ކޮންމެ އަހަރަކުވެސް އައްޒަހުރާގައި ދުވަސްކޮޅެއް ހޭދަކުރައްވައެވެ. معـتـمـد ގެ ގަވަރުނަރާއި އޭނާގެ ސަރުކާރުގެ ދަރަޖަވެރީން އަހަރުގެ ބާކީ ދުވަސްތައް ހޭދަކުރައްވަނީ އެދެކަނބަލުންނަށް އިސްތިޤުބާލު ކުރެއްވުމުގެ ތައްޔާރީގައެވެ.\nޤުރުޠުބާގެ ގަވަރުނަރަކީ معـتـمـد ގެ ދަރިކަލުން عبّــاد އެވެ. އޭނާގެ ބައްޕާފުޅާއި މަންމާފުޅުގެ ތަރުބިޔަތާއި إبـن عمّــار ގެ އެކުވެރިކަމުގެ ސަބަބުން ތުއްޕުޅުއިރުއްސުރެ އޭނާއަކީ އެއްވަނަ ދަރަޖައިގެ ޢައްޔާޝީ ބޭފުޅެކެވެ. އައްޒަހުރާގައި ބޭއްވޭ ކުޅިވަރާއި މަޖަލުގެ ޙަފުލާތަކުގެ ޚަރަދުބަރަދު ހަމަޖެއްސުމަށްޓަކައި ޤުރުޠުބާގެ މީހުންނަށް ވަރަށްބޮޑު ޓެކުހެއް ދޭންޖެހެއެވެ. ދުވަހެއް ދުވަހަކަށް ޓެކްސް ދިޔައީ އިތުރުވަމުންނެވެ. އިޝްބީލިއްޔާގެ މަސްއޫލުވެރީން ކަނޑައެޅިފައިވާ ޓެކްސްގެ އިތުރަށްވެސް ރައްޔިތުންގެ އަތުން ވަރަށްގިނަ ރިޝްވަތާއި ހަދިޔާ އަތުލައްވައެވެ. އެހެންކަމުން معـتـمـد ގެ ދީލަތިފުޅުކަމާއި އޭނާ ދެއްވާ މުއްސަނދި ޖާފަތްތަކުގެ ޚަބަރު އަޑުއަހާ މީހުންނަށްވެސް ވަނީ އޭނާގެ ދީލަތިފުޅުކަމުގެ ހުރިހާ ބުރައެއް އުފުލާންޖެހެނީ ތިމާމެން އަމިއްލައަށްކަން އެނގިފައެވެ.\nޤުރުޠުބާގެ އަހުލުވެރީންގެ ހިތްތަކުގައި معـتـمـد އާ ދެކޮޅަށް އުފެދިފައިއޮތް ނަފުރަތުގެ ޖަޒުބާތު މާޒީވަމުންދިޔަ ދުވަސްތަކާއެކު ދިޔައީ ކެކިއުތުރި އަރަމުންނެވެ. ޤުރުޠުބާގެ މިސްކިތްތަކުގެ ދޮރުތަކުގައި ހިއްޕައިފައި ހުންނަ ލިޔުންތައް ހައްތާ ދިޔައީ ގިނަވަމުންނެވެ. އެފަދަ ލިޔުންތަކުގައި ހުންނަ ވާހަކަތަކުގެ ތެރޭގައި ހިމެނެއެވެ. "ތިމާމެންގެ ކުޅިވަރާއި މަޖަލުގެ ވަސީލަތްތައް ފުރިހަމަކުރުމަށްޓަކައި ރައްޔިތުންގެ ލޭބޯ ވެރީންނާމެދު ދަންނަބޭކަލުންގެ ފަތުވާއަކީ ކޮބައިހެއްޔެވެ. އިސްލާމްދީނުގެ ދުޝްމިނުންނަށް ޖިޒީދޭން ރައްޔިތުން ފެލައިގެން ވާރު އެއްކުރާ ވެރީންގެ ޙުކުމަކީ ކޮބައިހެއްޔެވެ؟ އެބޭފުޅެއްގެ އަނބިކަނބަލުން އިސްލާމްދީނުގެ ކޮންމެ ޙުކުމަކަށް ފުރައްސާރަކުރައްވާ ރަސްކަލަކާމެދު ދަންނަބޭކަލުން ވިދާޅުވަނީ ކީކޭހެއްޔެވެ؟\nޤުރުޠުބާގެ އަހުލުވެރީންނޭވެ! ތިޔަބައިމީހުންގެ ރަސްގެފާނަކީ އަލްފާންސޫގެ ޑޯލާ ރަސްކަލެކެވެ. ތިޔަބައިމީހުންގެ މުސްތަޤުބަލުވަނީ އައްޒަހުރާގެ މާލަންތައް ޢައްޔާޝީކަމާއި، ފާޙިޝްކަމުގެ ހާލިތަކަކަށް ބަދަލުކޮށްލި އަންހެނެއްގެ މުށުތެރޭގައެވެ. ތެދުވާށެވެ! އެބައިމީހުންގެ ތަޚުތު އެކޮޅުކޮޅުން ޖަހައިލާށެވެ. އެބައިމީހުންނަކީ މާތް اللّـه އާއި އެކަލާނގެ ރަސޫލާގެ ބާޣީންނެވެ."\nބައެއް ފަހަރުފަހަރަށް ޤުރުޠުބާގެ ބާޒާރުމަތީގައިވެސް ފަތުވާއާއި އިޝްތިހާރުތައް ބަހައިލެވެއެވެ. އެއީ އިޝްބީލިއްޔާގެ ބާރު ނުފޯރާ ސަހަރުތަކުގައި معـتـمـد ގެ އަތްޕުޅު ނުފޯރާފަށުގައި ތިއްބަވާ މަޝްހޫރު ޢިލްމުވެރީންނާއި ފިޤުހުވެރީންގެ ފަތުވާތަކެވެ. އެއިން ކޮންމެ ފަތުވާއެއްގައިވެސް އެންމެބޮޑަށް މަލާމާތް ރައްދުކޮށްފައި ހުންނަނީ މަލަކާ ރަމީކިއްޔާއަށެވެ.\nޤުރުޠުބާގައި އަޑީން ކެކެމުން އުތުރެމުންއައި ޝުޢޫރުތަކުގެ ދިލަ ހޫނު ބޭރަށް ނުކުންނާންފެށީ ގާތްގަނޑަކަށް ހަތަރު އަހަރު ފަހުންނެވެ. ޤުރުޠުބާގެ އާއްމުން ތިބީ އިޝްބީލިއްޔާގެ ވެރީންނާ ދެކޮޅަށް ބަޣާވާތުގެ ދިދަ އުފުލައިގެންނެވެ. ނަމަވެސް އެމީހުންނަށް މަގު ދައްކާނެ ޤާބިލު ޝަޚުޞިއްޔަތެއް ނެތެވެ.\nއިބްނު ޢަކާޝާއަކީ އެއްދުވަސްވަރެއްގައި މަޝްހޫރު މަގުފޭރޭ މީހެކެވެ. އޭނާ ޤުރުޠުބާގައި ކަންތައް ހިނގަމުންދިޔަ ގޮތުގެ ފައިދާ ނެގިއެވެ. ބާޣީންގެ ލީޑަރަކު ކަމުގައި ހަމަޖެހުނީ އޭނާއެވެ. އެއްރެއަކު عبّــاد އާއި އޭނާގެ އެކުވެރީން އައްޒަހުރާގައި ނެށުމުގެ މަހެފިލެއްގެ އުފާ ހޯއްދަވަމުން ގެންދަވަނިކޮށް އިބްނު ޢަކާޝާ ބާޣީންނާއެކު ކުއްލިއަކަށް ގަނޑުވަރަށް ވަދެއްޖެއެވެ. عبّــاد ހަނގުރާމަ ކުރައްވަނިކޮށް އަވަހާރަވެއްޖެއެވެ. އެރޭގެ އިރުއެރިއިރު ޤުރުޠުބާއާއި އައްޒަހުރާ އޮތީ އިބްނު ޢަކާޝާގެ ބާރުގެ ދަށުގައެވެ.\nسعد އާއި އޭނާގެ ކޮއްކޮމެން މަދަރުސާއަށް ވަޑައިގަންނަވާން ތައްޔާރުވެ ވަޑައިގަންނަވަނިކޮށް ބޭރު ދޮރުގައި މީހަކު ޓަކިދީފިއެވެ. سعد ވަޑައިގެން ދޮރު ހުޅުއްވައިލެއްވިއިރު ދޮރުމަތީގައި ހުންނެވީ އެބޭފުޅުންގެ މުދައްރިސެވެ. سعد ފެނިވަޑައިގަތުމާއެކު މުދައްރިސް ވިދާޅުވިއެވެ.\nގުޅޭ ޓެގު ދީން އިސްލާމީ ތާރީޚު ޔޫސުފު ބިން ތާޝްފީން


Schweinsteiger Football kulhun huttaalaifi - vNews.mv\nޖަރުމަނުން 2014 ވަނަ އަހަރު ކާމިޔާބުކުރި ވޯލްޑްކަޕުގެ ތައްޓާއެކު ޝްވައިންސްޓައިގާ\nއިސްމާޢީލް ޝާހު 09 October 2019, 22:02\nކުޅުން ހުއްޓާލިކަން އިއުލާނުކޮށްފައިވަނީ މޭޖާ ލީގު ސޮކާގެ ސީޒަން ނިމުނުތާ ދެ ދުވަސްފަހުން\nއަދިވެސް ފުޓުބޯޅައަށް ހިދުމަތްކުރުމުގައި ދެމިހުންނާނަން: ޝްވައިންސްޓައިގާ\nޖަރުމަނުވިލާތާއެކު 2014 ވަނަ އަހަރުގެ ވޯލްޑްކަޕް ކާމިޔާބުކުރި މިޑްފީލްޑަރު ބަސްޓިއަން ޝްވައިންސްޓައިގާ އުމުރުން 35 އަހަރުގައި ފުޓުބޯޅަ ކުޅުން ހުއްޓާލައިފިއެވެ.\nޝްވައިންސްޓައިގާ ކުޅުން ހުއްޓާލިކަން އިއުލާންކޮށްފައިވަނީ އޭނާ މިހާރު ކުޅެމުން އަންނަ އެމެރިކާގެ މޭޖާ ލީގު ސޮކާގެ ސީޒަން ނިމުނުތާ ދެ ދުވަސްފަހުންނެވެ.\nއެމެރިކާގެ މީޑިއާތަކުގެ ހާޒިރުގައި ކުޅުން ހުއްޓާލިކަން އިއުލާންކުރަމުން ޝްވައިންސްޓައިގާ ބުނީ ފުޓްބޯޅަ އަށް އަލްވަދާއު ކިޔަން ޖެހުމަކީ ވަރަށް އުނދަގޫވާނެ ކަމެއް ކަމަށާއި ކުޅުން ހުއްޓާލަން ޖެހުމުން ވަރަށް ދެރަވާ ކަމަށެެވެ. އަދި މިއީ އޭނާގެ ހަޔާތުގައި ނިންމަން ޖެހުނު އެންމެ އުނދަގޫ ނިންމުން ކަމަށާއި ކުރިޔަށް އޮތް ތަނުގައިވެސް ފުޓުބޯޅައަށް ހިދުމަތްކޮށްދިނުމުގައި ދެމިހުންނާނެ ކަމަށްވެސް ބުންޏެވެ.\nފުޓުބޯޅައިގައި ކާމިޔާބުކަމާއެކު ރިޓަޔާކުރާނީ ވަރަށް ގިނަބައެއްގެ އެހީ ލިބިގެންކަން ފާހަގަކުރަމުން ޝްވައިންސްޓައިގާ ބުނީ އޭނާގެ ކެރިއަރުގެ އެކި ހިސާބުތަކުގައި އެހީތެރިކަން ފޯރުކޮށްދިން ހުރިހާ ފަރާތްތަކަށް ޝުކުރުއަދާކުރާ ކަމަށާއި، ހާއްސަކޮށް އޭނާ ހޯދި ހުރިހާ ކާމިޔާބެއްގެ ހިއްސާ އަދާކުރާ ކުޅުންތެރިންނަށް ފަށްފަށުން ޝުކުރުއަދާކުރާ ކަމަށެވެ.\nޝްވައިންސްޓައިގާގެ ފުޓުބޯޅަ ހަޔާތުގައި އޭނާ ވަނީ ގިނަ ކާމިޔާބުތަކެއް ހޯދާފައެވެ. ޖަރުމަނުގެ ބަޔާން މިއުނިކާއެކު 2001 ވަނަ އަހަރު ފުޓުބޯޅަ ކެރިއަރު ފެށި ކުޅުންތެރިޔާ ވަނީ އެ ޓީމަށް 500 އަށްވުރެ ގިނަ މެޗު ކުޅެދީ 40 އަށްވުރެ ގިނަ ލަނޑު ޖަހާދީފައެވެ.\nއޭނާ ވަނީ ބަޔާން އާއެކު ބުންޑެސްލީގާ އަށް ފަހަރު އަދި ޖަރުމަން ކަޕް ހަތް ފަހަރު ކާމިޔާބުކޮށްފަ އެވެ. މީގެ އިތުރުން 2013 ވަނަ އަހަރުގެ ޔުއެފާ ޗެމްޕިއަންސް ލީގުގެ ތަށި ބަޔާނުން އުފުލާލިއިރު އެޓީމުގެ މެދުތެރެ ބެލެހެއްޓުމުގައި އެންމެ މުހިއްމު ރޯލެއް އަދާކުރީ ޝްވައިންސްޓައިގާއެވެ.\nޖަރުމަނުގެ ގައުމީ ފުޓްބޯޅަ ޓީމަށް 121 މެޗު ކުޅެދީ 24 ލަނޑު ޖަހައިދީފައިވާ ޝްވައިންސްޓައިގާ އަކީ އެގައުމުން 2006 އަދި 2010 ވަނަ އަހަރު ވޯލްޑްކަޕްގެ ލޯ މެޑަލް ހޯދިއިރު ވެސް ޓީމުގައި ހިމެނުނު ކުޅުންތެރިއެެކެވެ. މީގެއިތުރުން 2014 ވަނަ އަހަރު ބްރެޒިލްގައި ބޭއްވި ވޯލްޑްކަޕްގެ ތަށި ޖަރުމަނުން އުފުލާލުން ވެގެންދިޔައީ ޝްވައިންސްޓައިގާ ގެ އެންމެ ބޮޑު ކާމިޔާބަށެވެ.


October 12, 2017 144\nސަރުކާރު މުވައްޒަފުންނަށް 1،000 ފްލެޓް ދެނީ\nގެދޮރުވެރިކަމުގެ މަޝްރޫއުގެ ދަށުން ހުޅުމާލޭގައި އިމާރާތްކުރާ 7،000 ފްލެޓްގެ ތެރެއިން 1،000 ފްލެޓް ސަރުކާރުގެ މުވައްޒަފުންނަށް ދޭން ނިންމައިފި އެވެ.\nބޯހިޔާވަހިކަމުގެ މަޝްރޫއުގެ ދަށުން 661 މީހަކަށް ފްލެޓް ދޭން ނިންމި ގޮތުގެ ތަފްސީލްތައް ހައުސިން މިނިސްޓްރީން ރައްޔިތުންގެ މަޖިލީހަށް ނުފޮނުވުމުން މިނިސްޓަރު ޑރ. މުހައްމަދު މުއިއްޒު...\nOctober 03, 2017 191\nމާލޭގައި އެއް ކޮޓަރީގެ އެޕާޓްމަންޓެއްގައި އަލީ މަންސޫރު، އއ ރަސްދޫ، ދިރިއުޅެމުން އަންނަނީ 11 މީހުންނާ އެކު އެވެ. އަންހެނުންނާއި ފަސް ކުދިންނާއި ތިން ދޮންދަރިންގެ އިތުރުން...\nސަރުކާރުން ފަށާފައިވާ ބޯހިޔާވަހިކަމުގެ މަޝްރޫއުގެ ދަށުން 661 މީހަކަށް ފްލެޓް ދޭން ނިންމި ގޮތާއި ދޭން ނިންމި މީހުންގެ މައުލޫމާތުތައް ރައްޔިތުންގެ މަޖިލީހުގައި އޮންނަ، ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމެޓީއާ ހިއްސާ ކުރަން މަޖިލީހުން އެންގުމުން ވެސް ހައުސިން މިނިސްޓްރީން އެ މައުލޫމާތު މަޖިލީހަކަށް ނުފޮނުވި އެވެ.\nބްރިޖްގެ ބައެއްގެ މަސައްކަތް ބަލަން މުއިއްޒު ޗައިނާއަށް\nހުޅުލެ އާއި މާލެއާ ދެމެދު އަޅާ ބްރިޖްގެ މުހިންމު ބައެއްގެ މަސައްކަތް ޗައިނާގައި ކުރިއަށް ގެންދާ ގޮތް ބެއްލެވުމަށް ހައުސިން މިނިސްޓަރު ޑރ. މުހައްމަދު މުއިއްޒު މިއަދު އެ ގައުމަށް ފުރާވަޑައިގެންފި އެވެ.\nފްލެޓްތަކުގެ ކުއްޔަކީ މަހަކު 6،000 ރުފިޔާ\nހުޅުމާލޭން މިހާރު ދޫކުރުމަށް ހަމަޖެހިފައިވާ 661 ފްލެޓްގެ މަހު ކުއްޔަކީ، 6،000ރ. ކަމަށާއި ޑައުންޕޭމަންޓްގެ ގޮތުގައި ދައްކަން ޖެހޭނީ 25،000ރ. ކަމަށް ހައުސިން މިނިސްޓަރު ޑރ. މުހައްމަދު...\nSeptember 26, 2017 56\nބްރިޖުގެ ޑެކު ނިންމަން މާ ގިނަ ދުވަހެއް ދެން ނުނަގާނެ\nމާލެ އާއި ހުޅުލެއާ މެދު އަޅާ ބްރިޖުގެ ސުޕަ ސްޓްރަކްޗާ އަށް ބޭނުންވާ އައިބީމްތައް ނުވަތަ ކޮންކްރީޓް ބޮޑެތި ބެރިތަކުގެ މަސައްކަތް ވަރަށް ބާރަށް ކުރިއަށް އެބަ ގެންދެ އެވެ.\nފްލެޓް މައްސަލައިގައި މަޖިލީހަށް ޕެޓިޝަނެއް\nސަރުކާރުގެ ބޯހިޔާވަހިކަމުގެ ފުރަތަމަ މަޝްރޫއުގެ ދަށުން ހުޅުމާލޭން ފްލެޓް ދޫކޮށްފައިވާ ގޮތާމެދު ހިތްހަމަ ނުޖެހި، ރައްޔިތުންގެ މަޖިލީހަށް މިއަދު ޕެޓިޝަނެއް ހުށަހަޅައިފި އެވެ.\nތަކުރާރުކޮށް އެހުމުން ވެސް ފްލެޓްދިން ގޮތް ވިދާޅެއްނުވި\nSeptember 13, 2017 30\nފްލެޓު ލިބުނުގޮތުގެ ތަފުސީލު ނޭނގޭ މައްސަލަ އޭސީސީއަށް\nގެދޮރުވެރިކަމުގެ މަޝްރޫއުގެ ދަށުން ފްލެޓް ލިބުނު މީހުންގެ ލިސްޓު އިއްޔެ އިއުލާން ކުރި އިރު އެއް ފޯމު ނަމްބަރު ދެ ފަހަރަށް ތަކުރާރުވީ އޮޅުމަކުން ކަމަށް ހައުސިން މިނިސްޓްރީން މިއަދު...\nSeptember 12, 2017 95\nފްލެޓަށް އެދި ފޯމު ހުށަހެޅުމަށް އެތައް ހާސް ބަޔަކު ނިދި ނަގާލާފައި، 2014 ވަނަ އަހަރު ހައުސިން މިނިސްޓްރީ ދޮށުގައި ކިޔޫޖެހިގެން ތިބި މަންޒަރު މިހާރު ވެސް ހަނދާނަށް އާދެ އެވެ....\nAugust 29, 2017 16\nދެކުނު ނެރު ބޭނުން ނުކުރަން އަނެއްކާވެސް އަންގައިފި\nމާލޭ ދެކުނު ފަރާތު ނެރުގެ މަސައްކަތް އަދިވެސް ނުނިމޭ ކަމަށާއި އެހެންވެ އެ ނެރާއި ފަޅުގެ ސަރަހައްދު ބޭނުން ނުކުރުމަށް ހައުސިން މިނިސްޓްރީން އަނެއްކާވެސް އަންގައިފި އެވެ.\nAugust 27, 2017 16\nރަސްރަނި ބަގީޗާ ހެދި ސިފައިންނާ ރައީސް ބައްދަލުކޮށްފި\nސަލްޓަން ޕާކުގެ ނަން ބަދަލުކޮށް، ބޮޑެތި ބަދަލުތަކާއެކު ހުޅުވި ރަސްރަނި ބަގީޗާގެ މަސައްކަތް ކުރި ސިފައިންގެ އިސް އޮފިސަރުންނާ ރައީސް އަބްދުﷲ ޔާމީން މިއަދު ބައްދަލުކުރައްވައިފި އެވެ.\nAugust 21, 2017 102\nރަސްރަނި ބަގީޗާއަށް ބިދޭސީން ވަންނަން ފީއެއް ނަގާނެ\nAugust 21, 2017 37\nސަލްޓަން ޕާކުގެ ނަން ބަދަލުކޮށް، މިރޭ ހުޅުވަނީ\nމާލޭގެ އެންމެ ބޮޑު ޕާކު، ސަލްޓަން ޕާކަށް ބޮޑެތި ބަދަލުތަކެއް ގެނެސް، ނަން ބަދަލުކޮށް މިރޭ ރަސްމީކޮށް އެތަން ހުޅުވަން ނިންމައިފި އެވެ.\nބިން ވިއްކަނީ ރަައްޔިތުންގެ މަންފާއަށް: މުއިއްޒު\nމާލޭގެ މައި ތިން ސަރަހައްދަކުން ބިންވިއްކަން ހުޅުވާލީ ރައްޔިތުންގެ މަންފާއަށް ކަމަށް ހައުސިން މިނިސްޓަރު މުހައްމަދު މުއިއްޒު މިއަދު ވިދާޅުވެއްޖެ އެވެ.


ޕަބްލިޝްކުރި ތާރީޚް: 20 އޮކްޓޫބަރު 2019\nސެކްޝަންގެ މަސައްކަތްތަކުގައި ހިމެނޭ ސޯޝަލް ހައުސިންގެ މަސައްކަތްކުރުން.\nދިވެހިރާއްޖޭގެ ބިމާއި ބެހޭ ޤާނޫނާއި ލޭންޑް ޔޫޒް ޕްލޭނާ ތަޢާރުޟުނުވާ ގޮތުގެމަތިން ދިރިއުޅުމަށް ބިން ދޫކުރުމާއި ގުޅޭގޮތުން ކުރަންޖެހޭ އިދާރީ މަސައްކަތްކުރުން.\nސަރުކާރުގެ ބޯހިޔާވަހިކަމުގެ މަޝްރޫޢުގެ ދަށުން އައްޑޫސިޓީގައި ދޫކުރެވޭ ރޯހައުސް ދޫކުރުމަށް ކުރަންޖެހޭ އެންމެހާ އިދާރީ މަސައްކަތްކުރުން.\nސަރުކާރުގެ ބޯހިޔާވަހިކަމުގެ މަޝްރޫޢުގެ ދަށުން އައްޑޫސިޓީގައި ޢިމާރާތްކުރާ ފްލެޓްތައް ދޫކުރުމަށް ކުރަންޖެހޭ އެންމެހާ އިދާރީ މަސައްކަތްކުރުން.\nއައްޑޫސިޓީގައި ބޯހިޔާވަހިކަން ބޭނުންވާ ފަރާތްތައް ދެނެގަތުމަށްޓަކައި ހައުސިންގ ނީޑް އެސެސްމަންޓް ހަދައި، ބޯހިޔާވަހިކަން ބޭނުންވާ ފަރާތްތަކަށް ބޯހިޔާވަހިކަން ފޯރުކޮށްދިނުމަށް ކުރަންޖެހޭ އިދާރީ އެންމެހާ މަސައްކަތް ހިންގާ ބެލެހެއްޓުން.\nސަރުކާރުން އައްޑޫސިޓީގައި ހިންގާ ބޯހިޔާވަހިކަމުގެ ވައުދުގައި ހިމެނޭ ހައުސިންގެ ޔުނިޓް މަޝްރޫޢުގެ އިދާރީ މަސައްކަތް ބެލެހެއްޓުން.\nއައްޑޫސިޓީގައި ހިމެނޭ ބިންބިމުގެ ދަފްތަރު އެކުލަވާލަން ކުރަންޖެހޭ މަސައްކަތް ކުރުމާއި، ދަފުތަރު ބެލެހެއްޓުމާއި، ބިމުގެ ދަފުތަރުގެ މައުލޫމާތު ކަމާއިބެހޭ މިނިސްޓްރީއަކުން އެދިއްޖެނަމަ، އެމައުލޫމާތު ދިނުމުގެ އިދާރީ މަސައްކަތް ކުރުން.\nބިންބިމާއި ގުޅޭގޮތުން ރާއްޖޭގެ އެހެން ކައުންސިލްތަކުން އަންނަ ސިޓީ މެސެޖްތަކަށް ޖަވާބުދިނުން.\nއެކި ފަރާތްތަކަށް ފޮނުވަންޖެހޭ ސިޓީ، މެސެޖު ފަދަ ލިޔުންތައް ލިޔެ ފޮނުވުމާއި އޭގެ ރެކޯޑު ބެލެހެއްޓުން.


ޒަޚަމް7– Esfiya – Dhivehi Vaahaka Site\n- by Kiyara - 55- May 1, 2020\nނިދުމުގެ ކުރިން ދަހުލާންއަށް ގުޅަން ފޯނު ނަގަނިކޮށް ނުދަންނަ ނަންބަރަކުން ކޯލެއް އައެވެ. ނަގަން ނުނަގަން ހުރެފައި ކެނޑެން އުޅެނިކޮށް އާލިޔާ ޖަވާބު ދިނެވެ. އެކޮޅުން ދިން ޚަބަރަކުން އާލިޔާގެ ހެޔަށް ގޮތް ނުވީ ކިރިޔާއެވެ. ފޯނު އެއްލައިލައިފައި ނިދާ ހެދުން ލައިގެން އެ ހުރި ގޮތަށް ބޭރަށް ދުއްވައިގަތެވެ. އޭރު ހޯސްލައިފައި ލޮލުން ކަރުނަ ފައިބަމުން ދިޔައެވެ.\nމަގު މަތީގައި މީހުން ހަރަކާތްތެރި ވަމުން ދިޔައެވެ. ޕޮލިސް ކާރުތަކުގެ އަޑު އިވެމުން ދިޔައެވެ. މީހުންގެ ހަޅޭކުގެ އަޑުވެސް އިވެމުން ދިޔައެވެ. އެއިން ކަމަކަށް ނުވިސްނާ ފައިގައި ހުރި ބާރެއްލައިފައި އާލިޔާ ދުވަމުން ދިޔައެވެ. ދުއްވާ އެއްޗެއްގައި ޖެހިދާނެތީ އެކަމަށް ސަމާލުކަމެއް ނުދެއެވެ. އާލިޔާ ދުވަމުން ދިޔައިރު ދެވެނީ ކޮންތާކަށް ކަންވެސް އޭނާއަށް ނޭންގޭ ފަދައެވެ. އިރުގަނޑެއް ދުވުނު ފަހުން އާލިޔާއަށް ހޮސްޕިޓަލާއި ހަމައަށް ދެވުނެވެ. އޭރު އެމްބިއުލެންސްތަކުގެ އަޑު މުޅި ހިސާބުގައި ިއިވެމުން ދިޔައެވެ. ފުލުހުންނާއި ނަރުހުން ހަރަކާތްތެރި ވަމުން ދިޔައެވެ. ސްޓްރެޗާރ ތަކުގައި ހާލުބޮޑު މީހުން އެތެެރެއަށް ވައްދަމުން ދިޔައެވެ. އާލިޔާގެ އިތުރަށް ބައިވަރު މީހުން ރޮމުން ހޮސްޕިޓަލަށް ވަންނަމުން ދިޔައެވެ.\nހޮސްޕިޓަލު ބޭރުން ފެންނަމުން ދިޔަ މަންޒަރުން އާލިޔާގެ މެއަށް ގޮތްވިއެވެ. ހާލުބޮޑު މީހުން ފެނި ހިތުގައި ބިރުވެރިކަން ވަށައިލިއެވެ. ހޮސްޕިޓަލު ދޮރުން ވަންއިރު އޭނާއަށް މަންޒަރު ފެންނަން ފެށީ ނުސްފުކޮށެވެ. ދުނިޔޭގެ ހިނގުން ލަސްވެ އަޑުތައް ނުސާފުވާން ފެށިއެވެ. ދެފައިން ވަރުދޫވެ ވެއްޓެން އުޅޭހެން ހީވިއެވެ. ހޮސްޕިޓަލު ތެރޭގައި ދުވަމުން ދިޔަ ޑޮކުޓަރުންނާއި ނަރުހުން ފެނި ބޮޑު ހާދިސާއިން ހިނގައިގެން އުޅޭކަން އެނގެއެވެ. އެންމެން ތިބީ އެލާޓުގައެވެ. ސްޓްރެޗާރ ތަކުގައި ގެންދަމުން ދިޔަ މީހުންނަށް އާލިޔާ ބަލަމުން ދިޔައެވެ.\nއެއްވެސް ހިސާބަކުން އޭނާ ހޯދަން ބޭނުންވި ސޫރަ ނުފެނުމުން ބާރަށް ރޮއެ ގަނެވުނެވެ. އަނގަ މަތީ އަތް އަޅައިގެން ހުރި ތަނަށް ތިރި ވެވުނީ ލިބުނު ހިތްދަތި ކަމުންނެވެ. މޭ ފިތިގެން ދާކަމުގެ އިހްސާސް ކުރެވުނެވެ. ނޭވައި ލާން އުނދަގޫވެ ހާސްވާން ފެށިއެވެ. ބޮލަށް ބަރުވެ ހޭ ހުސްވާ ގޮތްވިއެވެ.\n“އާލިޔާ! އާލިޔާ!” އާލިޔާ ކޮނޑުގައި ހިފައި މިހްތަރް ތަޅުވައި ގަތެވެ. މިހްތަރްގެ އަޑުވެސް އާލިޔާއަށް އިވުނީ ނުސާފުކޮށެވެ. މަޑު މަޑުން ތުންފަތް ހަރަކާތް ކުރަމުން ކޮންމެސް އެއްޗެކޭ ބުނެލިއެވެ. އާލިޔާ ބުނިލެއް މަޑުކަމުން މިހްތަރްއަށް ސާފުކޮށް ބުނި އެއްޗެއް ނޭންގުނެވެ. ނަމަވެސް އާލިޔާ އެތަނަށް އައި ސަބަބު އޭނާއަށް އެނގެއެވެ.\nމިހްތަރްގެ ބައްޕައަކީ މިސްޓިކް ފޯލްސްގެ ޕޮލިސް ކެޕްޓަނެވެ. އިމަޖެންސީކޮށް ބައްޕަ އެތަނަށް އައުމުން މިހްތަރްވެސް ފަހަތުން އައީއެވެ. މިހްތަރް އޭނާގެ ބައްޕަ މިރާން ގާތަށް އާލިޔާ ގޮވައިގެން ދިޔައެވެ. އެވަގުތުގެ ގޮތުން މިރާންއަށް އެ ކުދިންނަށް އެހީވާން އުނދަގޫވިއެވެ.\nއާލިޔާ އަތުލަފިކޮށްގެން މިހްތަރް ހޮސްޕިޓަލްގެ އެކި ހިސާބު ބެލިއެވެ. ތަންތަން ބަލަމުން ދިޔަ ވަރަކަށް އާލިޔާގެ ހާލުވެސް ބޮޑުވަމުން ދިޔައެވެ. ހޮސްޕިޓަލުގެ ތިންވަނަ ފަންގިފިލާއަށް ދެވުނު ތަނުން އާލިޔާގެ ފިޔަވަޅުތައް މަޑު ޖެހުނެވެ. ގޮނޑިއެއްގައި އިށީންދެގެން އިން ކޮއްކޮ ޖިރާން ފެނި އެވަގުތު ހިތަށް ލިބުނު ހިތްހަމަޖެހުން ބުނެދޭންވެސް ނޭންގުނެވެ. މިހްތަރް އަތުން ދެމިގަނެގެން ދުވެފައި ދިޔައެވެ.\n“ޖެރާ!” އާލިޔާ ފެނުމުން ޖިރާންއަށް ކޮޅަށް ތެދުވެވުނެވެ. ހަމަޖެހުމުގެ ނޭވާއެއް ހަށިގަނޑުން ދޫކޮށްލެވުނީ ސަލާމަތުން ދައްތަ ހުރިތަން ފެނުމުންނެވެ. އާލިޔާ ގޮސް ޖިރާން ގައިގައި އޮޅުލައިގަތެވެ. ލޮލުން ފައިބަމުން ދިޔަ ކަރުނަ ޖިރާންގެ ޓީޝާޓް ތެންމަމުން ދިޔައެވެ. “ކިހިނެ..އްވީ؟ އެއްވެސް އަނިޔާއެއް ވިތަ؟ ރަނގަޅު ތަ؟” ސުވާލު ގޯންޏެއް އާލިޔާ އޮއްސައިލިއެވެ. ޖިރާން ހަށިގަނޑުގައި އެއްވެސް އަނިޔާއެއްްގެ ނިޝާން ހުރިތޯ ބަލައިލިއެވެ. ޖިރާން ލައިގެން ހުރި މަޑު ފެހިކުލައިގެ ޓީޝާޓުގައި ލޭގެ އަސަރު ހުއްޓެވެ. އަދި ޖިރާންގެ މޫނުގައި ދެލި ފާޑުގެ އެއްޗެއްވެސް ހުއްޓެވެ.\nލޭ ފެނުމުން އާލިޔާ މޭނުބައިކޮށް ބޮލަށް އެނބުރުން އަރާ ގޮތްވިއެވެ. “ހެއި. މިއީ އަހަރެންގެ ލެޔެއް ނޫން. އައި އޭމް ފައިން. އިރާދަކުރެއްވީތީ އަހަންނަކަށް އެއްވެސް ގެއްލުމެއް ނުލިބޭ!” ކޮއްކޮ ގައިގައި ބައްދައިގެން ދެންވެސް އާލިޔާއަށް ރޮވުނެވެ.\nކެމިކަލް މުދާ ހުރި ގުދަނެއްގައި ރޯވެ އެ މުޅި ސަރަހައްދުގައި އަލިފާން ހިފީއެވެ. އެވަގުތު އެތާ ކައިރީގައި ހުރި ރެސްޓޯރެންޓްގައި އެތައް ބަޔަކު ތިއްބެވެ. އަލިފާންގަނޑު ރޯވީ ކުއްލިއަކަށް ކަމުން މީހުންނަށް ސަލާމަތްވާން މާ ބޮޑު ފުރުސަތެއްވެސް ނުލިބެއެވެ. ކަން ދިމާކުރި ގޮތުން ޖިރާންވެސް އެކުވެރިޔަކާ އެކު ހުރީ އެ ސަރަހައްދުގައެވެ. ރެސްޓޯރެންޓާއި ކައިރީ ހުރި އިމާރާތްތަކުގައި ހުޅުގަނޑު ހީވީ ޖިރާން މެން ބަލަ ބަލައި ތިއްބައެވެ. އަދި އެ ވަގުތު އެ ސަރަހައްދުގައި ދެ ކާރު ޖެހި އެކްސިޑެންޓެއްވެސް ހިނގިއެވެ. އެތަނުން އެއް ކާރު ގޮސް އަލިފާން ރޯވެފައި ހުރި ފިހާރައެއްގެ ބިއްލޫރި ގަނޑުގައި ޖެހިފައި ހުއްޓުނެވެ. ބިއްކޫރިތައް ތަޅައިގެން ގޮސް މުޅި ހިސާބުގަނޑަށް ބުރައިގެން ދިޔައެވެ. އެ ކާރުގައި އަލިފާންގަނޑު ހިފީ ޖިރާން ބަލަ ބަލައި ހުއްޓައެވެ. އޭގެތެރޭގައި އޭނާއާ އެއް އުމުރެއްގެ އަންހެން ކުއްޖަކާ މެދު އުމުރުގެ އަންހެނަކާ ފިރިހެނެއް ހުއްޓެވެ. ބަލާ ބެލުމަށް އެއީ އެ ކުއްޖާގެ މައިންބަފައިންނެވެ. އެ ދެމީހުން ކުރީ ސީޓުގައި ތިބިއިރު ތިބީ ހޭނެތިފައެވެ. ފަހަތުގައި އިން އަންހެން ކުއްޖާ ރޮމުން ދިޔައެވެ. ސީޓު ބެލްޓް ތާށިވެފައި ހުރުމުން އެތަނުން ސަލާމަތްވާނެ ގޮތެއް ނެތެވެ. އެކުއްޖާ އެހީއަށް އެދި ގޮވަމުން ދިޔައިރު އެއްވެސް މީހަކަށް ކައިރިވާކަށް ނުކެރުނެވެ. ޖިރާންއަށް އެ އަންހެން ކުއްޖާ ސިފަވީ އާލިޔާގެ ގޮތަށެވެ. އަދި ކާރުތެރޭގައި ހޭނެތިފައި ތިބި ދެ މީހުން އޭނާގެ މައިންބަފައިން ގޮތަށެވެ. އިޚްތިޔާރަކާ ނުލައި އޭނާއަށް އެ ދިމާއަށް ދުއްވައިގަނެވުނީ އެހެންވެއެވެ. ގާތުގައި ހުރި އެކުވެރިޔާ ނުދާށޭ ގޮވައި ގޮވައި އޮއްވައި ދުއްވައިގަތެވެ.\nއާލިޔާއަށް ގުޅީ އޭނާގެ އެކުވެރިޔާއެވެ. ފަޔާރފައިޓާސް އެ ވަގުތު އެތަނަށް އައިސް ޖިރާން ފަހަތުން އޭނާ ދިޔަ ނުދީ ފޮނުވައިލިއެވެ. އެންބިއުލާންސް އައިސް އެތަނުން ބަޔަކު ގެންދިޔަކަށް އޭނާ ދެނެހުއްޓެވެ. ޖިރާންއާ މެދު ކަންބޮޑުވީ ވަރުން އޭނާ އަވަހަށް އާލިޔާއަށް ގުޅައިފައި ޚަބަރު ދިނެވެ. އަލިފާނުގެ ހާދިސާއެއް ހިނގައިގެން އުޅޭ ކަމާއި އޭގެ އިތުރަށް އެކްސިޑެންޓެއް ހިނގައި ޖިރާންވެސް ހޮސްޕިޓަލަށް ގެންގޮއްސި ކަމަށެވެ. އެ ޚަބަރު އާލޮޔާގެ ކަންފަތާ ހަމައަށް އެރީ ހޮނު ގުގުރިއެއް ފަދައިންނެވެ. އެކްސިޑެންޓާއި ޖިރާން އެއް ޖުމްލައިގައި އަޑު އިވުމުން ދެން ސެއްކި އެއްވެސް ވާހަކައަކަށް ސަމާލުކަމެއް ނުދެވުނެވެ. ފޯނު އަތުން ދޫވެގެން ވެއްޓުމާއެކު ދުއްވައިގަނެވުނެވެ.\n“ޕޭޝަންޓް ވަރަށް ކްރިޓިކަލް. އިތުރު އޮޕަރޭޝަން ތަކެއް ކުރަން ޖެހޭނީ.” ޑޮކްޓަރު ދިން ޚަބަރުން ޖިރާން މާޔޫސްވާ ގޮތްވިއެވެ. އެ އަންހެން ކުއްޖާގެ މައިންބަފައިން ހޮސްޕިޓަލަށް ގެނައި އިރުވެސް ވަނީ ނިޔާވެފައެވެ. އެ ކުޑަ އާއިލާއަކީ އަލަށް އެ ރަށަށް ހިޖުރަކޮށްގެން އުޅޭ ބައެއް ކަމުން ގާތް ތިމާގެ އެހެން އެއްވެސް މީހަކު ނެތެވެ.\nކުރުގޮތަކަށް ވީ ގޮތް ޖިރާން އާލިޔާއަށް ކިޔައިދިނެވެ. އަދި އެކުއްޖާ ރަނގަޅު ވަންދެކަށް ހޮސްޕިޓަލުގައި ހުންނަން ބޭނުންވާ ކަންވެސް ހާމަކުރިއެވެ. ޖޫންއަށް ގުޅައިފައި އެކުދިން ހޮސްޕިޓަލުގައި ތިބި ވާހަކަ ބުނުމުން އެތަނަށް އެބަދަން ކަމުގައި ބުނެފައި ފޯނު ބޭއްވިއެވެ.\nމިހްތަރް ދިއުމާއެކު އާލިޔާ އަދި ޖިރާން އެކަނިވިއެވެ. ރުއިމުގެ ސަބަބުން އާލިޔާގެ މޫނު ވަނީ އެއްކޮށް ރަތްވެފައެވެ. ޖިރާން އާލިޔާއަށް ބަލައިލައިފައި ފުން ނޭވައެއް ދޫކޮށްލިއެވެ. ދައްތަ އޭނާދެކެ ލޯބިވާ ވަރު މިރޭ ހާމަވެގެން ދިޔައެވެ. ޖިރާން މަޑުމަޑުން އާލިޔާއަށް ގޮވައިލިއެވެ. އާލިޔާ ހޫން އަޅުވައިފައި ކިހިނެއްވީތޯ އެހިއެވެ. “މިރޭ އަހަންނަށް އެކުއްޖާއަށް އެހީވާން އަމިއްލަ ފުރާނައަށް ވިސްނުމެއް ނެތި ދެވުނީ އެކުއްޖާ އާލިޔާ ގޮތަށް ސިފަ ކުރެވުނީމަ. ހީވީ ކާރުތެރޭގައި އިނީ އާލިޔާހެން. އައި އޭމް ސޮރީ ފޯރ އެވްރީތިން. އަހަންނަށް ކަންތައް ކުރެވުނީ ރަނގަޅަކަށް ނޫން. އެރޭ އާލިޔާއަށް ވާނެ ގޮތް ވިސްނުނީ މިރޭ އެކުއްޖާ ފެނުނީމަ” ޖިރާން އޭނާއަށް ކަންތައް ކުރެވުނު ގޮތާއި މެދު އާލިޔާގެ ކިބައިން މާފަށް އެދުނެވެ. މިރޭ އޭނާގެ ހިތުގައިވަނީ ވަރަށް ބޮޑަށް ޖެހިފައެވެ. އެ އަންހެން ކުއްޖާ އެހީއަށް އެދި އާދޭސްކުރި އަޑު އަދިވެސް ކަންފަތުގައި ގުގުމަމުން ދެއެވެ. މަންމަ އާއި ބައްޕަ ސަލާމަތްކޮށްދޭން އަސަރާއެކު ޖިރާން ގާތު އެދުނު މަންޒަރު ލޮލަށް ސިފަވަމުން ދިޔައެވެ.\nމުޅި ރޭ އާލިޔާ އަދި ޖިރާން ހޭދަ ކުރީ ހޮސްޕިޓަލުގައެވެ. ޖޫންވެސް އެދެކުދިންނާ އެއްކޮށް ހޮސްޕިޓަލުގައި މަޑު ކުރިއެވެ. އެ ނުދަންނަ އަންހެން ކުއްޖާގެ ފަރުވާގެ ހުރިހާ ޚަރަދެއް ޖޫން ކޮށްދޭން އެއްބަސްވިއެވެ.\nއާލިޔާ ފޯނަށް ގުޅަައި ގުޅަައި ޚަބަރެއް ނުވުމުން ދަހުލާން ކަންބޮޑުވާން ފެށިއެވެ. އަލިފާނުގެ ޚަބަރު ލިބުމުން އޭނާގެ ހާސްކަން އިތުރުވިއެވެ. ސުފްޔާނަށް ގޮވައިފައި ކައިރާއަށް ގުޅަން އެދުނެވެ. އާލިޔާއަށް ކަމެއް ދިމާވެދާނެތީ ސުފްޔާންވެސް ކަންބޮޑުވިއެވެ. ކައިރާއަށް ގުޅައިގެންވެސް އާލިޔާގެ ޚަބަރެއް ވުމުން ދެބެއިން އެ ގަޑީގައިވެސް ބޭރަށް ނުކުތެވެ.\nއާލިޔާމެން ގެއަށް ދިޔައިރު އެ ގެ އޮތީ އެއްކޮށް ނިއްވާލާފައެވެ. ދަހުލާން އާއި ސުފްޔާން އެތައް ފަހަރަކު ބެލް ޖަހައިގެންވެސް ޖަވާބެއް ނުލިބުނެވެ.\nދަހުލާން އަދި ސުފްޔާން ހޮސްޕިޓަލަށް ދިޔައިރު އެތައް ބަޔަކު ކަރުނަ އަޅަައި ރޮމުން ދިޔަ މަންޒަރު ފެނުނެވެ. ފިހިފައި ތިބި މީހުން އެއް ތަނުން އަނެއް ތަނަށް ބަދަލު ކުރެވެމުން ދިޔައެވެ. ޑޮކްޓަރުންނާއި ނަރުހުން ދެކޮޅަށް ދުވަމުން ދިޔައެވެ.\nދަހުލާންގެ ފިޔަވަޅުތައް ހުއްޓި ދިހަ ވަރަކަށް އަހަރު ކުރީގެ ހަނދާންތައް އާވަމުން ދިޔައެވެ. ނުސާފުކޮށް ބޮޑު އަލިފާން ގަނޑެއް ފެންނަން ފެށިއެވެ. އަންހެން ކުއްޖެއްގެ ރުއިމުގެ އަޑުވެސް އިވެން ފެށިއެވެ. ބޮލަށް އެރި ތޫނު ތަދާއެކު ދަހުލާނަށް ބޮލުގައި އަތް އަޅައިލެވުނެވެ.\nފަހަތުން ކޮއްކޮގެ ހިލަމެއް ނުވެގެން ސުފްޔާން ފަހަތް ބަލައިލިއެވެ. އޭރު ބޮލުގައި އަތް އަޅައިގެން ފާރެއްގައި ލައްވެގެން ދަހުލާން އިނެވެ. އޭނާގެ މޫނު މަތިން ފެންނަމުން ދިޔަ އަސަރުތަކުން ޠަބީޢަތަށް ބަދަލު އައިސްފިކަން ސުފްޔާނަށް ވިސްނުނެވެ. “ޑޭމް އިޓް!” ސުފްޔާން އެނބުރި ގޮސް ދަހުލާން ހަމައަކަަށް އަަޅުވަން މަސައްކަތް ކުރިއެވެ.\n“ދަހުލާން؟” ޖިރާންއަށް ފެން ފުޅިއެއް ބަލައި ތިރިއަށް ފޭބި އާލިޔާއަށް ދަހުލާން ފެނުމާއެކު ދުއްވައިގަނެވުނެވެ. ދަހުލާން ވޭނުގައި އުޅޭތަން ފެނި އާލިޔާގެ ހިތަށް ތަދުވިއެވެ. ސުފްޔާން ދުރަށް ޖައްސާލަމުން، ދަހުލާން ކުރިމައްޗަށް ވާ ގޮތަށް އާލިޔާ އިށީނެވެ. އަދި ވަރަށް ލޯބިން ދަހުލާންއަށް ގޮވައިލިއެވެ.\nފަނޑުކޮށް ނަމަވެސް ދަހުލާންއަށް އާލިޔާގެ އަޑު އިވުނެވެ. އާލިޔާގެ އަޑު ކަންފަތުގައި ޖެހުމުން ހަމަޖެހިލަން ފަސޭހަވިއެވެ. ފުންކޮށް ދެތިން ނޭވައި ލައިފައި ލޯ ހުޅުވާލިއިރު އާލިޔާގެ ސޫރަ ފެނުމުން ހިތަށް ހަމަޖެހުން ލިބިގެން ދިޔައެވެ.\nސުފްޔާންގެ އަތް މުށްކެވިފައި ހުރިއިރު ދެލޮލުން ވޭނައި ރިހުން ފެންނަމުން ދިޔައެވެ. މަޑު މަޑުން ފަހަތަށް ޖެހެމުން ގޮސް އޭނާ އެ ދެ މީހުން ނުފެންނަ ހިސާބަށް ދިޔައެވެ.\n“އޯކޭތަ؟ ކީއްތިކުރަނީ މިތާ؟” ދަހުލާން ހަމައަކަށް އެޅުމުން އާލިޔާ އެހިއެެވެ. “އާލިޔާގެ ޚަބަރެއް ނުވެގެން ތިގެއަށް ގޮސްގެންވެސް ޚަބަރެއް ނުވީމަ މިތަނަށް އައީ. ކޮއްކޮއާ އަންޓީއަށް ކަމެއްވީތަ؟” އާލިޔާއަށް ބަލައިލައިފައި ގެއްލުމެއް ނުވާކަން އެނގުމުން ދަހުލާންއަށް ހަމަޖެހުމެއް ލިބުނެވެ. ކުރު ގޮތަކަށް ކަންތައްވީ ގޮތް އާލިޔާ ދަހުލާންއަށް ކިޔައިދިނެވެ. ދަހުލާން އޭނާއާ މެދު ކަންބޮޑުވާ ވަރު ހިތަށް އަރައިފައި އާލިޔާއަށް ހިނިތުންވެވުނެވެ.\nހިނގައި ދިޔަ ނުރައްކާތެރި ހާދިސާގެ ސަބަބުން ސްކޫލްތަކާއި އޮފީސްތައް ބަންދުކުރިއެވެ. އެ ހާދިސާގައި ސަތޭކައަށް ވުރެ ގިނަ މީހުން ދުނިޔެ ދޫކޮށް ދިޔައެވެ. އެތައް ބަޔަކު ގެދޮރު ގެއްލި ވަންނާނެ ތަނެއް ނެތި ނިކަމެތިވިއެވެ. ހަމަ އެއާއެކު ރަށުގެ އެތައް ބަޔަކު ހާލުގައި ޖެހުނު މީހުންނަށް އެހީވިއެވެ.\nހެނދުނު ހޭލައިގެން ކައިރާ ބަދިގެއަށް ދޮޔައިރު މަންމަ އުޅޭތަން ފެނި ކައިރާއަށް ކުޑަވަރެއްގެ ޝޮކެއް ޖެހުނެވެ. އުނދުން މަތީ ތަވައެއް އުދާފައި ބިސްގަނޑު އަޅަން ހުރީ ތައްޔާރުކޮށްފައެވެ. ކައިރާ ފެނުމުން ލީޒާ ހިނިތުންވެފައި ސައިބޯން އަންނަން އެދުނެވެ. ކައިރާއަށް ހީވީ ހުވަފެނެއްްގެ ތެެރޭގައި އޭނާއަށް އުޅެވޭހެންނެވެ. ދެތިން ފަހަރު އަމިއްލަ އަތުގައި ޖަހައިލިއެވެ.\nޤުރުބާން ވުމީ މިހިތުގެ އުފާ 35 ވަނަ ބައި\nWowwwc hama Bala Bala indhaa thi up kohlee. 😊😊\nthis part is also nice….\nVarah reethi 😘 Masha Allah\nMasha Allah… Varah reethi mi part ves…. Curiously waiting for the nxt part\nLil gurll says:\nNxt prt knirakun? Waiting…….\n💕nct na jaemin💕 says:\nKon irakun next part….\nHaadha dhuvas vehjeyey up nukuraathaa\nއަބަދުވެސް މިހިތުގާ ވެޔޭ (15)


Foreign Policy muraaja'aa kuraakah nuveytho?\nރިޕޯޓު - ރާއްޖޭގެ ޚާރިޖީ ސިޔާސަތު\nޚާރިޖީ ސިޔާސަތު މުރާޖަޢާކުރާކަށް ނުވޭތޯ؟\nލިޔެފައިވާ ޚާރިޖީ ސިޔާސަތާއި އެއްގޮތަށް އަމަލުކުރާ ތަނެއް ނުފެނޭ\nވަކި ފަރާތަކަށް ޖެހުމުގެ ސަބަބުން ޤައުމަށް ކުރިމަތިވަނީ ގެއްލުން\nއެހެން ޤައުމުތަކުން ފިލާވަޅު ލިބިގަނެ، އަމަލުކުރަމުން އަންނަ ސިޔާސަތު އިސްލާހުކުރަން ޖެހޭ\nކ. މާލެ 14 ޖޫން 2018 | ބުރާސްފަތި 23:34 2,166\nޚާރިޖީ ވަޒީރު މުހައްމަދު އާސިމް (ވ): ފެއިލްވެފައިވާ ވަޒީރެއް ކަމަށް ގިނަ ބަޔަކު ސިފަކުރޭ - އަޒުމޫން އަހުމަދު\nރައީސް އަބްދުﷲ ޔާމީން ވެރިކަމަށް ވަޑައިގަތުމުގެ ކުރިން ރާއްޖޭގެ ޚާރިޖީ ސިޔާސަތަކީ ވަކި ފަރާތަކަށް ނުޖެހޭ ޚާރިޖީ ސިޔާސަތެވެ. އަވަށްޓެރިން އިސްކުރުމެވެ. ދުނިޔޭގެ އެހެން ޤައުމުތަކުގެ މެދުގައި ޖެހޭ މައްސަލަތަކުގެ ތެރެއަށް ވަދެނުގަތުމެވެ. މިހާރުވެސް، ލިޔެކިޔުމުން ފެންނަ ގޮތުގައި ރާއްޖޭގެ ޚާރިޖީ ސިޔާސަތަކީ އެއީއެވެ. އެހެން ނަމަވެސް ކަން ހިނގަނީ އެހެންތޯއެވެ؟\nރާއްޖޭގެ ޚާރިޖީ ސިޔާސަތު ބުނާ ގޮތުން ޤައުުމުތަކާއިއެކު އޮންނަ ގުޅުންތަކުގެ ޒަރީޢާއިން ރާއްޖޭގެ ސިޔާދަތާއި ރައްކާތެރިކަން ކަށަވަރުކުރުމަކީ އެސިޔާސަތުގެ ލަނޑުދަނޑިއެކެވެ. އެހެންނަމަވެސް މިއަދު އެކަން ހިނގަނީ އެމަގުންތޯއެވެ؟ ރާއްޖޭގެ ޚާރިޖީ ސިޔާސަތު ވަކި ބަޔަކަށް ވިއްކާލައިގެން ސިޔާދަތު ވީތަނެއް މިހާރު ނޭނގެއެވެ. ޚާރިޖީ ސިޔާސަތު ގެންގުޅޭ ގޮތުން ރާއްޖޭގެ ސަލާމަތާއި ރައްކާތެރިކަމަށް ކުރިމަތިވަނީ އިތުރު ބިރުވެރިކަމެވެ. އިންޑިއާ ކަނޑުގެ އެންމެ ސްޓްރެޓީޖިކް ލޮކޭޝަންގައި ރާއްޖެ އޮތް އިރު، ދުނިޔޭގެ ބޮޑެތި ބާރުތަކުގެ މެދުގައި އޮތް ވާދަވެރިކަމުގެ ތެރެއަށް ވަދެ، އެކަމުގައި ވަކިކޮޅެއް ނަގައި، ރާއްޖޭގެ ސަރަހައްދީ އިން ނުރައްކަލުގެ ތެރެއަށް މިވަނީ ހުށަހެޅިފައެވެ.\nޚާރިޖީ ސިޔާސަތުގެ ތެރެއިން ރާއްޖޭގެ އިޤްތިޞާދީ ޙާލަތު ކުރިއެރުވުން އެއީ ސަރުކާރުން ކުރަން ޖެހޭކަމެކެވެ. އެހެން ނަމަވެސް އަޅުގަނޑުމެންނަށް މިއަދު މިފެންނަނީ ޚާރިޖީ ސިޔާސަތުގެ ތެރެއިން ރާއްޖެ އިޤްތިޞާދީ އަނދަވަޅަކަށް ވައްޓާލާތަނެވެ. ރާއްޖެއަށް ނުދެއްކޭ މިންވަރުން ވަކި ޤައުމަކުން ލޯނު ނަގައިގެން އެޤައުމަށް ރާއްޖެ މިދަނީ އަޅުވެތިވަމުންނެވެ. ރާއްޖެއަށް ލިބޭހާ ފައިސާއެއް ޗައިނާއަށް ދޭން ޖެހޭ ހިސާބަށް ދިޔައީމަ ޚާރިޖީ ސިޔާސަތު އެއޮތީ ވަރަށް ފުރިހަމަވެފައި ނޫންތޯއެވެ؟\nދެކުނު އޭޝިއާ ސަރަހައްދުގެ ސަރަހައްދީ އެއްބާރުލުން އިތުރުކުރުމަކީވެސް ރާއްޖޭގެ ޚާރިޖީ ސިޔާސަތުގައި ހިމެނޭ ކަމެކެވެ. އެހެންނަމަވެސް މިއަދު އަޅުގަނޑުމެންގެ ރާއްޖެ މިފެންނަނީ ދެކުނު އޭޝިއާގެ ޤައުމުތަކުގެ ގުޅުންތައް ގޯސްކުރަން މަސައްކަތްކުރާ ޤައުމެއްގެ ގޮތުގައެވެ. އަމުދުން ރާއްޖެއިން ދެކުނު އޭޝިއާގެ ޤައުމުތަކާއިއެކު އޮންނަ ގުޅުން ދުވަހަކަށް ވުރެ ދުވަހަކަށް މިދަނީ ކުޑަވަމުންނެވެ. ދެކުނު އޭޝިއާގައި އޮތް ބޮޑު ޤައުމަކީ އިންޑިއާއެވެ. އިންޑިއާއައި ރާއްޖޭގެ ގުޅުން މިއިން ޒަމާނަކު ހީނަރުނުވާހާ މިންވަރަށް މިވަނީ ހީނަރުވެފައެވެ. ޕާކިސްތާނާއި އެކު އޮންނަ ގުޅުން ޗައިނާ މެދުވެރިވެގެން ރަނގަޅުކުރުމަށް މަސައްކަތްކުރިނަމަވެސް، ސަރުކާރުގެ ހުދުމުޚުތާރުކަމުން ޕާކިސްތާނުން މާ ގަޔާވާ ޤައުމަކަަށް ރާއްޖެ ނުވެއެވެ. އަފްޣާނިސްތާނާއިއެކު އޮންނަ ގުޅުން އެއޮންނަ ގޮތަކަށް އެބައޮތެވެ. ސްރީލަންކާއާއިއެކު އޮންނަ ގުޅުންވެސް ފެންނަނީ ދުވަހަކަށްވުރެ ދުވަހެއް ދަށަށް ދާތަނެވެ. ބަންގްލަދޭޝް އާއިއެކު އޮންނަ ގުޅުންވެސް ރަނގަޅުވާތަނެއް ނުފެނެއެވެ. ނޭޕާލާއި ބޫޓާނާއިއެކު އޮންނަ ގުޅުން ރަނގަޅުކުރަން މަސައްކަތެއް ކުރާތަނެއް ނުފެނެއެވެ.\nބޭރު ޤައުމުތަކުގައި ޤާއިމްކޮށްފައިވާ އެމްބަސީތަކުންވެސް ދިވެހިންނަށް ފައިދާހުރި ކަންކަން ކުރުމުގެ ބަދަލުގައި ފެންނަނީ ސަރުކާރުގެ ފެއިލްވެފައިވާ ޚާރިޖީ ސިޔާސަތު ޕްރޮމޯޓްކުރެވޭތޯ މަސައްކަތްކުރާތަނެވެ.\nޗައިނާއާއި ސަޢޫދީއަށް ބަރޯސާވެފައިވާ ޚާރިޖީ ސިޔާސަތުގެ ސަބަބުން އެހެން ޤައުމުތަކުގައި ޤާއިމްކޮށްފައިވާ އެމްބަސީތަކަށް ދޭން ޖެހޭ އަހައްމިއްޔަތުކަމެއް ދޭތަނެއް ނުފެނެއެވެ.\nރާއްޖެއިން އދގެ ސަލާމަތީ މަޖިލީހުގެ ގޮނޑިއަކަށް ކުރިމަތިލައި، ދާދިފަހުން އެވޯޓުން ފެއިލްވުމުން އެއިންވެސް ފެނިގެންދިޔައީ ރާއްޖޭގެ ޚާރިޖީ ސިޔާސަތު ފެއިލްވެފައިވާ މިންވަރެވެ. ޚާރިޖީ ސިޔާސަތު ފެއިލްވެފައިވާކަން ސަރުކާރުންވެސް ޤަބޫލުކުރާކަން އެނގެއެވެ. ސަބަބަކީ ޚާރިޖީ ވަޒީރުގެ ބަދަލުގައި ކެމްޕޭންގެ އެންމެ ފަހުގެ ޙަރަކާތްތަކަށް ފިޝަރީޒް މިނިސްޓަރ ޝައިނީ ފޮނުއްވުމެވެ. ރައީސް ޔާމީނަށް އެމަނިކުފާނުގެ ޚާރިޖީ ވަޒީރަށް އިތުބާރު ނެތްކަން އެއިންވެސް ފެނިއްޖެއެވެ.\nސަލާމަތީ މަޖިލީހުގެ ގޮނޑި ރާއްޖެއަށް ނުލިބުމަކީ އުފާކުރަން ޖެހޭ ކަމެއް ނޫނެވެ. ހިތާމަކުރަން ޖެހޭ ކަމެކެވެ. ރާއްޖޭގެ ނަން ބޭރު ދުނިޔޭގެ ކުރިމަތީގައި ކިލަނބުވެފައިވާ މިންވަރެވެ. އެހެންނަމަވެސް، ފިލާވަޅު ލިިބިގަންނަން ޖެހޭ އެއްކަމެއް އެބައޮތެވެ. އެއީ މިފަހަރު ފެއިލްވިޔަސް، ޚާރިޖީ ސިޔާސަތު އިސްލާހުކޮށް، އަނެއްކާވެސް ކުރިމަތިލެވިދާނެކަމެވެ. ދެން ފަހަރަކު ގޮނޑި ކާމިޔާބުވެސް ވެދާނެ ކަމެވެ. 1996ވަނަ އަހަރު އިންޑިއާއިން ސަލާމަތީ މަޖިލީހުގެ ގޮނޑިއަކަށް ކުރިމަތިލިއެވެ. ލިބުނީ އެންމެ 40 ވޯޓެވެ. 2002ވަނަ އަހަރުވެސް ކުރިމަތިލިއެވެ. ލިބުނީ އެންމެ ވޯޓެކެވެ. ރާއްޖެއިން މިފަހަރު 46 ހޯދުމުން، އިންޑިއާއިން ހޯދި ނަތީޖާތަކަށްވުރެ ތަންކޮޅެއް ނަމަވެސް ރަނގަޅެވެ.\nއެހެން ނަމަވެސް 2010 ވަނަ އަހަރު އެގޮނޑި އިންޑިއާ ކާމިޔާބުކުރީ 187 ޤައުމުގެ ރުހުމާއި އެކުގައެވެ. އިންޑިއާއިން ކުރިމަތިލުމުން އެހެން ޤައުމަކުން އެގޮނޑިއަށް ކުރިމަތިނުލީ އިންޑިއާއިން ގެންގުޅުނު ޚާރިޖީ ސިޔާސަތު އެހެން ޤައުމުތަކުން ބަލައިގަތުމުންނެވެ. ކަޒަކިސްތާނުންވެސް ކުރިމަތިލާފައި، ފަހުން ނަން އަނބުރާ ނެގީއެވެ.\nރާއްޖެއާއި ވާދަކޮށް ސަލާމަތީ މަޖިލީހުގެ ގޮނޑި މިފަހަރު ކާމިޔާބުކުރި އިންޑޮނީޝިއާވެސް 2005 ވަނަ އަހަރު ހަމަ އެގޮނޑިއަށް ކުރިމަތިލައިގެން ލިބުނީ އެންމެ ވޯޓެކެވެ. އެހެން ނަމަވެސް ޖެހިގެން އައި އަހަރު ތަފާތު ބޮޑު ނަތީޖާއަކުން ނޭޕާލް ބަލިކޮށް 158 ވޯޓާއިއެކު އިންތިޚާބު ކާމިޔާބުކޮށް 2007ވަނަ އަހަރު ސަލާމަތީ މަޖިލީހަށް ވަނެވެ. އަދި މިފަހަރުވެސް ގޮނޑި ކާމިޔާބުކުރީ ތަފާތު ބޮޑު ނަތީޖާއަކުންނެވެ.\nދަންނަވަން މިއުޅޭ ވާހަޔަކީ، ޚާރިޖީ ސިޔާސަތަކީ އިސްލާހުކުރެވޭނެ އެއްޗެއް ކަމެވެ. ބައިނަލްއަޤްވާމީ ދުނިޔޭގެ ކުރިމަތީގައި އަދިވެސް ރާއްޖޭގެ ނަން ހިފެހެއްޓިދާނެކަމެވެ. ބޭނުންވަނީ އިޚްލާސްތެރިކަމާއިއެކު އެކަން ކުރާނެ ސަރުކާރެކެވެ.


Indian Idol: Mifaharu Idol ge Thashi Ufulaalee Sunny - Vaguthu\nއިންޑިއަން އައިޑޮލް: މިފަހަރު އައިޑޮލްގެ ތަށި އުފުލާލީ ސަނީ\nއިންޑިއާގައި ކުރިއަށްދާ އެންމެ ބޮޑު ލަވަމުބާރާތް ކަމަށްވާ އިންޑިއަން އައިޑޮލް ސީޒަން 11 ޕަންޖާބީއަށް ނިސްބަތްވާ ސަނީ ހިންދުސްތާނީ ކާމިޔާބުކޮށްފިއެވެ. ޒުވާން ސަނީ އަށް މިރޭ ވަނީ އިންޑިއަން އައިޑޮލް 11 ގެ ޓްރޮފީ އާއި ފައިސާގެ ގޮތުގައި 25 ލައްކަ ރުޕީސް ލިބިފަައެވެ. އަދި އޭނާއަށް ވަނީ ޓީ-ސީރީސްގެ ދެން އޮންނަ ޕްރޮޖެކްޓަކަށް ލަވަ ކިޔުމުގެ ފުރުސަތުވެސް ލިބިފައެވެ.\nސަނީ އިންޑިއަން އައިޑޮލް ސީޒަން 11 ކާމިޔާބު ކުރީ ހަތަރު ފައިނަލިސްޓުންނާއި ވާދަކޮށެވެ. އެއީ އޮންކޮނާ މުޚްރެޖީ އާއި އަޑްރީޒް ގޯޝް، ރިދާމް ކަލްޔާން، އަދި ރޯހިތް ރައުތެވެ.\nސަނީ މިރޭ އޭނާގެ އަޑުން ކިޔާދިން މެޑްލީގެ ހިތްގައިމުކަމުގެ ވާހަކަ ގިނަބަޔަކު ދައްކަމުން އަންނައިރު. މިރޭގެ ހާއްސަ ޖަޖުން ކަމުގައިވާ އަޔުޝްމަން ޚުރަންނާ އާއީ ނީނާ ގުޕްތާގެ ބޮޑު ތަރުހީބެއް ސަނީއެެއް ލިބިފައި ވެއެވެ.\nއެ ޝޯވގެ ފުރަތަމަ ރަނަރައަޕްއަކަށް ހޮވުނީ ރޯހިތްއެވެ.\nޝޯވގެ ފަސް ފައިނަލިސްޓުންނަށްވެސް ވަނީ ފައިސާގެ އިނާމު ހަވާލުކޮށްފައެވެ.\nސަނީގެ ރީތިއަޑުގެ ޖާދޫގައި އެތައް ބަޔަކު ޖެހިގެން ދިޔައީ އޭނާ އޮޑިޝަންގައި ބައިވެރިވި ހިސާބުންނެވެ. އޭނާގެ އަޑާއި، ލަވަކިޔުންތެރިޔާ ނުސްރަތް ފަތޭހީ އަލީ ޚާންގެ އަޑާއި ވައްތަރު ކަމަށް ގިނަ ބަޔަކު ބުނެއެވެ. އަދި އެ ޝޯވގެ ޖަޖުންގެ ތެރޭގައި ހިމެނޭ ވިޝާލް ދަދްލަނީ އާއި ނެހާ ކައްކަރުގެ އިތުރުން ކުރިން އެ ޝޯވގެ ޖަޖެއްގެ ގޮތުގައި ފެނިގެން ދިޔަ އަނޫ މާލީކްއަށް ސަނީގެ އަޑު ވަރަށް ކަމުދިޔައެވެ.\nއޭގެ ފަހުން އެ ޝޯވގެ އެންމެ ހިޓު އެކަކީ އެއީއެވެ. ސަނީގެ އަޑުގެ ރީތިކަމުން އެކްޓަރ ކުނާލް ކެއްމޫވެސް އެވާހަކަދެއްކިއެވެ. އަދި އޭނާއަށް ހަދިޔާވެސް ދިނެވެ. ކުނާލްގެ އިތުރުން، އަޖޭ އާއި ކާޖަލްއަށްވެސް ސަނީގެ އަޑު ރީތިވެގެން އެ ވާހަކަދެއްކިއެވެ.\nމިފަރުގެ އިންޑިޔަން އައިޑަލް ސަލްމާން އަލީ އަށް


Congress party inn Urmila vakivejje | Mihaaru\nކޮންގްރެސް ޕާޓީން އުރުމިލާ ވަކިވެއްޖެ\n12 ސެޕްޓެމްބަރ 2019 - 08:162comments\nއިންޑިއާގެ ކޮންގްރެސް ޕާޓީއާ މީގެ ފަސް ފަސް ކުރިން ގުޅުނު ބޮލީވުޑްގެ ކުރީގެ ފިލްމީ ބަތަލާ އުރްމިލާ މަޓޯންޑްކަރް އެ ޕާޓީ އަށް ތުހުމުތަކެއްކޮށް، ޕާޓީން ވަކިވެއްޖެ އެވެ.\nކޮންގްރެސް އިން އޭނާ ވަކިވި އިރު، އެ ޕާޓީގެ ޓިކެޓްގައި އެންމެ ފަހުން ބޭއްވި ލޯކް ސަބާ އިންތިހާބުގައި މުމްބާއީގެ އުތުރު ދާއިރާ އަށް ވާދަކޮށް އުރުމިލާ އަށް ވަނީ ނާކާމިޔާބީއާ ވެސް ކުރިމަތިލާން ޖެހިފަ އެވެ.\nއެ ދާއިރާގެ ގޮނޑި ބޮޑު ތަފާތަކުން ދެވަނަ ފަހަރަށް ވެސް ކާމިޔާބު ކުރީ ގޮނޑި ފުރަމުން ކުރިން ވެސް ގެންދިޔަ ބީޖޭޕީގެ ކެންޑިޑޭޓް ގޯޕާލް ޝެޓީ އެވެ. އޭނާ އަށް ވޯޓްލީ މީހުންގެ 73 ޕަސަންޓް ލިބުނު އިރު، އުރުމިލާ އަށް ލިބުނީ ވޯޓްލީ މީހުންގެ 22.4 ޕަސަންޓް ވޯޓެވެ. އެއީ އެންމެ 39،977 ވޯޓެވެ.\nމިކަމާ ގުޅިގެން އޭނާ ވަނީ އަލުން ވޯޓް ގުނުމަށް ބާރު އެޅުމަށް ވެސް ކޮންގްރެސް އަށް ގޮވާލައިފަ އެވެ.\nޕާޓީން ވަކިވިކަން ހާމަކޮށް އުރުމިލާ ނެރުނު ބަޔާނުގައި ބުނީ އޭނާ ކޮންގްރެސް އިން ވަކިވަނީ އިންތިހާބުގެ ތެރޭގައި ދިމާވި ކަންތައްތަކާއި އޭގެ ފަހުން ވެސް ޕާޓީގެ ތެރޭގައި ހުރި ކަންކަމާ ގުޅޭ ގޮތުން ވެރިންނަށް އެކި ފަހަރު މަތިން އެކި ކަންކަމާ ގުޅޭ ގޮތުން ވެސް ވާހަކަ ދައްކައިގެން މިހާތަނަށް އެއްވެސް ހައްލެއް އަދި ހަރުދަނާ ފިޔަވަޅެއް ވެސް އަޅާފައި ނުވާތީ އެވެ. އަދި ޕާޓީގެ ތެރޭގައި ހުރި ދޯހަޅި ކަންކަމާ ހެދި ޕާޓީ އަށް އެކި ކަންކަމާ ގުޅޭ ގޮތުން ފޮނުވާ ލިޔުންތައް ވެސް އާންމުވުމަކީ ޕާޓީގެ މެމްބަރެއްގެ ހައިސިއްޔަތުން ކަންބޮޑުވެ، ޕާޓީގެ ތެރެއިން ރައްކާތެރި ކަމެއް ނެތް ކަމުގެ ހެއްކެއް ކަމަށް ވެސް ބުންޏެވެ.\nއެހެންވެ ޒިންމާދާރުކަން ކުޑަ އަދި ބަސް ނުވިކޭ ޕާޓީއެއްގެ މެންބަރެއްގެ ގޮތުގައި ހުރުމުގެ މާނައެއް ނެތް ކަމަށް އުރުމިލާ ބުންޏެވެ. އޭނާ ބުނިގޮތުގައި ކޮންގްރެސް ޕާޓީގައި މިހާރު އަމާޒެއް ނެތެވެ. އަދި ޕާޓީ ކޮންޓްރޯލް ކުރަނީ އޭގެ ތެރޭގައި ތިބި ވަކި ބަޔަކު ކަމަށް ވެސް ބުންޏެވެ.\nނުވަދިހައިގެ އަހަރުތަކުގައި ބޮލީވުޑްގައި އެންމެ ވިދައިލި ބަތަލާއިންގެ ތެރޭގައި ހިމެނޭ އުރުމިލާ ކޮންގްރެސް ޕާޓީ އަށް ސޮއިކުރީ މާޗް 27 ގަ އެވެ.\nUrmila ah gondi kaamiyaabeh nukurevunu\nއޭނާ އޭރު ބުނީ ފިލްމީ ކެރިއަރު ނިމުމަކަށް އައިސްފައިވާތީ، ސިޔާސީ ދާއިރާ އިން ރައްޔިތުންނަށް ހިދުމަތް ކުރުމަކީ މިހާރު ކުރެވިދާނެ ކަމެއް ކަމަށް ގަބޫލުކުރާތީ ކޮންގްރެސްއާ ގުޅުނީ ކަމަށެވެ. އަދި ގޮނޑި ކާމިޔާބު ނުކުރެވުނަސް، ކޮންގްރެސްއާ އެކު ސިޔާސީ މަސައްކަތުގައި ދެމިހުންނާނެ ކަމަށް އިންތިހާބުގެ ނަތީޖާ އަށް ފަހު އުރްމިލާ ބުންޏެވެ.\nއިތުރު ލިޔުންތައް ބޮލީވުޑް ރާހުލް ގާންދީ އިންޑިއާގެ ކޮންގްރެސް ޕާޓީ\nއުރްމިލާ އަށް ގޮނޑި ކާމިޔާބެއް ނުކުރެވުނު\nއަނޫޕަމްގެ ފިލްމާ ދެކޮޅަށް ކޯޓަށް


Samsung Adhi LG Factory thah bandhukuranee | Mihaaru\nސެމްސަންގް އަދި އެލްޖީ ސައުތު ކޮރެއާ ފެކްޓަރީތައް ބަންދުކުރަނީ ޚަރަދު ކުޑަކުރަން\nދެކުނު ކޮރެއާގައި ހުރި ސެމްސަންގް އަދި އެލްޖީ ފެކްޓަރީތައް ބަންދުކުރަނީ\n08 މެއި 2019 - 08:24\nސައުތު ކޮރެއާގައި ދިރިއުޅުމުގެ ފެންވަރު މަތިވެ، ތަކެތީގެ އަގުބޮޑުވުން ވެފައި ވަނީ ސެމްސަން އަދި އެލްޖީ އަށް ހިފަހައްޓާލަން އުނދަގޫ ކަމަކަށެވެ. އެހެންވެ، އަމިއްލަ ގައުމުން ބޭރުވެ، އޭޝިއާގެ އެހެން ގައުމުތަކުގައި އިންވެސްޓްކުރުމަށް މި ދެ ކުންފުނިން ވަނީ ނިންމާފަ އެވެ.\nސެމްސަންގް އިންވެސްޓްމަންޓްތައް އިތުރުކުރަން ކަނޑައަޅާ ގައުމުތަކުގެ ތެރޭގައި، ވިއެޓްނާމް، އިންޑިއާ އަދި ބްރެޒިލް ހިމެނެ އެވެ. ސެމްސަންގް ފެކްޓާރީތައް ބްރެޒިލްގައި ވެސް ހުރެ އެވެ. ސްމާޓްފޯނަށް ބޭނުންވާ "ސެމީކޮންޑަކްޓާ" ބައިތައް ވެސް، އުފެއްދުމުގައި ވެސް، ސައުތު ކޮރެއާ އަށް ބަރޯސާވާންޖެހޭ މިންވަރު ދަށްކުރާނެ ކަމަށް އެލްޖީ އަދި ސެމްސަންގުން ބުނެ އެވެ.\nސްމާޓްފޯން މާކެޓަކީ ބާރުގަދަ ކުންފުނިތަކުން ބިރުގަންނަ ވަރުގެ ތަނަކަށް ހަދާފައި ވަނީ ޗައިނާ އެވެ. ޗައިނާ އަކީ އިލެކްޓްރޯނިކް އާލާތްތައް އިންތިހާ ހެޔޮ އަގުގައި އުފައްދާ ގައުމެކެވެ. ތަކެއްޗާއި މަސައްކަތު އަގުތައް އުޅެނީ ވެސް އެހެން ގައުމުތަކަށް ވާދަނުކުރެވޭހާ ހެޔޮކޮށެވެ.\nސެމްސަންގް އަދި އެލްޖީ އަށް އޮތް އަނެއް ބިރަކީ، ޗައިނާ ސްމާޓްފޯން ކުންފުނިތަކުން، ފޯނުގެ އަގުތަކާ ކުޅެލާ ގޮތަށް، އެ މީހުންނަށް އަގުތަކާ ކުޅެނުލެވުމެވެ. ވާވޭ، ވަންޕްލަސް، އޮޕޯ އަދި ޝޯމީ ފަދަ ޗައިނާ ކުންފުނިތަކުން ފޯނު ވިއްކާ އަގުތަކުގައި އެހެން އެއްވެސް ބަަޔަކަށް އެކަމެއް ނުވެ އެވެ.\nއިތުރު ލިޔުންތައް އިންޑިއާ ސެމްސަންގް ވިއެޓްނާމް ވާވޭ


Rohingya massala ah samaalukan nudhevuneethee OIC in ma'aaf | Mihaaru\nއޯއައިސީގެ ޚާރިޖީ ވަޒީރުންގެ ބައްދަލުވުން ޑާކާގައި ކުރިއަށް ދަނީ. --ފޮޓޯ:އޭއެފްޕީ\nރޮހިންޖާ މައްސަލަ އަށް ސަމާލުކަން ނުދެވުނީތީ އޯއައިސީން މައާފް\n07 މެއި 2018 - 13:55\nޑާކާ (މެއި 7) - ރޮހިންޖާ މުސްލިމުންނަށް މިދިޔަ އަހަރު އަނިޔާތައް ދިން އިރު އެ މައްސަލަ އަށް ވަގުތުން ސަމާލުކަން ނުދެވުނީތީ އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) އިން މައާފަށް އެދިއްޖެ އެވެ.\nއޯއައިސީގެ ސެކްރެޓަރީ ޖެނެރަލް ޔޫސުފް ބިން އަލް އުސައިމިން ވަނީ މެންބަރު ގައުމުތަކުން ރޮހިންޖާގެ ދިފާއުގައި ނުކުތުމަށް އެދިވަޑައިގެންފަ އެވެ.\n"ރޮހިންޖާ މުސްލިމުންގެ ހައްގުގައި ސރަހައްދީ އަދި ބައިނަލްއަގުވާމީ ފެންވަރުގައި އޯއައިސީން ހަރަކާތްތެރިވާނެ ކަމުގެ ޔަގީންކަން ދެން،" ބަންގްލަދޭޝްގެ ވެރިރަށް ޑާކާގައި ފެށި އޯއައިސީގެ ޚާރިޖީ ވަޒީރުންގެ ބައްދަލުވުމުގައި އަލް އުސައިމީން ވިދާޅުވި އެވެ.\nބައްދަލުވުމުގެ ކުރިން ވަނީ 57 ގައުމު ހިމެނޭ އޯއައިސީގެ ވަފުދަކުން ރޮހިންޖާ ކޭމްޕްތަކަށް ޒިޔާރަތްކޮށްފަ އެވެ.\nއޯއައިސީގެ އެސިސްޓެންޓް ސެކްރެޓަރީ ޖެނެރަލް ފޯ ހިއުމެނިޓޭރިއަން އެފެއާޒް ހިޝާމް ޔޫސުފް ވެސް ވަނީ މުސްލިމް ދުނިޔޭގެ އަޑު އިއްވަން ޖެހޭ އޯއައިސީން ރޮހިންޖާ މައްސަލަ އަށް އެކަށީގެންވާ ސަމާލުކަން ނުދެވޭ ކަމަށް އެއްބަސްވެވަޑައިގެންފަ އެވެ.\nއޯއައިސީން ބުނީ ރޮހިންޖާ މުސްލިމުންނަށް އަނިޔާކުރި މީހުންގެ މައްސަލަތައް ބަލަން ކޮމިޓީއެއް އުފައްދާނެ ކަމަށެވެ. އަދި އެ ކޮމިޓީން ހެކިތައް ހޯދުމަށް ފަހު ޒިންމާވާ މީހުންގެ މައްޗަށް ޝަރީއަތް ހިންގާނެ ކަމަށް ބަންގްލަދޭޝްގެ ޚާރިޖީ ވަޒީރު އޭއެޗް މަހްމޫދު އަލީ ވިދާޅުވި އެވެ.\nއޯއައިސީގެ ވަފުދާ ބައްދަލު ކުރައްވާ ބަންގްލަދޭޝްގެ ބޮޑު ވަޒީރު ޝެއިޚް ހަސީނާ ވަނީ ރޮހިންޖާ ރެފިއުޖީން އަނބުރާ މިއަންމާ އަށް ގެންދިއުމުގައި އެހީތެރިވުމަށް އެދިވަޑައިގެންފަ އެވެ.\n"ރޮހިންޖާ މީހުންނަށް ވެސް ދިރިއުޅުމުގެ ހައްގު އޮންނަން ވާނެ،" ހަސީން ވިދާޅުވި އެވެ.\nމިދިޔަ އަހަރުގެ އޮގަސްޓް މަހު ފަހުކޮޅު ރަކީން ސްޓޭޓުގައި މިއަންމާ ސިފައިން ހިންގަން ފެށި އަނިޔާވެރި އަމަލުތަކާ ގުޅިގެން ބަންގްލަދޭޝް އަށް އެތެރެވި ރޮހިންޖާ މުސްލިމުންގެ އަދަދު ހަ ލައްކަ އަށް ވުރެ އިތުރެވެ.\nއިތުރު ލިޔުންތައް އޯއައިސީ ރޮހިންޖާ


އިންޑިއާ ކަނޑުގައި ބާނިތައް ބޮޑުވެ ދެކުނާއި މެދު ރާއްޖެތެރޭ ރަށްތަކަށް ރާޅުއަރާނެ، ސަމާލުވޭ އިންޑިއާ ކަނޑުގައި ބާނިތައް ބޮޑުވެ ދެކުނާއި މެދު ރާއްޖެތެރޭ ރަށްތަކަށް ރާޅުއަރާނެ، ސަމާލުވޭ\nރާއްޖެއާއި ދުރުން، ދެކުނު އިންޑިއާ ކަނޑުގައި އުފެދިފައިވާ ދިގު ބާނިތައް ރާއްޖެއާއި ހަމައަށް ފޯރާނެ ކަމަށް ލަފާ ކުރެވޭތީވެ، ކުރިއަށް އޮތް3ދުވަހު ދެކުނާއި މެދުރާއްޖެތެރޭގެ ބައެއް ރަށްތަކަށް ރާޅު އެރުމުގެ ފުރުސަތު ބޮޑުކަމަށް މޫސުމާއި ބެހޭ ޤައުމީ އިދާރައިން ވިދާޅުވެއްޖެއެވެ. މެޓް އޮފީހުން ވިދާޅުވީ ޚާއްސަކޮށް ދިޔަވަރު ބޮޑުވާ ގަޑިތަކުގައި މިކަމުގެ އަސަރު ބޮޑުވެގެންދާނެ ކަމަށް ބެލެވޭކަމަށެވެ.\n— Maldives Meteorology (@MetMaldives) July 10, 2020\nރަށްތަކަށް ރާޅުއަރާނެކަމަށް ބެލެވޭތީ ޚާއްސަކޮށް ގޮނޑުދޮށާއި ކައިރި ހިސާބުތަކުގައި ދިރިއުޅޭ ފަރާތްތަކާއި، މޫދަށް އެރޭ ފަރާތަކުން މޫދަށް އެރި އުޅުމުގައި ޚާއްސަ ސަމާލުކަމެއް ދިނުމަށްވެސް މޫސުމާއި ބެހޭ ޤައުމީ އިދާރާއިން ވިދާޅުވެއެވެ. އަދި އަދި ފަޅުތެރޭގައި އަޅައިފައި ހުންނަ އުޅަނދު ފަހަރުގެ ރައްކާތެރިކަމަށް ފިޔަވަޅުއެޅުމަށް މޫސުމާއި ބެހޭ ޤައުމީ އިދާރާއިން އިލްތިމާސްކުރައްވައެވެ.\nމިދުވަސްވަރު ރާއްޖޭގެ އެކި ހިސާބުތަކަށް އުދަ އަރާ އެކިވަރުގެ ގެއްލުންތައް އަންނަނީ ވަމުންނެވެ. މިގޮތުން ބައެއް ރަށްތަކަށް އަންނަނީ ވަރަށް ބޮޑަށް އުދަ އަރަމުންނެވެ.\nމެޓް އޮފީހުން ވިދާޅުވީ، ކުރިއަށް އޮތް 24 ގަޑިއިރު ރާއްޖޭގެ އެކިހިސާބުތަކަށް ގުގުރުމާއިއެކު ވިއްސާރަކުރުން އެކަށީގެން ވާކަމަށެވެ. އަދި ދެކުނުގެ އަތޮޅުތަކަށް އިރުދެކުނާއި ދެކުނުން އަދި އެހެން ހިސާބުތަކަށް ދެކުނާއި ހުޅަނގު ދެކުނުން، ހުރިހައި ހިސާބަކަށްވެސް ގަޑިއަކު5މޭލާއި 15 މޭލާ ދެމެދުގެ ބާރުމިނުގައި ވައިޖެހޭނެކަމަށް ލަފާކުރެވޭކަމަށެވެ. އަދި ވިލާ ގަނޑުގައި ގަޑިއަކު ގާތްގަޑަކަށް 35 މޭލަށް ވައިގަދަވުން އެކަށީގެން ވާކަމަށްވެސް މޫސުމާބެހޭ ޤައުމީ އިދާރާއިން ވިދާޅުވެއެވެ.


Vaping ge massala ithuruve gina bayaku maruvanee\nއެމެރިކާގައި އެކަނިވެސް މިހާތަނަށް ވޭޕިންގެ ސަބަބުން ނޭވާ ހިއްލުމުގެ ނިޒާމުގައި މައްސަލަތައް ޖެހި މަރުވާ މީހުން ދަނީ އިތުރު ވަމުންނެވެ. ނަމަވެސް މިކަން މިހެން ދިމާވާ ސަބަބު ނޭނގޭ ކަމަށް އެމެރިކާގެ ސިއްހަތާބެހޭ އޮފިޝަލުން ވިދާޅުވެ އެވެ.\nބުރާސްފަތި ދުވަހު މަރުވި މީހަކާއެކު ވޭޕިންގެ ސަބަބުން އެމެރިކާގައި މަރުވި މީހުންގެ އަދަދު ވަނީ އަށަކަށް އަރާފަ އެވެ. އެ ގައުމުގެ ފުޑް އެންޑް ޑްރަގް އެޑްމިނިސްޓްރޭޝަނުން މިހާތަނަށް ކުރި ތަހުގީގު ބޮޑަށް ބުރަވަނީ ބްލެކް މާކެޓްގައި ވިއްކާ ގަޑުބަޑުކޮށްފައިވާ ވޭޕިންގެ ބާވަތްތަކުން މި މައްސަލަ ދިމާވަނީ ކަމަށެވެ.\nވޭޕިންގެ ސަބަބުން ނޭވާލުމުގެ ނިޒާމަށް މައްސަލަތައް ދިމާވެގެން އެމެރިކާގެ ސްޓޭޓްތަކުން މިހާތަނަށް 530 އަށް ވުރެ ގިނަ މީހުން ރިޕޯޓްކޮށްފި އެވެ.\nކެނެޑާގައި ވެސް ބުދަ ދުވަހު ވަނީ ވޭޕިންގެ ސަބަބުން ހައި ސްކޫލް ދަރިވަރަކު ހާލު ބޮޑުވެ އައިސީޔޫގައި ފަރުވާ ދިފަ އެވެ.\nނޭވާލުމުގެ ނިޒާމަށް މައްސަލަ ދިމާވެގެން ރިޕޯޓް ކޮށްފައިވާ ހުރިހާ ބަލި މީހުންނަކީ ވެސް އިލެކްޓްރޯނިކް ސިނގިރޭޓް ނުވަތަ ވޭޕިން ޑިވައިސް ބޭނުންކުރާ މީހުންނެވެ.\nމި މީހުންނަށް ފަރުވާ ދެއްވި ޑޮކްޓަރުން ވިދާޅުވަނީ މި މީހުންގެ ހާލަތު ހުންނަނީ ކޮންމެވެސް ވިހަ މާއްދާއެއް ނޭވާލުމުގެ ނިޒާމުގެ ތެރެއިން ދިޔުމުން ފެންނަ ކަހަލަ ގޮތަކަށެވެ.\nވޭޕިން އަކީ ސިނގިރޭޓަށް ވުރެ ރައްކާތެރި އެއްޗެއްގެ ގޮތުގައި ގިނަ ބަޔަކު ގަބޫލު ކުރެ އެވެ. ނަމަވެސް މިހާރު ވޭޕިން އާ ގުޅޭ ގިނަ މައްސަލަތަކެއް ދިމާވުމުގެ ސަބަބުން ދުނިޔޭގެ ވަރަށް ގިނަ ގައުމުތަކުގައި ވޭޕިން ބޭނުންކުރުން ދަނި މަނާ ކުރަމުންނެވެ.


Hoarafushi airport mashroou ge 84 percent nimijje | Jazeera\tހޯރަފުށީ އެއާޕޯޓު މަޝްރޫއުގެ 84 ޕަސެންޓު ނިމިއްޖެ - Jazeera\nހޯރަފުށީ އެއާޕޯޓު މަޝްރޫއުގެ 84 ޕަސެންޓު ނިމިއްޖެ\nމުޙައްމަދު އަފްޒަލް November 4, 2020 155 views0\nހއ. ހޯރަފުށީގައި ތަރައްގީކުރަމުން އަންނަ އެއާޕޯޓް މަޝްރޫއުގެ މަސައްކަތުގެ 84 އިންސައްތަ ނިމިފައިވާކަމަށް އެ މަސައްކަތްކުރަމުން އަންނަ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ހާމަކޮށްފިއެވެ.\nއެ ކުންފުނިން މިއަދު ކުރި ޓްވީޓެއްގައި ވަނީ ނޮވެމްބަރު މަހުގެ 8 ވަނަ ދުވަހަށް މަސައްކަތްތައް ނިންމާލެވޭނެ ކަމަށް އުންމީދުކުރާ ކަމަށެވެ. އަދި މި މަސައްކަތް ކުރިޔަށްދާ ގޮތް އެ ކުންފުނީގެ ސީއީއޯ އާދަމް އާޒިމް މިއަދު ހޯރަފުށްޓަށް ގޮސް ބައްލަވާލެއްވި ކަމަށް ވެސް އެ ޓްވީޓުގައި ވެއެވެ.\nހޯރަފުށީގައި އެއާޕޯޓް ތަރައްގީ ކުރުމަށް ބިން ހިއްކާފައި ވަނީ ވެސް އެމްޓީސީސިއިންނެވެ. މި މަސައްކަތް ކުރީ އެ ކުންފީނގެ ޑްރެޖަރ މަހާޖައްރާފުންނެވެ. މި މަޝްރޫއުގެ ދަށުން ރަންވޭގައި އެގްރިގޭޓް ބޭސްކޯސް އަޅައި ނިމިފައިވާއިރު، އޭޕްރޮންގެ އެގްރިގޭޓް ބޭސްކޯސް ވެސް ވަނީ ނިމިފައެވެ. އަދި ޝޯ ޕްރޮޓެކްޝަން 100 އިންސައްތަ ނިމިފައިވާއިރު ފެންސްގެ 97 އިންސައްތަ ވެސް ވަނީ ނިމިފައެވެ.\nހޯރަފުށީ އެއަރޕޯޓްގެ ޓާމިނަލް އަދި ފަޔަރ ބިލްޑިންގ ގެ މަސައްކަތް ކުރިއަށްގެންދިޔުމަށް އެމްޓީސީސީ އާ ހަވާލުކޮށް އެގްރީމެންޓްގައި ސޮއިކޮށްފައިވަނީ އެ މަސައްކަތުގެ އަމަލީ މަސައްކަތް ވެސް އެކުންފުނިން ވަނީ ފަށާފައެވެ.